
Motto : 


Fă-ţi timp 
Fă-ţi timp pentru a gândi: 
Este izvorul oricărei puteri. 


Fă-ţi timp pentru a te juca: 
Este izvorul tinereţii veşnice. 


Fă-ţi timp pentru a te ruga: 

Este cea mai mare calitate a inimii. 
Fă-ţi timp pentru a iubi şi a fi iubit: 
Este un dar rar. 

Fă-ţi timp pentru prietenie : 

Este drumul către fericire. 

Fă-ţi timp pentru a citi: 

Este şcoala cunoaşterii. 

Fă-ţi timp pentru a râde: 

Este cântul sufletului. 

Fă-ţi timp pentru a dărui: 

E prea scurtă ziua pentru a fi egoist. 
Fă-ţi timp pentru a trudi : 

Este preţul succesului. 


(Adaptare după o veche rugăciune englezească) 


Introducere 


Toţi cei care au trecut prin şcoală îşi amintesc cu plăcere de sunetul 
clopotelului sau al soneriei — mai ales cel de la sfârşitul orelor. Acest 
sunet anunţa că începea un nou timp, cel al liniştii şi decantării a ceea ce 
s-a predat, un timp al destinderii, abandonului sau uitării a ceea ce se 
învățase, un interval al răgazului, al sinelui şi al libertăţii. Sunetul acesta, 
destul de banal, uitat undeva în memoria noastră afectivă, are însă o 
semnificaţie aparte. El arată că educaţia este indisolubil ancorată şi 
legată de durată. Că educaţia durează ca timp şi în timp ! 

Educaţia, în calitate de proiect, dar şi de fenomen real, se raportează 
la coordonatele temporale şi implică o anumită succesiune în timp. Ea nu are 
cum să facă abstracţie de curgerea temporală. Orice proiect formativ 
presupune o modelare şi o supunere a duratelor, o luptă cu timpul, cu 
vremurile, cu istoria. Procesul în sine înseamnă o devenire în plan 
cronologic, o transformare în timp a indivizilor sau a societăţilor. Educaţia 
este un fel de actualizare a memoriei, un fenomen de readucere în prezent 
a unui capital inepuizabil, care este cultura omenirii. Ea este fenomenologie 
temporală prin excelenţă, arc peste timp care aduce îmbogăţire spirituală, 
conturare stadială a unei personalităţi. Devenirea preconizată de educaţie 
înseamnă nu numai schimbare a unor proprietăţi interioare, personale, ci 
şi o gestionare inteligentă a unor surse date. Timpul e un bun exemplu. 
Această gestionare presupune organizarea judicioasă a perioadelor, orândui- 
rea potrivită a unor episoade, respectarea unei etapizări a metamorfozărilor 
intenţionate. „Cel mai important în educaţie nu este să câştigăm timp, ci 
să-l pierdem” — scria Comenius cu câteva secole în urmă, iar Jean-Jacques 
Rousseau nota şi el: „cea mai utilă regulă a oricărei educatii este de a şti 
cum să pierdem timpul”. Să-l pierdem cu folos, de bună seamă, să lase 
urme palpabile, vizibile, de durată în modul nostru de a fi sau de a face. 


TIMP SI TEMPORALITATE ÎN EDUCATIE 


Din päcate, aceastä temä a timpului formärii, din punct de vedere 
reflexiv, dar şi practic, nu prea a fost pusă în discuţie de psihopedagogi. 
Trebuie spus că în materie de temporalitate educaţională nu dispunem 
nici de concepte pe măsură, nici de o practică teoretică în acest sens (în 
afară de cele asupra planificării, proiectării didactice sau a orarului 
şcolar — ipostaze oarecum adiacente temei în discuţie). Observăm, de 
asemenea, că politicile educaţionale creionate în ţara noastră — ne referim 
la reforma de sistem sau de conţinut a învăţământului — desconsideră 
într-un mod aproape inconştient factorul timp, periodicitatea, stadialitatea. 
Chestiunea timpului a rămas mai mult o topică pur filosofică, eseistică, 
nefiind abordată din punctul de vedere al unei praxiologii educaţionale. 
Acest fapt ne ambiţionează să aducem în atenţie câteva elemente ce tin de 
managementul temporalităţii formative. 

Problematica folosirii timpului devine o preocupare a fiecărui actor 
angajat în procesul educaţional. Nu vom da sfaturi concrete pentru că 
diversitatea situaţiilor de interacţiune formative sunt nenumărate, nede- 
finite. Dorim doar să sensibilizăm şi să constientizäm pe profesori, pe 
elevi sau studenţi, pe părinţi, pe factorii de decizie în legătură cu una 
dintre cele mai importante resurse ale instruirii şi formării: timpul şi 
perspectiva temporală. 

Ce este timpul ? 


Trebuie să ne întrebăm de la început: ce este timpul? Răspunsurile 
sunt variate şi ele depind de unghiul de vedere (filosofic, sociologic, 
culturologic, ideologic, economic etc.) al celui care abordează subiectul 
în discuţie. Timpul este intrinsec legat de propria noastră existenţă. 
Timpul există în prezenţa unei persoane receptoare, încapsulată în fiin{are, 
ce trăieşte ca atare. Existenţa presupune o prezenţă temporală. Propriul 
existenţei este să se schimbe permanent (panta rei, cum ar fi spus 
Heraclit). Interogatiile în legătură cu natura timpului au fost mereu în 
actualitate. Marii filosofi nu s-au sfiit să deceleze problema. Iată-l pe 
filosoful creştin Augustin: „Dacă nimeni nu încearcă să afle asta de la 
mine, ştiu (ce este timpul, n. n.); dacă eu aş vrea să explic noţiunea 
cuiva care mă întreabă, nu ştiu. Cu toate acestea, afirm cu încredere că 
ştiu fiindcă dacă timpul nu s-ar scurge, nu ar exista timp trecut, iar dacă 
n-ar mai fi să vină nimic, n-ar mai exista timp viitor, care, dacă nu ar exista 
nici el, n-ar mai exista timp prezent” (Sfântul Augustin, 1998, p. 405). 
Să desluşim, de la început, dificultatea perceperii şi trăirii duratei. Timpul 
este evanescent, nu are un contur precis, nu posedă materialitatea fiecărui 
obiect. Chiar dacă timpul are o dimensiune obiectivă (este o calitate sau 
o categorie apriorică — cum ar spune Kant), el nu capătă contur decât 
printr-o raportare sau chiar o construcţie subiectivă (vezi rezultatele 
cercetării psihologiei genetice cu contribuţia deosebită a lui Jean Piaget). 

Timpul nu are limite. Nu putem şti cu exactitate când a început un 
proces şi când se va termina. Apoi, în anumite circumstanţe, timpul 
poate deveni subiectiv, fluid, relativ. Cineva poate percepe timpul în 
propriul fel, îl poate gestiona sau construi într-un mod aparte, îşi creează, 
la limită, un timp personal („pe timpul meu !...”, „pe vremea lui Ştefan 
cel Mare” etc.). Timpul trăit înseamnă succesiune necesară dintre trecut, 

prezent, viitor. Dacă una dintre aceste dimensiuni ar lipsi, perceperea 
timpului ar deveni nesigură pentru fiinţa umană. În acelaşi timp, preva- 
lenţa unei dimensiuni în defavoarea celorlalte imprimă timpului o altă 
turnură, îl deteriorează într-un anumit fel. Persoanele centrate mai mult 
pe trecut decât pe prezent sau pe viitor sunt predispuse la paseism sau 
melancolie. Timpul, pentru aceşti oameni, înseamnă mai mult ceea ce a 
fost, ceea ce s-a trăit, ceea ce a rămas în resorturile memoriei noastre. 
Persoanele care visează mai mult la viitor, neglijând trecutul sau prezentul, 
se rup de realitate, plonjează într-un imaginar maladiv. Există subiecţi 
pentru care timpul înseamnă ceea ce va fi, ceea ce urmează să se 
întreprindă şi în nici un caz ceea ce este sau ce a fost, astfel încât 
sesizarea într-un mod cât mai obiectiv a timpului este una dintre condiţiile 
insertiei fiinţei umane în lume. Timpul orientează omul, dă sens şi 
semnificaţie diferitelor trasee de evoluţie. Timpul constituie o sursă de 
realism şi un prilej de construcţie obiectivă a personalităţii. De asemenea, 
prin timp ne alăturăm şi mai mult realităţii, ne integrăm în spaţiu, 
percepem mai bine contururile, distanţele, orizonturile. 

Omul, prin sine însuşi, are o capacitate limitată a perceperii timpului. 
Faptul de a nu sesiza exact limitele temporale nu constituie câtuşi de puţin 
un fapt negativ. Exactitatea şi precizia în materie de timp reprezintă o utopie 
pentru om, dar nu şi pentru maşinile de măsurat timpul, create de acesta 
(ne putem întreba cum de o entitate „imperfectă” creează prelungiri sau 
entităţi tehnice atât de „perfecte”, cum ar fi ceasurile atomice ! ). Imateriali- 
tatea şi transcendenfa timpului nu sunt, de asemenea, lipsite de importanţă. 
Ceea ce nu există încă, dar e posibil să fie, lucrează adânc asupra persoanei, 
o mobilizează interior, o orientează pe drumul unei necesare transformări. 
Imanenta nu numai că este potentatä de transcendentä, dar o şi generează, 
o întreţine, o conturează. , Transcendenta se înrădăcinează în imanentä. 
Invenţia nu este deci o irupere bruscă a unei genialitäti imprevizibile. Nu 
este o intruziune neaşteptată a neantului în fiinţă. Ea este susţinută, 
pregătită, aşteptată prin determinările prezente ale fiinţei, adică prin 
mediu. Astfel memoria, percepţia şi dorinţa determină imaginaţia. Doar 
astfel realul determină posibilul. Doar cu tradiţia se poate face noutatea, 
doar cu trecutul se face viitorul.” (Grimaldi, 1971, p. 159) „Părţile” 
transcendente ale timpului (trecutul şi viitorul) dau consistenţă şi fac 
palpabilă „partea” sa imanentă (prezentul). Prin ceea ce a fost şi prin 
ceea ce poate fi, prezentul îşi justifică ,prezenta” ! Neglijând ceea ce a 
fost şi nesperând la ceea ce poate fi, clipa prezentă este suspendată, fără 

valoare, imposibil sau greu perceptibilă şi semnificată. Că ne putem 
proiecta spre viitor, asta este posibil datorită permeabilităţii orizontului 
temporal de a fi dilatant şi fără graniţe fixe. Nelimitarea, în acest caz, 
constituie un mare atu al posibilităţii depăşirii noastre permanente. De 
altfel, mulţi teoreticieni revendică caracterul paradoxal al dimensiunilor 
temporale : timpul se înscrie simultan pe aliniamentele permanenţei şi 
schimbării, ale mişcării şi imobilităţii, ale finitudinii şi infinitudinii limitelor 
lui, ale indivizibilitätii şi divizibilitätii acestuia, ale previzibilităţii şi 
imprevizibilitätii ieşirii din timp (cf. Fraser, pp. 186-203). | 

Prin raportarea la timp accedem în sfera realităţii, la ceea ce este mai 
permanent, mai durabil şi chiar infinit în ea. „Timpul nu este o expresie 
a limitării fiinţei, ci constituie însăşi relaţia sa cu infinitul. Moartea nu 
este aneantizare, ci o condiţie necesară pentru ca această relaţie cu 
infinitul sau cu timpul să se producă.” (Levinas, 1983, p. 28) Timpul 
este gândit nu ca o degradare a eternității, ci ca o relaţie cu ceva care nu 
se lasă asimilat de către experienţă sau cuprins de mintea umană. Relaţia 
cu viitorul, prezenţa viitorului în actualitate pun în evidenţă faptul că 
experienţa timpului este una intersubiectivă; ea presupune prezenţa 
celuilalt şi a istoricităţii. „Timpul este dintr-o dată acest Altul-în-Acelaşi 
şi acest Altul care nu poate fi împreună cu Acelaşi, nu poate să fie 
sincronic. Timpul va fi neliniştea lui Aceluiaşi prin Altul, fără ca Acelaşi 
să poată să-l cunoască pe Altul şi să-l înglobeze.” (Levinas, 1993, pp. 28-29) 
Fără alteritate nu există posibilitatea delimitării timpului fiintärii proprii, 
a cunoaşterii acestuia. 

Timpul constituie o unitate dintre continuitate şi discontinuitate. O dată 
cu perceperea fluenfei şi a continuității temporale este percepută şi dis- 
continuitatea temporală (la nivel biologic, social, individual). Viaţa este 
punctată permanent şi irevocabil de ieşirea din timp, de moarte (a plante- 
lor, a civilizaţiilor, a prietenilor). Timpul, consideră Levinas (1979), este 
relaţia însăşi a subiectului cu altul, relaţie de non-coincidenţă dar profund 
fondatoare, clarificatoare. Această experienţă primară a timpului îl conduce 
pe Bachelard la ideea conform căreia „continuitatea psihică nu este un 
dat, ci o creaţie, o operă proprie” (1963, p. 8). Timpul există în măsura 
în care venim în această lume. Timpul are valoare pentru cel ce există, nu 
pentru cel care n-a existat sau nici nu va exista. Cum ar exista lumea si 
timpul pentru cineva care nu s-a născut sau nu se va naşte vreodată ? 
Există o eterogenitate fundamentală în sânul duratei trăite, active, creative 

ceea ce face ca, pentru a cunoaşte sau a utiliza timpul, să trebuiască să fii 
in stare să activezi ritmul creaţiei şi al distrugerii, al trudei şi al repaosului. 

Timpul presupune intrare, dar şi ieşire din durată, întrupare, dar şi 
despărţire de aceasta. 

A acţiona în spiritul unei ordini a prioritätii constituie o problemă ce 
tine de însăşi esenţa vieţii. Cei mai multi dintre semenii noştri nu discern 
lucrurile cu adevărat importante de realizat din multitudinea de solicitări 
şi incitări. Dacă în legătură cu ceea ce este „bine” sau „rău” de făcut este 
mai uşor de făcut o alegere, în legătură cu ce este de realizat „înainte” 
sau „după”, alegerile devin mai complicate. Unii dintre noi se simt 
vinovaţi pentru ceea ce nu fac, astfel încât nu se pot bucura cu adevărat 
de ceea ce fac. A nu face ceva „la timpul respectiv” devine un motiv de 
autoculpabilizare sau de acţiune confuză, întâmplătoare. 


2 


Dimensiuni şi ipostaze ale timpului 


Timpul comportă mai multe note şi dimensiuni. Hall (1984) face o 
distincţie între timpul formal şi cel informal. Timpul formal este cel 
calendaristic, astronomic, obiectiv. Acesta are legătură cu timpul fizic, 
cel care, după Prigogine (1997, p. 180), precede existenţa. Cel informal 
este timpul resimţit, apropiat de subiect, determinat de diferite contexte 
sau evenimente existenţiale. Fiecare dintre cele două aspecte ale timpului 
se caracterizează prin serii, note şi scheme. Serialitatea timpului derivă 
din compunerea acestuia din unităţi distincte : noapte - zi, dimineaţă — 
după amiază, zilele săptămânii de luni până duminică, înşiruirea anilor, 
a lunilor, a zilelor, a orelor, a minutelor etc. Formal, o nouă zi începe la 
miezul nopţii. Informal, aceasta începe atunci când ne sculăm. Repere 
informale de segmentare a zilei pot fi micul dejun, prânzul sau cina. 
Compunerea informală a timpului este dictată de evenimente semnifica- 
tive. Anul şcolar este altceva decât anul calendaristic. Anul liturgic creştin 
nu se suprapune peste anul astronomic. Anotimpurile sunt atât repere 
formale, cât şi informale. Formal, primăvara începe la 1 martie, dar în 
realitate poate să survină mai devreme sau mai târziu. Timpul informal are 
un caracter vag pentru că este perceput situational. Cum circumstanţele 
de raportare la timp se schimbă, şi trăirea timpului se modifică. Schemele 
temporale devin ambigue, elastice. Fiecare trăieşte „în timpul lui”, fiecare 
trăieşte timpul la modul propriu. Pentru cineva o oră poate însemna mult ca 
durată, pentru altcineva poate să semnifice mai puţin sau chiar nimic. Ceea 
ce face ca impresia scurgerii timpului să fie variabilă este urgenţa unei 
acţiuni. Pentru un accidentat sau un bolnav, cinci minute reprezintă o 
problemă vitală. Pentru altcineva care îşi aşteaptă iubita, timpul trece greu. 
Pentru cineva care îşi petrece o zi în care nu face mare lucru, aceeaşi 
unitate de timp nu mai spune nimic. Trăirea timpului este determinată de 
cantitatea activităţilor derulate într-un interval cronologic. O zi plină cu 

activitäti trece pe nesimtite. Pentru cel care face mai multe actiuni în acelasi 
timp, această varietate determină impresia scurgerii rapide a timpului. Timpul 
trece repede pentru cel ce face ceva ; pentru cel care stă, şi timpul se opreşte. 

Raportarea la timp este dependentă de reprezentările culturale ce 
marchează subiecţii şi care s-au stratificat în timp în legătură cu derularea 
cronologică. Culturile ,monocronice”, bazate pe principiul acţiunii unice 
cu timp specific consacrat unor activităţi separate (cum este civilizaţia 
actuală), sunt mai eficiente, dar generează plictiseală şi stres. Multiplicarea 
şi diversificarea acţiunilor, „simultaneizarea” acestora ar putea fi o cale 
de ieşire din impas. Vom vedea, la momentul oportun, ce consecinţe 
didactice are principiul expus mai sus. 

Culturile „monocrone” tind să acrediteze caracterul sacru al unei 
organizări, inclusiv cu privire la arhitectonica timpului. Viaţa este eficientă 
în măsura în care programarea este sfântă — pare a fi deviza civilizaţiei 
randamentului. În realitate, viaţa este de multe ori imprevizibilă : nu se 
poate fixa cu exactitate în care moment se va produce un lucru neaşteptat 
sau va interveni ceva nou. Unităţile temporale nu sunt „umplute” cu 
aceeaşi cantitate de evenimente. Timpul este strâns legat de existenţa 
concretă, de experienţele ce intervin în viaţa indivizilor. Într-un sistem 
„monocron”, structurile temporale sunt arbitrare şi impuse ; ele presupun o 
învăţare necondiționată şi o acomodare fără împotrivire din partea indi- 
vizilor. Însă acestea sunt puternic integrate şi încastrate în cultura noastră, 
în logica organizării activităţilor specifice. Organizarea „monocronă” ne 
determină să gândim şi să concepem lumea într-o manieră divizată, 
fragmentară, sacadată ; totul este jalonat, calculat, judicios folosit. Această 
manieră lineară de joncțiune a acţiunilor umane este împotriva creativităţii şi 
imprevizibilităţii. Creaţia artistică nu se supune, de exemplu, previzibilitätii 
şi proiectării precise în timp. Oare activitatea didactică se supune şi ea ? 

Culturile „policrone” sunt deschise imprevizibilităţii, derulării concrete 
a evenimentelor. Indivizii din mediile „policrone” acordă o importanţă 
deosebită exterioritätii, relaţiilor individuale. Timpul nu mai contează 
atunci când atenţia este îndreptată către celălalt. Se asociază paradigmei 
„policrone” activităţile informale, prieteneşti, necontabilizate, dar responsa- 
bile, personalizate şi pline de energie afectivă. 

Conotatiile atribuite timpului sunt multiple : timpul este o resursă dar 
şi semnifică ceva. Timpul „occidental” este nu numai structurat în mod 
funcţional şi utilizat pentru controlul îndeplinirii sarcinilor sau a activi- 
tätilor, ci el devine şi un element simbolic. Timpul nu înseamnă numai 
bani, ci devine şi o marcă a statutului (înalt ! ) şi al responsabilităţi : el nu 

poate fi consumat oricum şi cu oricine. Sistemul temporal al unei culturi 
acordă semnificaţii unor activităţi dintre cele mai banale: aşteptatul 
pentru a intra la dentist, la coafor, la coada de la alimentară... Semnifi- 
caţiile se întretaie, se multiplică, se adună dinspre elemente aparent fără 
nici o importanţă. Consumul de timp devine un semn al statutului, al 
puterii, al distinctiei şi diferenţei faţă de ceilalţi. 

Percepția scurgerii timpului depinde şi de vârsta celor în cauză. Pentru 
un copil sau tânăr, un an nu se mai termină. Pentru un adult de şaizeci de 
ani, anii trec fără prea multă băgare de seamă. La fel, sesizarea duratei 
depinde şi de starea celui ce se aşează în temporalitate. Tipul melancolic 
sau meditativ nu mai sesizează atât de uşor scurgerea timpului. Acest tip 
de om „încremeneşte” în trecut sau în prezent. Pentru cel care are o viață 
plină de activităţi, timpul trece insesizabil, uşor, chiar prea repede. 

Din punctul de vedere al unei analize detaliate, se poate spune că 
există atâtea „timpuri” câte fiinţe există pe acest pământ. La nivelul 
profund, al culturii actuale, se pot distinge mai multe tipuri de timp (cf. Hall, 
1984, p. 25): timpul sacru, profan, metafizic, biologic, fizic şi timpul 
ceasurilor. Unii autori avansează o adevărată hartă a timpului. 


Harta timpului 
Timp conştient şi filosofic 


METATIMP 


bogat în context) 


existenţial 
cultural -situaţional 


(Timp 


(Timp sărac in context) 
Timp explicit în context tehnic 


Timp inconştient emergent 


Notă : Pentru a lua în considerare si sistemele complementare, trebuie amintit 
metatimpul, nivel la care se situează conceptele ce integrează toate dimen 
siunile timpului. 


TIMP ŞI TEMPORALITATE ÎN EDUCAŢIE 


Într-o viziune clasică, se acreditează două modalităţi sau ipostaze 
principale ale timpului : bipartiţie (simultaneitate/succesiune) şi tripartitie 
(trecut/prezent/viitor). Prima modalitate poate fi asociată unui alt dublet : 
timp circular şi timp linear. Timpul circular se caracterizează prin repe- 
titie, inducere minimă a schimbărilor, grija de a valoriza ceea ce deja s-a 
făcut. O variantă a timpului circular este cel în spirală, în care schimbă- 
rile survin graţie repetiţiilor succesive. Timpul circular mai este cunoscut 
sub denumirea de timp agrar deoarece este direct legat de factorul cosmic, 
de ritmurile naturii, de ciclicitatea anotimpurilor. Modernitatea emancipată 
caută să depăşească acest timp, apropiindu-se de unul nou, cel cumulativ, 
linear. Timpul linear este cel al ireversibilităţii. „Suntem în mod continuu 
confruntati, atât la nivel psihologic, cât si la nivel cultural, cu două 
modalităţi antagoniste de a trăi timpul : un timp alungit, timp dilatat, care 
nu se mai sfârşeşte, timp al reveriei, al extazului, dar şi de un timp scurt 
şi sacadat, timp al febrilităţii, al activităţii intense, al realizărilor 
neîncetate, timp al eficacitätii, dar si al epuizării.” (Boutinet, 1990, p. 
58) Bipartiţia timp circular — timp linear se regăseşte, în modalităţi 
diferite, în aproape toate religiile lumii (sub forma de timp primordial, 
dar şi de timp perpetuu, „veac al vecilor”). Timpul primordial sau timpul 
mitic recapitulează, într-o singură realitate, timpul originilor şi timpul 
sfârşiturilor. Acest timp este dintr-o dată şi în totalitate arheologic şi 
eschatologic, timp al ordinii, al imuabilitätii, timpul lui Dumnezeu, dar 
şi timp al strămoşilor ; este timp prin excelenţă ambivalent, din moment 
ce recompune timpul „de dinainte” şi „timpul de apoi”. Această ipostază 
a timpului adună, într-un fel, trecutul, prezentul şi viitorul într-un cumul 
de o calitate nouă. În opoziţie cu acest timp, arată mai departe Boutinet, 
timpul de aici este timpul precar, al vieţuitoarelor, al fiinţelor umane, 
timp al societăţilor niciodată multumite de ele însele, dar nici în pace cu 
eternitatea; este timpul căderii, al păcatului, al neliniştilor, al 
suferințelor. Bipartiţia timpului este un mod de a sublinia ambivalenta 
timpului: el se trage din permanenţă şi schimbare, din prezenţă şi 
absenţă, din sursă de moarte şi sursă de viaţă. 

A doua modalitate de abordare a timpului este cea tripartită, pe axa 
trecut-prezent-viitor. Prezentul este clipa actuală, foarte evanescentă, 
dublu ameninţată - de trecutul imediat dar şi de viitorul apropiat. 
Prezentul prinde un oarecare contur atunci când, în mod simultan, poate 
să se sprijine pe o experienţă trecută, dar şi anticipă posibilităţile unei 

noi acţiuni. Prezentul psihologic este inseparabil de absentul cu care este 
asociat implacabil şi prin care îşi revendică un sens. 

Trecutul trimite la istoria socială sau individuală a unor entităţi. 
Trecutul este un act de recucerire, de readucere în memorie, de re-posedare 
sau re-actualizare a ceea ce a fost cândva. Această regăsire creează si 
intăreşte sentimentul de identitate, de continuitate cu propria istorie 
personală, socială, culturală. Trecutul devine o ocazie de a reliefa eveni- 
mente, interese, stări prezente. Trecutul constituie astfel o rezervă de 
posibilităţi şi de actualizări fără de care viitorul nu poate să apară. 
Viitorul este anticiparea a ceea ce poate fi mâine, anticipare aleatorie din 
moment ce stările viitoare pot fi şi neprevăzute (de aici angoasa şi teama 
(aţă de ceea ce poate să survină). În altă ordine de idei, viitorul este 
orizontul care nu încetează să se îndepărteze tot mai mult. Viitorul poate 
fi „mâine”, „luna” viitoare, „anul” viitor, „secolul” următor etc. Reperele 
temporale sunt mutabile. 

Perceperea orizontului temporal este un parametru important al moti- 
vatiei. Rationalizarea existenţei umane în era tehnologică face ca timpul 
să fugă tot mai mult înainte, să se anticipeze sau să se configureze un 
viitor probabil tot mai îndepărtat (care, în parte ne şi scapă, frizează 
utopicul). Suntem învăţaţi să operăm cu perspective viitoare din ce în ce 
mai îndepărtate. Este valorizat cel care îşi face planuri pe termen lung, 
cel care are în vedere nu viitorul apropiat, ci pe acela care de abia se 
mijeşte, cel care e foarte departe. 


3 
Timp şi limbaj 


Perceperea, conştientizarea şi semnificarea timpului se realizează prin 
intermediul limbajului. Doar prin limbaj timpul poate fi sugerat, exprimat, 
semnificat. Inefabilul clipei prezente, dar şi straneitatea eternității pot fi 
exprimate prin limbaj şi, mai ales, prin „figurile” acestuia, prin poezie. 
Limbajul artistic poate evoca mult mai bine timpul şi temporalitatea decât 
discursul ştiinţific. Vagul şi indicibilul pot fi mai bine surprinse prin 
intermediul acelui tip de limbaj care recuperează caracteristicile prime. 

Cuvântul este acel ceva care surprinde dintr-o dată trecutul şi prezentul, 
memoria şi speranţa. Cuvântul poartă în el o rezonanţă a trecutului 
uzantei lui. Cuvântul trezeşte amintiri, dar, la fel de mult, el aprinde 
aripile dorinţei, anticipă, cheamă un viitor. Cuvântul este rezumativ, dar 
şi proiectiv; doar prin el se pot evoca infinitatea şi transcendenta 
timpului. Cum subliniază Grimaldi, „cuvântul pare a uni ceea ce timpul 
desparte. În aceste sens, cuvântul exprimă esenţa contradictorie a timpului 
şi rezolvă totuşi această contradicţie pentru că temporalitatea cuvântului 
eliberează conştiinţa de temporalitatea prezentului şi o face să acceadă la 
itemporalitatea a ceea ce el enunţă” (1971, p. 419). Cuvântul are o forţă 
profetică; el este, cum spun lingviştii, „performativ”. Această entitate 
discursivă nu numai că descrie o realitate prezentă, ci face să se ivească 
o realitate viitoare. Ceea ce este numit la un moment dat trebuie să fie, 
să apară, să se întemeieze. Cuvântul este insurectional, el „face” realităţile, 
căci „de îndată ce cuvântul evocă un proiect a ceea ce trebuie să fie, această 
datorie devine o exigentä imprescriptibilă iar proiectul o cvasi-realitate” 
(Grimaldi, 1971, p. 420). Cuvântul se proiectează înspre viitor, el prefa- 
teazä inexorabil o realitate vie ce urmează să apară, dar această unitate 
discursivă îşi extrage seva din trecut; „cuvântul are o eficacitate te mpo- 
rală si futurologică pentru că tot trecutul umanităţii concură la pedagogia 

prezentului, iar tradiţia resurectionalä devine acum condiţia marilor 
motivații şi marilor aventuri insurectionale” (Grimaldi, 1971, p. 422). 
Inainte de a deveni eficient şi anticipativ, cuvântul îşi extrage dinamica sa 
temporală din itemporalitatea pe care o instituie la un moment dat. 
Pentru a fi eficientă, inteligenţa trebuie să extragă din mobilitatea universală 
a lumii o oarecare ordine (înşiruire fixă de evenimente) şi să se servească 
de fixitate pentru a putea impune acţiunii o nouă ordine. Această fixitate, 
ce ţine de determinism, este recuperată şi cerută şi de limbaj. „Limbajul 
nu are eficacitate practică decât în măsura în care el serveşte la izolarea 
constantelor, la fixarea diversităţii lucrurilor sub unitatea conceptuală sau 
diversităţii gesturilor sub unitatea organizatoare a unui plan. De aceea 
limbajul este deci o instanţă a itemporalităţii.” (Grimaldi, 1971, p. 422) 
Cuvântul este asemenea prezentului temporal, o intersecţie dintre trecut 
si prezent, dintre memorie şi speranţă. El este asemenea clipei ce rezumă 
trecutul şi deschide viitorul. 

Limba este exemplul cel mai fericit al dinamicii de tip heraclitian. 
Prin interacţiunea cu timpul, prin performarea ei temporală iau naştere 
sumedeniile de înţelesuri şi subîntelesuri. Una şi aceeaşi propoziţie, 
emisă în circumstanţe temporale diferite, are semnificaţii distincte (ca şi 
majoritatea cuvintelor). Pe de altă parte, obiectul procesului lingvistic 
(realitatea discutată) se modifică şi el. Există întotdeauna un decalaj între 
timpul realităţii discutate şi timpul de redare a respectivei discuţii. 
„Timpul acţionează asupra fiecărei trăsături a limbii ca o forţă modelatoare. 
Nici o înţelegere adevărată nu poate proveni dintr-o abstractizare sincronică. ” 
(Steiner, 1983, p. 146) Ca să înţelegi tot înţelesul, trebuie să detii 
semnificaţiile întregului lanţ discursiv. 

În aceeaşi ordine de idei, ordinea temporală este surprinsă şi transmisă 
de limbaj. Istoriile mai lungi sau mai scurte, mai largi sau secvențiale 
(istoria artei, a războaielor, a familiilor etc.) le datorăm şi limbii, fixării 
acestora la nivelul limbajului. „Istoria - scrie Rudolf Steiner (1983, 
p. 54) — este un act de vorbire, o folosire selectivă a timpului trecut.” 
Chiar rămăşiţe de sine stătătoare, cum ar fi clădirile şi locurile istorice, 
trebuie „înţelese”, adică amplasate într-un context de recunoaştere şi 
încadrare verbală, înainte de a căpăta o prezenţă reală. Acolo unde 
accidentele distrug constructele lingvistice ce comentau un fapt istoric, 
există riscul apariţiei unor goluri pe răbojul istoriei. Izvoarele epigrafice 
si istoriografice (memoriile, cronicile, letopisetele etc.) devin mărturisitoare 
pentru o anumită temporalitate, pentru caracteristicile acesteia. 


TIMP ŞI TEMPORALITATE ÎN EDUCAŢIE 


Readucerea în prezent a unor fapte trecute se face prin selecţie, prin 
prescurtări, prin omisiuni. Organizarea semantică a amintirii se face în 
concordanţă cu coduri culturale diferite şi din perspectiva unor interese 
aparte. Nu totul este preluat şi interpretat. Nu totul este rememorat. 
„Construiri succesive ale trecutului formează o spirală cu multe răsucituri, 
cu multe cronologii imaginare răsucindu-se în jurul unui trunchi neutru 
al timpului biologic, real.” (Steiner, 1983, p. 54) Fiecare generaţie îşi 
inventează, prin limbaj, propriul trecut care îi este favorizant. Limbajul 
„prezentifică” fapte, întâmplări, personaje care trebuie să dobândească 
semnificaţii acum şi aici. Se readuce în prezent ceea ce convine, ceea ce 
foloseşte la ceva, ceea ce justifică ceva. Fiecare individ se raportează la 
propriul trecut (la un „anumit” trecut), înainte de toate, prin limbaj. 
Cuvintele însele au o istorie a lor, se originează în ceva sau evocă ceva 
(un fapt, un personaj, o întâmplare exemplară etc.). 

Printre semnalele transmise de timpul recuperat de limbaj se înscrie 
atitudinea locutorului. Diferitele valori, identificabile pe axa locutor-auditor, 
vin să regleze atitudinea celor doi parteneri cu privire la informaţia 
transmisă. „Sistemul temporal dispune de o altă marcă, legată de o axă 
diferită : cea a derulării textuale, orale sau scrise. Este evident că această 
derulare se face în timp. Căci, cu excepţia semnelor discontinue şi 
suprasegmentale, masa semnelor unui text este supusă linearitätii lanțului 
rostirii. În acest sens putem vorbi de flux informaţional.” (Weinrich, 
1994, p. 67) Orice semn lingvistic face parte integrantă dintr-un text şi 
este „înconjurat” şi înainte, şi după de un flux textual. Informaţia prealabilă 
şi informaţia care urmează să apară contribuie la determinarea semantică 
a entității de abia emise. În asta ar consta timpul textual. Căci, pe măsura 
derulării textului, semnele îşi desconspiră semnificaţia în diacronia prezentării 
şi conştientizării lor de către o fiinţă. Decodarea se face semn după 
semn, pe axa linearităţii discursului. „Înțelegerea este un proces complex, 
nelinear. Pentru a discerne sensul exact al unui semn al lanţului vorbit, 
auditoriul trebuie să se edifice neîncetat asupra informaţiei prealabile 
sau, pe baza unei aşteptări, să anticipe informaţia care urmează.” (p. 68) 
Timpul textual este un timp global, în sensul că semnificaţiile se decantează 
la nivelul întregului text (ceea ce s-a spus, ceea ce se spune acum, ceea 
ce urmează să se spună). 

Timpul textual afectează într-un fel sistemul temporal. Dacă este 
adevărat că ipostazele timpului lumii povestite şi ale lumii comentate 
modulează atitudinea locutorului, predispunându-l pe acesta la o mai 

bunä înţelegere a mesajelor, şi alte distincţii vin să orienteze locutorul cu 
privire la informaţiile transmise de text. Timpul acţiunii este segmentul 
de timp care corespunde conţinutului comunicării. Timpul textului şi 
timpul acţiunii pot să şi coincidă. Este cazul discursului performativ, 
când textul este el însuşi acţiune („te implor, iartä-mä ! ”, „te blestem să 
”, „te botez în numele Tatălui şi al Fiului şi al Sfântului Duh, 
amin...”). Timpul acţiunii poate preceda cu mult timpul textului, dar se 
poate situa şi la mult timp după aceea. Limba vorbită, prin modulaţiile ei 
sintactice şi prin conjugările verbale, este capabilă de a exprima această 
asincronie. Fiecare ipostază a timpului reprezintă o perspectivă asupra 
lumii comentate de text. Lumea rămâne aceeaşi, ceea ce diferă fiind 
asumptiile temporale de evidentiere si de „povestire” a ei. 

Timpul discursiv se ipostaziază direct, eficient şi în comunicarea cu 
caracter educaţional. Comunicarea didactică presupune o procesualitate 
circulară, care se înscrie într-o anumită temporalitate de care ţine cont şi 
care, la rândul ei, o modelează. De altfel, timpul pare să fie un element 
relevant, cu un puternic caracter informant în anumite contexte didactice 
(Bobes Naves, 1984). Temporalitatea se poate converti într-un agent 
semiotic suplimentar pentru profesorul care stăpâneşte arta prefacerilor 
prin limbaj ale coordonatelor trecut — prezent — viitor. Temporalitatea 
discursului este altceva decât timpul obiectiv. Dacă timpul cronologic 
este unul singur şi nu poate fi alterat, cel discursiv se metamorfozează în 
„timpi” precum ar fi timpul subiectiv, timpul ficțional, timpul persona- 
jelor, situaţiilor şi faptelor invocate, timpul de enunțat şi timpul enuntului, 
care pot stabili relaţii de anterioritate, simultaneitate sau posterioritate, 
sugerând şi accentuând elemente cognitive şi configurații ideatice prin 
diverse construcţii sintactice şi/sau combinaţii lexicale. Discursul actual 
nu prezintă niciodată un univers complet, ci doar un fragment care se 
imbogäteste pe parcurs. Pe măsura derulării timpului, se vor profila şi 
alte „semne” care vor circumscrie progresiv semnificaţii din ce în ce mai 
ample şi mai complete. De asemenea, şi elementele suprasegmentale ale 
vorbirii (debitul, ritmul, gestica, pantomimica, mişcările etc.) vin cu o 
temporalitate a lor. De regulă, acestea acompaniază fluxul verbal central, 
la nivelul căruia se decantează cea mai mare parte a semnificatiilor. Dacă 
sesizăm asincronii sau contrarietăţi temporale (una spune profesorul prin 
discursul verbal şi alta vrea să spună prin mimică sau pantomimică...), 
toate acestea vor dobândi anumite semnificaţii la nivelul cumulului de 
semnificaţii transmise. 


TIMP SI TEMPORALITATE ÎN EDUCATIE 


Timpul discursului poate fi altceva decât timpul ,real”, psihologic 
sau social. Temporalitatea ficțională se modelează în acord cu noi reguli. 
Sistemul de manipulare a timpului prin limbaj, care variază de la un 
sistem lingvistic la altul, nu ne lasă să înţelegem sensurile acestuia din 
experienţa proximă a timpului, din distincţia intuitivă trecut - prezent - 
viitor. După cum arată Ricœur (1984, p. 93), „independenţa sistemului 
de timp al verbului contribuie la compoziţia narativă la un dublu nivel: 
la nivelul strict paradigmatic..., sistemul de timp oferă o rezervă de 
distincţii, de relaţii şi de combinări în care ficţiunea îşi cucereşte autonomia 
faţă de experienţa vie ; din acest punct de vedere, ţine totul pregătit, prin 
sistemul său de timpi, mijlocul de modulare temporală asupra verbelor 
de acţiune de-a lungul lanţului narativ : în plus, la un nivel pe care-l 
putem numi sintagmatic, timpul verbal contribuie la narativizare, nu numai 
prin jocul diferenţelor în interiorul marilor paradigme gramaticale, ci prin 
dispunerea succesivă asupra lanţului povestirii” (Ricœur, 1984, p. 93). 
Sintagmatizarea timpilor verbali este la fel de importantă ca şi paradigma- 
tizarea acestora. 

Timpul are o semnificaţie prin el însuşi care, în anumite circumstanţe, 
devine autonomă. „Timpul vorbeşte”, susţine Edward T. Hall (1984, p. 18). 
„El vorbeşte mai uşor decât cuvintele. Mesajul pe care îl poartă se 
transmite tare şi clar. Deoarece este utilizat mai puţin conştient, el nu 
riscă să fie denaturat precum limbajul vorbit. Poate clama adevărul când 
cuvintele mint.” Este foarte important când apare un mesaj, când cineva 
vorbeşte. Momentul insertiei ideatice face aproape cât ideea care se 
transmite. Aparițiile unor mesaje pe durata zile semnifică ceva prin ele 
însele. Dacă cineva te trezeşte la telefon la prima oră a dimineţii (când te 
bărbiereşti, de exemplu), înseamnă că acel mesaj trebuie luat foarte în 
serios (asta depinde şi de cultura mediului social în care te înscrii). 
Telefonul în plină noapte este asociat cu o problemă de viaţă şi de 
moarte. Contează când se vorbeşte, ce se vorbeşte şi cât se vorbeşte. 
Aceste repere imprimă autoritate celui care vorbeşte. Timpul rostirii 
devine el însuşi semnificativ. Timpul discursului oral este linear, ireversibil 
şi de aceea mai constrângător. Timpul discursului scris este reversibil, 
maleabil ; se poate intra într-o secvenţă a acestuia oricând, ajungându-se 
direct la forma şi conţinutul lui viitor. 

Există un timp de povestit şi un timp povestit, există enunț şi enuntare, 
există timp al întâmplării şi timp de povestire a întâmplării. Opera literară 
ne îngăduie o experienţă a temporalitätii ficționale. Fictionalitatea 

temporalitätii artistice nu este neutră, ci are un anumit impact asupra 
experienţei temporale a locutorului. Experienţa ficţiunii ne este proiectată 
de opera ce tinde să se intersecteze cu experienţa noastră culturală sau de 
viaţă. Prin varietatea modurilor temporalităţii lingvistice, opera ficțională 
ne va ajuta, astfel, să ne reconfigurăm temporalitatea noastră personală, 
ordinară, de zi cu zi; să ne-o cizelăm necontenit, să ne-o „articizăm”, să 
© pretuim mai mult. 


4 


Timpul în perspectivă psihologică 


Viaţa individuală se supune ritmicitätii. Actele noastre, gândirea în 
sine, toate procesele psihice sunt sacadate, secventiate, supuse unor 
ritmuri specifice. Care este sorgintea acestei ritmicităţi ? De unde vine 
ritmul ? Din rotirea Pământului în jurul propriului ax? Din rotația Lunii 
în jurul Pământului ? Din rotația Pământului în jurul Soarelui ? Experienţa 
a arătat că ritmul este înnăscut, iar originea lui se pierde în univers. Ne 
naştem, probabil, cu o anumită structură a temporalitätii, cu o dispoziţie 
pentru o anumită ritmicitate, după cum ne nastem cu o anumită structură 
anatomică. „Ritmul natural este un ritm endogen care, într-o ambiantä 
dată, lasă loc ritmului exogen. Factorii sociali, cuplati cu factorii ecologici, 
joacă un rol foarte important în sincronizarea ritmurilor.” (Racle, 1983, 
p. 82) Ceva este dat, dar putem învăţa să trăim şi în alte repere temporale. 
Sincronizarea ritmurilor personale cu alte ipostaze ale ritmicitätii socio- 
-culturale ne permite să căpătăm şi să păstrăm eficienţa acţională. Dacă 
indicatorii temporali ai şcolii concordă cu ritmurile biologice sau ale 
societăţii, de exemplu, atunci se poate întrevedea o bună integrare şcolară 
şi o învăţare durabilă (se ştie cât de greu se adaptează elevii şi profesorii 
la ritmurile şcolii după sfârşitul de săptămână). 

Percepția lumii înconjurătoare se face şi prin intermediul timpului. 
Percepția nu este doar un act instantaneu, un proces transversal, realizat 
la un moment dat, ci şi o procesualitate cumulativă, integrativă ce însumează 
mai multe date ale percepţiei. Memoria individuală sau colectivă şterge 
anumite diferenţe sau accentuează pe altele. Variabilitatea orizonturilor 
temporale ne obligă să actualizăm din noianul unor elemente compozite 
pe cele mai înzestrate cu sens, pe cele care ne interesează la un moment 
dat, pe cele care au avut un mai mare impact asupra noastră. Unii 

psihologi (Fraisse, 1957) au încercat să evidentieze procesele care reglează 
achiziţia şi uzanţa unor determinări precum durata, ritmul, secvenţa şi 
orizontul temporal. Unele dintre aceste procese sunt de ordin natural şi 
depind de alternanţa zilelor şi a nopţilor, de proprietăţile stimulilor 
utilizaţi — cu deosebire de intensitatea acestora. Altele sunt genetice şi 
variază în funcţie de vârsta şi sexul subiecţilor, în timp ce altele sunt de 
natură culturală şi dependente de forţa lor simbolică. Cum schimbările 
din natură sunt periodice, această ciclicitate se va transmite în mod firesc 
şi organismului uman. Regularizările, mai întâi exogene, se vor transforma 
puţin câte puţin în regularizări endogene, dobândind o anumită inde- 
pendentä de ritmurile externe care le-au generat initial. Corespondenta 
aceasta a avut drept efect armonizarea vieţii cu schimbările cele mai 
importante ale mediului. Modificările organismului, devenite periodice, 
funcţionează ca un adevărat orologiu natural, construindu-şi la limită un 
timp al lor, propriu. În cazul omului, alături de tempo-ul strict biologic 
se adaugă şi timpul construit, prin conştientizarea intervalelor şi a duratelor. 
În plus, datorită memoriei, omul poate reconstitui succesiunea schimbă- 
rilor trăite şi poate anticipa schimbările ce vor veni. 

Omul posedă un trecut şi cucereşte un viitor, adică se raportează la un 
orizont temporal cu ajutorul căruia acţiunea prezentă dobândeşte conţinut 
şi sens. Durata propriu-zisă se impune conştiinţei pornind de la senti- 
mentele noastre oarecum contradictorii, care iau conturul unor stări de 
întâmpinare a unor obstacole, adică a unor disonante dintre ceea ce 
facem acum şi ceea ce am dori sau trebuie să facem în viitor. Construirea 
orizontului temporal şi evaluarea duratelor nu implică obligatoriu o 
raportare strictă, reflexivă, eventual de ordin cantitativ, de punere completă 
în relaţie a datelor privind ordinea şi durata care rămân în continuare 
destul de intuitive. Acest tip de raport se realizează la nivel superior, la 
palierul operaţiilor intelectuale specializate ce constituie originea noţiunii 
de timp, trama abstractă a tuturor schimbărilor. 

Perceperea duratelor nu se poate izola de conținuturile actelor perceptive. 
Percepem durata a ceva în măsura în care acel ceva are o anumită 
structură, o organizare bine definită. Atunci când organizarea nu este 
pregnantă, durata este dificil de perceput. Astfel, două intervale temporale 
adiacente, delimitate prin două sunete limită şi o lumină intercalată, 
adică printr-o suită sunet — lumină — sunet, sunt comparate cu mai puţină 
precizie decât două intervale delimitate prin trei sunete identice, ce pot 

forma mai uşor o unitate perceptivă. Individul uman nu prea poate face 
ordine în cazul unor structuri eterogene sau dezorganizate. Din acest 
punct de vedere se pot evidenția suprapuneri între structurile temporale 
şi structurile spaţiale (sau de conţinut). 

Diversitatea concepţiilor cu privire la timp şi maniera de a pune în 
discuţie acest concept ilustrează multitudinea aspectelor legate de timp şi 
diversitatea operaţiilor în care este implicat. Piaget operează mai multe 
distincţii (cf. Montangero, 1977, pp. 18-20), fenomenele temporale apărând, 
sub aspect perceptiv şi intelectiv, în două ipostaze : 

- cea a succesiunii sau simultaneitätii (aspectul ordinal) ; 

- cea a duratei sau intervalului (aspectul cardinal). 

Studiile de psihologie genetică (Piaget, 1946-a, pp. 205-208) arată că 
orice copil organizează timpul universului ce îl înconjoară, mai întâi 
intuitiv şi apoi printr-un ansamblu de operaţii mentale, fie calitative, fie 
metrice. La nivel intuitiv, copilul, în conformitate cu legile generale ale 
egocentrismului intelectual, judecă timpul fizic ca şi cum ar fi o durată 
internă, contractabil si dilatant în funcţie de conținuturile acţiunii. De 
aceea, el nu va ajunge la ideea unui timp omogen, comun pentru toate 
fenomenele, decât atunci când ajunge la capacitatea unei construcţii 
logice de operaţii grupate într-un ansamblu coerent. Timpul fizic al 
copilului mic este un timp subiectiv proiectat în lucruri, un timp egocen- 
tric. Egocentrismul se caracterizează prin nediferentierea dintre subiect 
şi lumea înconjurătoare. Dacă acest timp primitiv nu este nici interior şi 
nici exterior, ci rezultă din nediferentierea dintre timpul obiectelor şi 
timpul subiectului, durata la subiect se va construi printr-o referinţă 
continuă la obiectele însele. La toate vârstele, timpul subiectiv se sprijină 
pe timpul fizic. În stadiul operaţiilor mentale, cele două sisteme temporale 
rezultă din organizarea lor mutuală, din reciprocitatea celor două sisteme 
de referinţă ce se construiesc şi se stimulează reciproc. La omul matur se 
adaugă regularizärilor introspective corectiile datorate reversibilităţii ope- 
ratorii care reuşesc să facă din timpul psihologic un caz particular, 
propriu acţiunilor subiectului însuşi. 

În ceea ce priveşte mişcarea şi viteza, psihologia genetică vine cu 
date suplimentare (Piaget, 1946-b, pp. 257-281). Aceste proprietăţi se 
construiesc într-un proces de continue elaborări, la început senzorio-motorii, 
apoi intuitive şi în cele din urmă operatorii. Aceste operaţii debutează 
prin sisteme de grupaje calitative pentru a ajunge la grupări cantitative — 

extensive şi mai ales metrice. În construirea celor două repere - mişcarea 
şi viteza, psihologia genetică acreditează şase etape sau sisteme de 
operare specifice : 

a) operaţiile de înlocuire, ce angajează noţiunile de succesiune spaţială 
sau ordine şi care constituie primul tip de grupare calitativă, 
necesară construirii ideii de deplasare ; 

b) operaţiile de deplasare (sau de schimbare a locului), care formează, 
din punct de vedere calitativ, un singur şi, totodată, acelaşi grup 
ca şi operaţiile precedente ; în cazul înlocuirii, subiectul este cel 
care se deplasează pentru a ordona obiectele, în timp ce, în cazul 
deplasării, obiectele sunt cele care îşi schimbă poziţia ; 

c) operaţiile de co-deplasare, adică de corespondenţă între plasamente 
sau deplasamente, operaţii ce angajează simultan noţiunile de 
succesiune temporală, durată şi viteză absolută ; 

d) operaţiile de deplasare şi co-deplasare relative, care permit sesizarea 
mişcărilor corelative, ca şi a vitezelor lor corespunzătoare ; 
operaţiile extensive, adică cele de ordin matematic şi nu calitative, 
dar nu încă metrice, care permit construirea raporturile între raporturi 
sau a proporţiilor între timpurile necesare pentru spaţiile parcurse ; 
f) operaţiile metrice, ce permit măsurarea (prin construirea unităţilor 

iterabile) a spaţiilor şi duratelor, deci a căilor parcurse şi a vitezelor 

corespunzătoare. 


© 
— 


Ceea ce se poate percepe în timp, ca şi în spaţiu, este o anume 
succesiune sau organizare a stimulilor. Când organizarea acestora este 
difuză sau haotică, percepem ceva indistinct, O continuitate vagă, fără 
nici un relief. Din moment ce ne fixăm atenţia şi încercăm să evidentiem 
repere, putem decela forme, intervale, cadente, transformäri. Ordonarea 
evenimentelor dupä succesiunea temporalä (ce este inainte, ce este dupä), 
compararea duratelor, perceperea aditionärilor si a diminuärilor temporale, 
a împărţirii duratelor în unităţi de timp, toate acestea se învaţă în perioada 
scolarizärii. În primele stadii de percepere raţională a timpului, acesta 
este sesizat local şi puternic contextualizat. Timpul se „amestecă” cu 
spaţiul, ordinea spaţială influenţează ordinea temporală. Egocentrismul 
si ireversibilitatea sunt două trăsături primordiale de sesizare, pe axa genetică, 
1 timpului. Avem de a face cu un timp oarecum primitiv, eterogen, 
indistinct, cu multe intruziuni spatiale şi evenimentiale. O dată cu decen 
trarea gândirii, cu posibilitatea racordării la repere multiple (indivizi, 

evenimente etc.), subiectul îşi nuanteazä relaţia cu timpul, sesizând 
ireversibilitatea acestuia, constanta duratelor, succesivitatea momentelor, 
simultaneitatea faptelor, coordonarea şi dependenţa temporală a eveni- 
mentelor etc. 

Sesizarea timpului este facilitată de anumite presupoziţii dobândite fie 
pe cale inductivă, experimentialä, fie pe bază de deducție şi reflecţie 
(cf. Krzystof, 1984, pp. 350-353): 

- realitatea timpului apare prin evidenţa schimbării, ceea ce-i conferă 
diversitate şi multireferentialitate ; dacă nu există schimbare, nu 
apare nici posibilitatea perceperii duratelor ; timpul este inseparabil 
de transformare, de schimbare, de diferenţiere ; 

- pentru ca timpul să poată fi sesizabil, trebuie ca schimbările să fie 
multiple, reiterabile şi să nu fie prea îndepărtate unele de altele ; 
multiplicitatea evenimentelor generează de fapt curgerea temporală ; 
evenimentul singular nu este semnificativ, nu este inventariabil 
cronologic, nu se aseamănă cu nimic ; unicitatea nu este semnifi- 
cativă în materie de durată ; 

— trebuie să apară o instanță supratemporală din perspectiva căreia 
poate fi decriptată curgerea timpului ; aceasta ar putea fi alcătuită 
din raporturile calitative de contemporaneitate, anterioritate - poste- 
rioritate, de paralelism, convergență sau divergență, dar şi din 
raporturi cantitative de simultaneitate, de distanță, de viteză etc. : 
această relativă unificare asigură coerenţă şi eficienţă acţiunilor 
întreprinse ; 

— „coordonarea multitudinii de schimbări se realizează prin intermediul 
semnalelor purtătoare de semnificaţii ce unifică, într-o anumită 
măsură, diversitatea evenimentelor purtătoare de temporalitate ; 

- instanța coordonatoare va emite semnale susceptibile de a stabili 
raporturi temporale între schimbările ce survin; această instanţă 
trebuie să funcţioneze ca punct de reper din perspectiva căreia se 
vor reproduce raporturi temporale identice între evenimente eterogene. 


Termenul „timp” este expresia unei coordonări dintre mai multe 
schimbări reale sau posibile, în concordanță cu o instanță generatoare de 
semnificații sau cu un anumit program dinainte stabilit. În calitate de 
vector coordonator al mai multor schimbări, timpul este o formă de relaţie, 
un raport între schimbări calitative şi cantitative, un mod de articulare a 
evenimentialului spatial, de la cel static la cel evolutiv, progresiv. De 

aceea timpul este plural, este o interferenţă dintre st aaa 
raționalitate, dintre obiectivitate şi subiectivitate. aie PRAN 
cuprinde o arhitectonică destul de complicată, alcătuită in PEE 
etaje, secvențe, cele inferioare conditionänd pe cele superioare, ci 
lärile şi re-ordonările generând interferenţe dintre cele anii Se 
organizări ce pot merge către concretizări dintre cele d e = 
(trecutul ce invadează prezentul, viitorul ce se edifică încă din preze E 
prezentul care nu mai trece etc.). Să ne întrebăm dacă nu cumva si e 
treceri succesive nu au loc după un anumit program, după un Regu sii 
Suprem care ar avea în evidenţă nu doar pluralitatea de ae ci ş 
momentele sau duratele intervenţiile acestora pe scara derulării umii. 
Poate că timpul este canavaua pe care o Rationalitate supremă - ui 
sau Dumnezeu — îşi ţese Planul său în care noi suntem fiinţe candide, 
poate naive, dar mereu întrebătoare... 


5 


Invätarea si reprezentarea 
cadrelor temporalităţii 


Perceperea prezentului presupune orientarea spre contemporaneitatea 
activităţii. Înseamnă să ne fixăm atenţia înspre acţiuni ce se petrec în 
acest moment, să ne racordăm la experienţe existenţiale ce tocmai se 
întâmplă. „Există un prezent perceput care nu poate avea decât durata 
unei organizări pe care noi o percepem ca pe o unitate. Prezentul meu 
este «tic-tac»-ul pendulului, cei trei timpi ai ritmului unui vals, propoziţia 
pe care o rostesc, strigătul păsării care se stinge... Tot restul este deja trecut 
sau aparţine încă viitorului. In acest prezent există ordonare, intervale 
între elementele constitutive, dar şi o formă de simultaneitate care ţine de 
însăşi unitatea actului meu perceptiv.” (Fraisse, 1967, p. 91) Perceperea 
timpului are ca unitate o durată situată între două limite, una înainte şi 
alta după. Aceste limite nu sunt percepute în ele însele, ci ca un tot, ca 
un bloc al duratei între care se înscrie un anumit fenomen. 

Trăirea prezentului presupune o ancorare hinc et nunc, în evenimente 
identificabile. Prezentul însuşi poate avea mai multe dimensiuni, după 
cum ne sugerează Augustin : „prezentul lucrurilor trecute, prezentul lucrurilor 
prezente, prezentul lucrurilor viitoare”. În evenimentele în care suntem 
antrenați, acţiunea prezentă nu depinde numai de situaţia în care suntem 
acum, ci şi de situaţiile pe care le-am trăit sau de anticipările pe care le visăm 
(fie implicit sau explicit). Fiecare acţiune se înscrie într-un orizont temporal, 
în suita unui vector trecut - prezent — viitor. Înscrierea unui eveniment în 
temporalitate presupune raportarea respectivului eveniment la altele. Ne 
reprezentăm trecutul sau viitorul unui eveniment nu prin raportare la 
scheme temporale abstracte, ci la o multitudine de apariţii ale evenimentelor 
ce se succed în timp, la experienţe concrete privind curgerea timpului. 

Rememorarea trecutului presupune un exerciţiu de racordare şi de 
„prezentificare” a unor evenimente care au avut loc. Acest racursiu poate 
fi atât plăcut (când se rememorează amintiri plăcute, întremătoare), dar 
şi contraproductiv, dacă se au în vedere evenimente neplăcute, cu O 
conotaţie depreciativă în memoria subiectului. Aproprierea şi fixatia 
unui algoritni de gândire de tipul „ce bine ar fi fost dacă” poate să 
imobilizeze gândirea, să determine o alunecare pe panta paseismului 
neproductiv, a unei capcane din care nu mai putem ieşi. Nu trebuie să 
lăsăm ca fantoşele sau frustrările trecutului să invadeze prezentul sau 
viitorul. Gândirea negativă despre prezent şi viitor ne imobilizează într-un 
registru temporal care nu mai duce nicăieri, rămânând suficient lui-însuşi. 

Sesizarea simultaneitätii este şi mai complicată. Simţul comun ne 
spune că două fenomene sunt simultane când se întâmplă în acelaşi timp, 
numai că între producerea fizică a evenimentelor şi senzaţia producerii 
acestora există întotdeauna un decalaj, o diferenţă de timp. Există o 
noncoincidentä dintre faptele fizice şi cele psihologice. Simultaneitatea 
fizică nu este totuna cu simultaneitatea mentală. Cauza acestei inadvertenţe 
constă în diferenţa de viteză dintre producerea fenomenelor şi viteza de 
sesizare a acestora de către conştiinţă. Decalajul se amplifică şi datorită 
diferenţei dintre durata proceselor de excitație periferică şi viteza de 
transmisie a organelor receptoare până la centrii periferici ai perimetrului 
cortical. Cercetările empirice arată că avem de-a face cu o percepere clară 
a simultaneitätii când stimulii pot fi integrați sau unificaţi astfel încât aceştia 
să fie sesizati împreună, fără o dispersie a atenţiei. Perceperea simulta- 
neitätii presupune o relativă omogenitate şi similaritate a datelor percepute. 

Intervalul temporal pare mai lung cu cât complexitatea şi numărul de 
evenimente produse în unitatea de timp este mai mare. Totuşi, începând cu 
un anumit prag, creşterea nemăsurată a complexităţii şi aglomerării eveni- 
mentelor generează efectul contrar, de nesesizare a timpului. Experiențele 
arată că, pentru mai multi indivizi, sau acelaşi subiect, în condiţii diferite, 
clipele, orele, zilele, săptămânile nu au aceeaşi valoare, chiar dacă măsu- 
rabile obiectiv sunt identice. Timpul nu fiinteazä autarhic, izolat, ci prin 
evenimentele, acţiunile şi trăirile noastre care nu capătă semnificaţie 
altfel decât prin această proiecţie. 

Reprezentările temporalitätii la copil se dezvoltă datorită experienţei 
trăite a seriilor de evenimente şi acte prelungite de către amintirile 
individuale sau ale grupului. Orizontul temporal al copilului se formează 
şi se dezvoltă simultan cu construcţia unităţii personalităţii sale. La un 

moment dat, copilul trebuie să-şi inhibe reacţiile emotive pentru a putea 
să realizeze acte continue ce ţin cont de ceea ce precede sau urmează 
după actul respectiv. Prin dobândirea stabilităţii emoţionale copilul poate 
gestiona temporalitatea. Timpul se dezvăluie copilului pe măsură ce 
principiul plăcerii este înlocuit cu principiul realităţii. 

Perceperea temporală este dependentă de diferitele stări ale conştiinţei, 
cum ar fi veghea, somnul, durerea, plăcerea. Stările patologice sunt şi 
ele prezente în perceperea temporală (vezi şi Marcus, 1985). Depresiunea 
de tip melancolic duce la ocultarea prezentului şi viitorului. Excitatiile 
maniace fac din timp un prezent foarte greoi. Individul schizofrenic se 
plasează întotdeauna în afara timpului. În cazul isteriilor, fobiilor şi 
nevrozelor obsesive, conduita manifestă, prezentă, este determinată de 
conflicte trecute intrate în abisurile inconstiente. Pentru a se reuşi vinde- 
carea unei nevroze e nevoie de o incursiune regresivă, de un mers înapoi 
în istoria personală a individului (de multe ori acumulând, într-o formă 
ascunsă, reverberatiile unor accidente psihice majore). 

Copilăria poate fi considerată şi ca o perioadă de învăţare a cadrelor 
temporalităţii. Copilul mic nu este capabil de a sesiza spontan ceea ce 
numim de obicei durată. Prin însăşi dezvoltarea sa bio-psihologică, el trăieşte 
într-un continuu temporal, într-o clipă fără sfârşit. El doreşte să-i fie 
îndeplinite toate hatârurile imediat ; nu are timp să aştepte ! Pe măsură ce 
va creşte, se va învăţa cu avatarurile temporalitätii. „Orice educaţie este 
dificilă şi cere talente excepţionale, dar cea privind durata este de departe cea 
mai delicată. Alegerea unei profesiuni, decizia de a întemeia o familie 
iniplică de bună seamă reprezentarea a ceea ce trebuie să facem în viitor. 
Doar la un moment dat devine operaţională această alegere, când se ia o 
decizie ; dar anii anteriori pregătesc acest moment.” (Guitton, 1985, p. 18) 
Sentimentul duratei, adică al timpului trăit dincolo de controlul nostru, 
se stratifică gradat, se dezvoltă şi se nuanteazä. Totodată, stăpânirea 
timpului, jalonarea intervalelor de timp pentru atingerea unor ţinte, jonglarea 
cu duratele constituie un semn al dobândirii autonomiei temporale, al 
maturizării raportării noastre la temporalitate. Societatea, şcoala, viaţa 
profesională impun numeroase reglementări şi restricţii privind respectarea 
unor repere cronice. Trăim într-o epocă a accelerărilor, a depăşirii temporale, 
a unei încărcări exagerate privind timpul pe care îl avem la dispoziţie. 
Mulţi „scapă” de sub control timpul pe care îl trăiesc, devenind, printr-o 
inversiune curioasă, sclavii acestuia. Stresul temporal, atât de des întâlnit 
astăzi, poate cauza dereglări profunde ale personalităţii. 

Trecerea de la stadiul de adolescenţă la ceea de adult se face de multe ori 
cu îngrijorare, cu neliniste. Acest sentiment poate merge până la refuzul 
duratei, la alienare sau la acţiunea suicidară. Educaţia trebuie să intervină 
pentru a-l obişnui pe tânăr inclusiv cu „tirania”, apăsarea şi presiunea 
timpului. 

Altfel se raportează însă tinerii adolescenţi la temporalitate. De obicei, 
tinereţea este asimilată cu modernitatea, cu depăşirea clişeelor, cu mobi- 
litatea, cu mişcarea. Tinerii experimentează viitorul într-o măsură mai mare 
decât celelalte categorii de vârstă. Tinerii sunt purtători ai accelerării, ai 
timpurilor ce tind să se ivească. Ei sunt „adevăraţii” creatori de viitor. 
Tinerii se oferă într-o măsură mai mare timpului imediat, ei încearcă să guste 
clipa, s-o valorizeze, să se situeze în efemeritate mai mult decât alţii. Ei 
acceptă aventura, mobilitatea, sacrificiul, suspendarea timpului aproape 
în mod inconştient. Adolescentii trăiesc într-un interval pe termen scurt, 
dar la modul intens; nu se sperie, nu conştientizează virtuale pericole, 
acceptă aproape orice ; spiritul de aventură şi complacerea în lenevie 
depăşesc uneori limitele normalului. Departe de idealul vieţii clasice, ei 
acceptă mai uşor limitele temporalitätii, trăirea imediată, pe termen scurt 
sau mediu, fără proiecte ,märete” sau idealuri consacrate şi valorizate de 
maturi. Ei contestă de cele mai multe ori timpul prezent, detestă „parveniţii” 
prezentului, îi arată cu degetul, se manifestă deschis împotriva lor. 

Depăşirea timpului prezent se face prin proiecţie şi imaginaţie. Mulţi 
gânditori subliniază această tentatie a spiritului, destul de pregnantă, de 
a depăşi prezentul şi a construi sau imagina viitorul. Mai mult, tehnicienii 
spiritului au inovat o nouă ştiinţă, ce are ca obiect perspectiva temporală : 
viitorologia sau futurologia. Imaginaţia este o activitate de reconstrucţie 
a unui anumit conţinut într-o temporalitate ce transcende prezentul. Imaginaţia 
umană, pusă la treabă în noile condiţii, fiinteazä ca o reactualizare a unei 
dezirabilitäti în alte coordonate de timp - imaginarul irupe într-o lume a 
presiunilor şi a limitelor. Ea este o fugă a omului într-un spațiu şi timp 
previzibile, lipsite de constrângeri prezente. Trebuie să subliniem că 
valorile dominante ale şcolii sunt realitatea şi prezentul, desconsiderându-se 
cu bună ştiinţă virtualitatea şi viitorul. Crearea unor condiţii pentru 
cultivarea imaginarului în şcoală stă totuşi în atenţia unor cercetători 
(Postic, 1989), fapt ce ar putea deschide şi o altfel de poziţionare faţă de 
reperele temporalitätii formative. 

Există mai multe modalităţi de vizare a viitorului. Unii autori avan- 
sează o tipologie a oamenilor ce se raportează la viitor (Mercure, 1995, 
pp. 63-65): 

1. Fatalistul: Acesta speră că îşi va menţine condiţiile actuale de 
existenţă. Viitorul este aşteptat în mod pasiv, cu o absenţă cvasitotală a 
proiectelor, cu nelinişte sau chiar cu angoasă. Alături de sentimentul 
insecuritätii se adaugă o oarecare resemnare în faţa viitorului, pentru că 
predomină gândul că „ceea ce ţi-e scris, oricum se va întâmpla”. Acest 
tip de om are proiecte doar pe termen scurt şi acestea prost planificate şi 
structurate. Viitorul, pentru acest tip de om, nu suscită o orientare către 
prezent, către prefigurarea lui în consens cu © anumită perspectivă de 
evoluţie. Aspiraţiile sunt considerate a fi supradimensionate în raport cu 
rezervele prezente, ceea ce îmbie la pasivism, la o imobilizare vizibilă 
pentru atingerea unor ţinte care oricum nu există. 

2. Prevăzătorul : Îngrijorat şi neliniştit, acest tip de om se dovedeşte 
interesat de viitorul său personal. Dacă îşi judecă viitorul ca incert, acest 
lucru se întâmplă ca urmare a faptului că se teme că evenimentele care survin 
îi periclitează condiţiile de existenţă prezente. Pentru a se interpune schimbă- 
rilor, care oricum îi cauzează disconfort, el ia toate măsurile ca ceea ce 
e posibil să se întâmple să nu aibă loc, să intervină cât se poate de târziu. 
Prevăzătorul vizează viitorul, îşi planifică chiar minuţios schimbările, dar 
acestea au o arie limitată. Proiectele sale, puţine la număr şi pe termen scurt, 
sunt legate mai mult de viaţa de familie, de mediul domestic, de contextul 
apropiat, de nevoile şi necesităţile vieţii cotidiene sau strict personale. 

3. Continuitistul : Acest individ nu prea îşi pune problema viitorului 
său. vizându-l într-un mod static, chiar stagnant. Consideră că viitorul 
individual, de altfel special, este asigurat, este câştigat şi că mare lucru 
nu se mai poate face. Nu se aşteaptă la mari transformări sau orientări 
majore care să-i afecteze viaţa. Viaţa sa, cu siguranţă, se va derula ca Şi 
până acum. Are totuşi proiecte, deosebit de raţionale, dar pe termen 
scurt, cu caracter mai mult ameliorativ, reparator, cosmetizant şi care nu 
provoacă rupturi în mersul vieţii sale destul de tihnite. 

4. Etapistul: Individul de această factură crede că există oricând şi 
alte căi, şi alte posibilităţi de evoluţie care pot fi puse în operă atunci 
când este cazul. Viitorul mai poate fi câştigat, mai poate fi atins urmând 
şi alte trasee. Chiar dacă viaţa nu este concepută numaidecât ca un 
răspuns la numeroase sfidări, el lasă loc multiplelor perspective de 
acţiune. Discursul său conţine un plan de ansamblu, bine articulat, cu 
circuite de rezervă, cu ameliorări ce se pot activa în caz de nevoie. Tipul 
acesta crede că viaţa sa este orientată după un plan determinat. Cele mai 
multe dintre proiectele sale sunt imaginate pe termen scurt sau mediu, 
fără a manifesta ataşament faţă de obiective pe termen lung. 

5. Posibilistul: Acest tip de om are impresia că viitorul său este 
deschis, ca un câmp imens de posibilităţi în care creativitatea şi ingeniozitatea 
existenţială îşi pot spune cuvântul. Convins că individul este artizanul 
propriului viitor, el tinde să-şi croiască viitorul pe termen lung, să şi-l 
eşaloneze pe etape, să-şi orienteze viaţa după pofta inimii. Toate proiectele 
sale sunt ataşate la un plan plin cu detalii şi este legat cel mai adesea de 
viaţa profesională. Acest plan, căruia individul îi acordă cea mai mare 
importanţă, presupune o planificare minuțioasă şi cuprinde obiective cât 
mai concrete cu putinţă. 


Schema de mai jos concentrează modalităţile de raportare faţă de viitor. 


f 


Posibilist ? | Etapist | i Continuitist | ; Prevăzător | i Fatalist | 


Planificare Planificare Atenţie Atenţie 
sistematică relativă dirijată pasivă 


Prezenţa unui Absența unui Absența unui 
plan de viaţă plan de viaţă plan de viaţă 


Perspectiva dominantă Perspectiva dominantă 
de cucerire de conservare 


Sentimentul dominant |! į Sentimentul dominant 
de securitate i de insecuritate 
Impresia dominant i : Impresia dominantă 
de control intern i ; de control extern 


Reprezentarea viitorului 

Existä vârste ce sunt predispuse la anumite absorbtii ale bagajelor de 
ordin cognitiv, afectiv, comportamental. Unii numesc aceste etape „zone 
proximale ale dezvoltării” (Vigotski), alţii „etape senzitive” (Montessori), 
alţii „timp sensibil” (Gayet, 1995, p. 103). Timpul sensibil ar fi acea 
perioadă în care subiectul este capabil de a învăţa cu un minimum de 
efort şi maximum de eficacitate. Acesta corespunde unei perioade limitate 
a dezvoltării unui individ. Există deci o vârstă a randamentului maxim ce 
poate fi activat în intervale de timp specifice, variabile uneori de la un 
individ la altul sau de la un areal geografic la altul. Cea mai bună 
strategie didactică este cea care se pliază cel mai bine pe vârsta în cauză 
şi exploatează predispoziţiile copiilor aflate în perioada de maxim ran- 
dament. Din păcate, sistemele de organizare a învăţării (scrisului, 
cititului, socotitului) au devenit uniforme, prescriind pentru o populaţie 
extrem de numeroasă cam aceleaşi repere temporale. Toţi elevii intraţi în 
şcoală (de exemplu, la scară europeană, vârsta de intrare în şcoală fiind 
generalizată la 6 ani) învaţă deodată, trecând prin aceleaşi etape, literele, 
silabele, propoziţiile etc. ca şi când toţi ar fi la fel. Norma, generalizată 
în învăţământ, se răsfrânge impetuos şi asupra temporalitätii formative. 

Pe de altă parte, uniformitatea programelor este într-un dezacord 
evident cu diversitatea ritmurilor de muncă sau de viaţă ale copiilor. 
Neglijarea ritmurilor specifice privind atenţia, vigilenta, memorizarea 
etc. antrenează erori didactice dintre cele mai grave, conducând la 
pierderea timpului, la stres, la slăbirea sănătăţii fizice sau nervoase. 
Aceste ritmuri sunt de ordin biologic, iar divergenta lor cu ritmurile 
şcolare provoacă, în mod evident, un stres care conduce pe elevi să-şi 
piardă rezervele de energie. Ca o reacţie de apărare, apar „debranşări” 
temporale, mai scurte sau mai lungi, concretizate prin apatii, demotivări, 
lene, reverii (cf. Przemycki, 1991, p. 88). 

Timpul reprezintă o variabilă importantă a învăţării. Vizată ca proiectare, 
dar şi ca fapt concret, învăţarea nu se poate să facă abstracţie de planul 
temporal. Cercetări efectuate pe elevi aflaţi în situaţia de a memora un 
material (cf. Neacşu, 1990, p. 100) arată faptul că, dacă învăţării i s-au 
ataşat anumite valori de timp, atât scurtarea, cât şi amânarea termenului 
influenţează negativ rezultatele învăţării. Rezultate bune în materie de 
învăţare se constată atunci când elevii sunt supuşi unui test evaluativ la 
termenul anunţat la începutul activităţii de învăţare. Factorul timp influenţează 
retentia unui material, iar acesta este în strânsă dependenţă de natura 

materialului care se reţine. Astfel, se constată că principiile, schemele şi 
aplicaţiile unor principii sunt reţinute, reamintite şi redate mult mai bine 
după intervale mai mari de timp, în comparaţie cu fapte, simboluri, 
concepte cu încărcătură teoretică. Specificitatea acestor procese trebuie 
luată în seamă mai ales în proiectarea proceselor didactice şi în procesele 
de evaluare. 


6 


Caracterul structurant al timpului 


Timpul se ataseazä omului ca o dimensiune structurantä, edificatoare 
si rationalizatoare. El nu are o prezenţă neutră, ci vine să ordoneze şi să 
eficientizeze acţiunile, procesele, comportamentele. De regulă, oamenii 
caută să ştie ce au de făcut, ce urmează mai departe, ce se va întâmpla în 
perioadele ce vin. Stresul existenţial şi angoasa survin şi din cauza indeter- 
minării a ceea ce urmează. O bună gestionarea a vieţii presupune, întâi 
de toate, o stăpânire a temporalităţii. Visul de perspectivă poate atenua sau 
anihila cenuşiul şi pasivismul vieţii prezente. Când prezentul ne dezamăgeşte, 
privim cu speranţă în viitor, ne reprezentăm că va fi mai bine mâine. 

Realitatea obiectivă se organizează de către subiect în jurul unui 
„aici” al corpului şi al unui „acum” al prezentului de sesizare a imediati- 
tätii perceptive. Realitatea vieţii cotidiene nu este epuizată de experienţele 
actuale. la ea contribuind şi rememorările unor experienţe trecute. 
Experienţa vieţii cotidiene se realizează în termeni de diferite grade de 
proximitate şi de îndepărtare, dintr-o dată în timp şi spaţiu (cf. Berger, 
Luckmann, 1996, p. 35). Temporalitatea este o proprietate obiectivă, dar 
şi subiectivă ; fluxurile conştiinţei se înscriu în timp. Fiecare subiect este 
conştient de fluxul interior al timpului, care se clădeşte pe ritmurile 
fiziologice ale organismului chiar dacă acesta nu rămâne identic cu sine, 
se schimbă de la o etapă la alta. Perceperea subiectivă a timpului se 
fasonează însă şi prin relationarea intersubiectivă. Omul nu trăieşte 
singur, el intră în raporturi permanente cu alţii. Existenţa comună dispune 
de propriul tip de timp, care este accesibil prin experienţa intersubiectivă. 
Acest timp-tip (Berger, Luckmann, 1996, p. 42) poate fi înţeles ca o 
intersecţie, pe de o parte, a timpului cosmic, cu calendarul socialmente 
stabilit, bazat pe secvențele temporale naturale, iar, în al doilea rând, cu 
timpul interior, al subiectului, prin sesizarea individualizată a unor 

diferențieri specifice. Nu există simultaneitate şi continuitate dintre diferitele 
tipuri de temporalitate. Timpul pe care îl sesizez în viaţa cotidiană este 
un timp multiplu, continuu şi finit. Întreaga mea existenţă socială este 
ordonată în timp şi împachetată în acest timp. Structura temporală care 
mi se propune are un caracter coercitiv ; nu am cum să inversez timpul, 
să schimb ordinea evenimentelor, să mă întorc în trecut. Ca să fiu luat în 
seamă trebuie să respect orare, programe, planificări. Structura temporală 
dictează istoricitatea care determină situaţia şi statutul meu în lume la un 
moment dat. Structura temporală a epocii pe care o trăiesc nu dictează 
numai secvențele prestabilite în agenda de fiecare zi, ci îmi determină 
biografia personală vizată ca un tot. Orientarea mea în lume este o supunere 
şi o semnificare inteligentă a temporalitätii specifice. Simpla consultare 
a ceasului nu semnifică o raportare la repere abstracte, ci reprezintă o 
raportare la alţi oameni, la evenimente, la situaţii, la oportunităţi. 

După Eric Berne (1993), există şase moduri de structurare a timpului : 

- retragerea ; 

- ritualul; 

— recreerea ; 

- activitatea ; 

- jocul; 

- intimitatea. 


Împreună cu Stewart, Joines (1991) si cu Prutianu (2000), să încercăm 
să schitäm modurile de raportare la temporalitate exprimate mai sus. 

1. Retragerea. Este situația în care individul se concentrează spre 
sine, debranşându-se de circumstanțele prezenței lui într-un loc, la un 
moment dat. Motivele acestei retrageri pot fi multiple: retragere de 
oboseală, plictiseală, expectantä, superioritate, neatentie, dezinteres etc. 
Când o persoană se retrage, rămâne desigur în grupul fiziceşte constituit, 
dar ea nu realizează schimburi cu membrii acestuia. „Retragerea temporară 
vine din nevoia de relaxare emoţională sau poate avea scopul ascuns de a 
creşte dorinţa de relaţie (intimă), de a fi dorit, aşteptat. Retragerea poate 
fi şi un refuz al relaţiei cu persoane dezagreabile.” (Prutianu, 2000, p. 106) 
Retragerea este o formă de închidere în sine care poate anunţa o pregătire 
a forţelor, o formă inteligentă de ofensivă. 

2. Ritualul. Există un interval al tatonărilor, al evaluärilor de primă 
instanță privind împrejurările şi oamenii. În această secvenţă de timp 
oamenii încearcă să se cunoască, să se abordeze prin formule social şi 

cultural statuate (salut, expresii de întâmpinare, evaluări generale etc.). 
Interlocutorii stabilesc prime punți de legătură, sondează terenul, asumându-şi 
riscuri minime (cel mult pot fi ţinuţi la distanţă sau respinşi). „În ritual, 
partenerii se refugiază sub umbrela unor clişee verbale şi comporta- 
mentale, care tin de convenţii sociale, presupuse cunoscute şi acceptate 
ca atare.” (Prutianu, 2000, p. 107) Pentru a accede la celălalt, pui în act 
o serie de gesticulatii ce pregătesc eventuala întâlnire interpersonală. 

3. Recreerea. Este timpul vorbelor goale, consumate cu prilejul unor 
întâlniri mondene, circumstanţiale. Ca să treacă timpul, subiecţii se 
angajează în conversații dintre cele mai banale, aparent acaparante sau 
debordante, de la politică şi până la ceea ce se întâmplă cu proprii copii. 
Conversatiile protocolare, excesiv de civilizate şi formale, nu fac exces 
de sentimente profunde, de intimitate, de naturalitate. Ele aduc în atenţie 
fapte demult cunoscute, banalitäti, editări de poziţii care au mai fost 
spuse (dar pe care protagonistii le-au uitat ori s-au făcut că le-au uitat). 
Schimburile sociale de această natură prefateazä uneori „marile” întâlniri : 
cu această ocazie se pot „ochi” posibili parteneri (de afaceri, de tranzacţii 
spirituale, de viaţă). 

4. Activitatea. Atingerea unor țeluri îmbie la o formă de cooperare 
între oameni. Nu mai contează ce statut au aceştia ; în activitate, faptele 
contează, îndeplinirea cu succes a unor roluri. Spiritul de echipă predispune 
la o gestionare mai judicioasă a temporalitätii, la un câştig al acesteia 
fără a se urmări pas cu pas acest lucru. Buna comunicare care se stabileşte 
(doar astfel echipa devine eficientă) se datorează şi timpului activităţii în 
comun, congregării unei solidaritäti bazate pe un timp activ, profitabil 
pentru toţi. 

5. Jocul. Este vorba de componenta psihologică a jocului, văzut ca 
o tranzacţie ascunsă, greu de explicat, în care se încearcă obţinerea unor 
beneficii din partea partenerilor implicaţi. Cele mai dese roluri sunt cele 
de „persecutor”, „victimă” şi „salvator”. Jocul este o formă de timp 
activizat, de interval în care se poate efectiv câştiga ceva (întâietate, 
putere, statut). 

6. Intimitatea. Este timpul dezvăluirii, al autenticităţii, al explicitării 
a ceea ce subiectul este sau doreşte (speră) să fie. Fiecare individ caută 
să arate ceea ce este prin confidentä si împărtăşire. Intimitatea îmbie la 
sinceritate, la transparenţă, la naturalitate. În intervalul intimitätii, senti- 
mentele sunt expuse fără cenzură, direct, masiv. Întrucât intimitatea este 
neprogramată şi nereflectată, aceasta constituie una dintre cele mai 

imprevizibile forme de structurare a timpului, fiind deseori şi un mod de 
a accede la zonele tenebroase, profunde ale conştiinţei umane. 


Orizontul temporal se constituie prin organizarea şi ordonarea aminti- 
rilor pe care le încorporăm. Organizarea se poate edifica pe ciclurile 
temporale care individualizează amintirile, dar utilizând ca un for condu- 
cător necesitatea putinţei de a reconstitui ordinea temporală a evenimentelor 
trecute. Prin acest joc al organizărilor, orizontul nostru temporal se 
dezvoltă dincolo de dimensiunile propriei noastre vieţi. Istoria vieţii 
noastre se confundă sau preia secvenţe ale istoriei celorlalţi care ne-au 
premers sau cu care coexistăm (Fraisse, 1967, p. 170). La un moment 
dat nici nu mai ştim dacă evenimentele rememorate sunt ale noastre sau 
ale celorlalţi. Printr-un soi de contaminare insesizabilă, amintirile personale 
poartă în ele pecetea amintirii „generalizate”, induse prin mecanisme 
sofisticate, ascunse, puse în aplicare de cei care conduc societatea. 

Psihologii sociali afirmă că variaţia gradului de stăpânire a timpului 
nu se opreşte o dată cu stabilizarea din perioada adolescenţei. Memoriile 
şi alte activităţi de recuperare a datelor trăite, ce apar mai ales la 
bătrâneţe, sunt adevărate producţii de identitate socială menite a rezista 
timpului. Din punct de vedere antropologic, s-a ajuns la concluzia că 
oamenii utilizează în mod diferit timpul pentru a-şi întări sau conserva 
prestigiul sau forţa, pentru a domina pe alţii, pentru a se simţi bine sau în 
siguranţă. Se încearcă reactualizarea acelor episoade care oferă confort, care 
„fac bine”, care atribuie celui ce-şi „aminteşte” un anumit statut, o anumită 
poziţie în societate. 

Insertia în social presupune să interiorizezi reperele temporale ale 
grupului din care faci sau doreşti să faci parte. Presiunea temporală este 
constrângătoare, dar aceasta este unul dintre reperele în concordanţă cu 
care se organizează personalitatea ta. De altfel, atunci când cadrul temporal 
nu este trasat (sugerat, precizat, directivat) apar stresul şi dezorientarea. 
Armonizarea timpurilor individuale generează cooperarea şi eficienţa la 
nivelul colectivităţi. În acest joc adaptativ mutual, fiecare vine cu dina- 
mismul şi ritmicitatea proprie, negociind, într-un fel, propria dialectică 
a mişcărilor şi acţiunilor. A te supune timpului grupului este un {el care 
conduce la securizarea relaţiilor. Dincolo de tempo-ul natural, cu care 
venim pe lume şi care este extras din ritmul cosmic, ne mai apropiem un 
tempo - cel impus sau propus de mediul social în care căutăm să fiinţăm 
Să vedem cum apare şi se impune temporalitatea impusă de societate 

Timpul social - cadru de emergentä 
a timpului educaţional 


Din momentul în care s-a structurat o formă incipientă de organizare 
la nivel social a apărut şi necesitatea unei organizări a timpului. Este 
greu de gândit că omenirea s-ar putea dispensa de instrumentele de 
măsurare a timpului, de mecanismele de înscriere în realitate, în cosmicitate. 
Reperele temporale funcţionează la nivelul socialului ca nişte cadre de 
orientare a praxisului. Evenimentele sunt programate în secvenţe ce 
survin, după o anumită ordine, conform calendarelor pe care ni le însuşim 
sau ne sunt impuse. Săptămânile, zilele şi orele formează structuri 
recurente în interiorul devenirii şi devin indispensabile pentru regula- 
rizarea raporturilor dintre oameni sau dintre aceştia şi evenimentele 
naturale. Structura personalităţii noastre se mulează întotdeauna pe o 
serie de determinări temporale pe care societatea dată le edifică şi le 
prescrie. Ne construim o a doua natură prin însuşirea unei ritmicitäti 
supraindividuale, ce poate deveni uneori opresivä, stânjenitoare. 

Socializarea devine atunci si un proces de coordonare, de intersectare 
a ritmicitätii individuale cu orarele de tot felul (educaţionale, profe- 
sionale, culturale, turistice etc.) puse la dispoziţie de alţii. „Expresia 
timp trimite la această punere în relaţie a poziţiilor sau segmentelor 
aparţinând a două sau mai multe secvenţe de evenimente în evoluţie 
continuă. Dacă secvențele însele sunt perceptibile, punerea în relaţie a 
acestora reprezintă elaborarea acestor percepții de către conştiinţa umană. 
Ea îşi găseşte expresia într-un simbol social comunicabil, noţiunea de 
timp, în interiorul unei societăţi, ce permite transmiterea de la o fiinţă 
umană la alta a unor imagini memoriale care generează o experienţă ce 
nu poate fi percepută prin simţuri non-perceptive.” (Elias, 1984, p. 16) 

Desigur, individul, prin el însuşi, nu vine pe lume cu capacitatea de a 
sesiza şi semnifica timpul în concretul manifestărilor sale. Aceasta este 
formată pe măsură ce individul îşi însuşeşte schemele culturale pe care le 
găseşte structurate deja. Copilul va fi familiarizat, în primii ani de viaţă, 
cu vicisitudinile şi capriciile temporalitätii date. Îşi va forma, astfel, un 
sistem de autodisciplină conformă acestor instituiri, modelându-şi sensibi- 
litatea în acord cu cadrele temporale existente. Transformarea acestor 
constrângeri externe, exercitate de constrângerile sociale privind timpul, 
în scheme autoconştientizate şi consimţite nu este întotdeauna uşoară sau 
lipsite de consecinţe. Nu sunt excluse anumite derapaje sau autoexcluderi 
din timp, de fugă sau ieşire din istorie. De altfel, la nivelul societăţii se 
vor institui anumite instanţe care să realizeze joncţiunea dintre timpul 
individual şi timpul social, chiar dacă sub acest aspect vor exista 
permanent dispute, contradicții, conflicte (vezi, de exemplu, Nowotny, 
1994, pp. 104-120). 

Familia reprezintă un şantier de unificare şi armonizare a timpurilor, 
de atenuare a discontinuitätilor, de eliminare a contradictiilor. Ea însăşi 
trebuie să se adapteze ritmicitätilor exterioare, să se modeleze în acord 
cu multiplele logici de conturare a temporalităţii. Există riscul ca sub 
unele presiuni exterioare, temporalitatea familială să se fragmenteze, să 
se relativizeze prin raportare la alte determinări decât cele specifice. 
Spaţiu al intimităţii prin excelenţă, dar şi mediu de socializare a celor 
care vin, familia joacă rolul de liant, de catalizator, de factor de resimbo- 
lizare a unor repere temporale pe care societatea le promulgă şi le 
generalizează. Evolutiile individuale nu mai ascultă întotdeauna de evo- 
luţii lineare, cumulative, ci pot împrumuta note ale discontinuităţilor şi 
re-actualizărilor de tot felul. Vechile modele propuse de societate, precum 
cele privind fasonarea carierei şi respectarea ciclului familial tradiţional 
(copiii să reia ceea ce au făcut şi părinţii) par să intre în declin, să se 
estompeze sub influenţa trăirii postmoderne a temporalitätii. Intervin 
evoluţii „catastrofice”, atipice, neconforme cu modelele mai vechi (schim- 
bări bruşte ale profesiunilor, excelenţă în domenii periferice, experi- 
mentări non-standard etc.). 

Timpul reprezintă un instrument eficient de orientare în perspectiva 
îndeplinirii a numeroaselor noastre sarcini. El nu se reduce la un concept 
sau idee abstractă, ci constituie o experienţă ce survine ca urmare a 
însuşirii de către individ a unor reprezentări. Individul învaţă să inter- 
preteze semnalele temporale acţionând într-o comunitate şi ascultând de 

regulile ei. Ceasurile sunt nu numai instrumente tehnice, ci şi construcţii 
culturale care trimit mesaje de un anumit tip. Ele ne introduc într-o 
temporalitate anume, într-un perimetru de simboluri cu privire la durate, 
la relaţii, la semnificaţii. Ceasornicele sunt faţa materială a unui simbo- 
lism social care ne încadrează şi căruia trebuie să-i descifrăm înțelesurile. 
„Timpul devine astfel o reprezentare simbolică a unei vaste reţele de 
relaţii care reuneşte diverse secvenţe cu caracter individual, social sau pur 
şi simplu fizic.” (Elias, 1984, p. 20) Definit drept „realitate a timpurilor 
trăite de către grupuri, cu alte cuvinte, ca multiplicitate de conduite temporale 
şi ca reprezentări asupra timpului în funcţie de diversitatea situaţiilor 
sociale şi de modurile activităţilor în timp” (Mercure, 1995, p. 13), 
timpul social fiinteazä ca un loc de conjunctie a duratelor individuale, 
cu conţinuturi diferite, ca un simbol unificat, convergent pentru buna 
funcţionare a respectivei societăţi. Cu toate acestea, timpul social nu se 
confundă cu timpul individual sau cu timpul fizic sau astronomic. Realitatea 
lui este dată de funcţionalitatea pe care o exercită asupra comunităţii. 
Timpul social este multiplu (în mod simultan două sau mai multe grupuri 
sociale trăiesc timpul diferit), modificabil de la o etapă de existență a 
grupului la alta. 

Unii autori (Pronovost, 1996, pp. 69-77) avansează o taxonomie a 
timpului social pornind de la categoriile următoare : 

- după raportul faţă de istoricitate ; 

- după structurarea activităţilor ; 

— după valori, norme şi semnificaţii ale timpului social ; 

— după schelele temporale. 

‘Să urmărim foarte pe scurt cum se prezintă timpul social după reperele 
de mai sus. 

1. După raportul faţă de istoricitate : Această primă categorie trimite 
la relaţiile puternic semnificante care se stabilesc în societate prin raportarea 
timpului la durata istoriei, la o dată fundamentală a începutului sau 
evoluţiei omenirii. În societăţile tradiţionale categoriile fundamentale 
privind reprezentarea istoricitätii se inspiră din arhetipuri primordiale şi 
din mituri. Discursul social privind generaţiile trecute se înscrie în producţia 
de către societate a propriei memorii. În funcţie de statutul socio- profe- 
sional şi ataşamentul pentru o anumită cauză, indivizii interpretează în 
mod diferit succesiunea şi înlănţuirea evenimentelor, dându-le o semni- 
ficatie pozitivă sau negativă, întemeindu-şi prezentul si perspectiva pornind 
de la ceea ce s-a mai întâmplat. 


TIMPUL SOCIAL - CADRU DE EMERGENT À... 47 


2. După structurarea activităţilor: Numeroşi antropologi au 
demonstrat că timpul social este structurat în funcţie de activităţile 
semnificative ce îl compun. Există o relaţie de semnificare între perioadele 
temporale simbolic constituite şi conţinutul activităţilor ; astfel, ritualu- 
rile de iniţiere, semănatul sau vânătoarea, în societăţile tradiţionale, ca şi 
ocupațiile domestice, munca, educaţia şi loisirul, în societăţile moderne, 
sunt asociate într-o manieră analoagă cadrelor temporale care le definesc. 
Activităţile servesc drept puncte de referinţă pentru a distinge simbolic 
timpul. 

3. După valori, norme şi semnificaţii ale timpului social : Categoriile 
de timp nu se pot stabili fără referinţă la lumea valorilor şi la semnificaţii. 
Orizonturile temporale, perspectivele de viitor, timpul de muncă, timpul 
liber etc. nu pot fi abordate fără raportarea la un sistem axiologic. Chiar 
producţia propriu-zisă este valorizată prin cantitatea de timp pentru 
producerea ei. Munca este o valoare socială reductibilă la o anumită 
unitate de timp. În funcţie de opţiunile fundamentale ale societăţii, ca şi 
de reprezentările sociale dominante, se vor pune în valoare timpul liber, 
timpul educaţional, timpul familial, timpul civic etc. 

4. După schelele temporale : În funcţie de perspectiva sau amploarea 
duratelor, pot fi identificate mai multe posibilităţi : timpul macro-social 
(timpul considerat la scara evoluţiei colectivitätii sau societăţii), timpul 
instituţional (timp raportat la buna funcţionare a unei instituţii ce poate să 
resemnifice unităţile temporale în funcţie de parametrii proprii), timpul 
propriu grupărilor sociale (ritmurile interne ale asocierilor temporare 
sau permanente), timpul micro-social (articulațiile temporale ale grupului 
mic privind viaţa cotidiană la scara unei zile, săptămâni etc.). 

Unii autori (Zerubavel, 1981, p. 143) fac o delimitare între timpul 
privat şi timpul public. Timpul privat este în mod esenţial „sociofugal”, 
adică structurat anume pentru a descuraja sau a preveni cât mai mult 
contactele şi dependenţa dintre oameni ; este timpul care aparţine fiecăruia 
şi care îl diferenţiază sau separă pe un individ de altul. Timpul public, în 
schimb, este „sociocentral”, în sensul că este constituit anume pentru 
alţii, pentru intrarea în contact, pentru a desena proiecte şi a acţiona alături 
de alţii ; este un timp dedicat altora, consumat de individ dar mai mult în 
beneficiul semenilor. Timpul privat este o expresia a libertăţii ; timpul 
public este un semn al dependenţei şi al privării de autonomia personală. 

Referentialul timp poartă numeroase semnificaţii. În Occident, timpul 
reprezintă o entitate ce există inexorabil în natură, el este asemenea unui 

drum unidirectional, segmentat în mai multe unitäti pe care le parcurgem 
fără putinţa de ne întoarce de unde am plecat. Dată fiind această situaţie, 
ne planificăm întotdeauna timpul, ni-l fragmentăm în aşa fel încât să 
ținem cont de devenirea temporală şi ne îndreptăm privirea mai mult spre 
viitor. Ne folosim de timp ca de ceva material : îl exploatăm, îl câştigăm, 
îl pierdem, îl economisim, îl risipim, îl păcălim. O altă trăsătură a 
concepţiei noastre despre timp este rapiditatea. O persoană care acţionează 
lent este categorisită ca fiind iresponsabilă sau leneşă ; dar nu în toate 
culturile şi toate timpurile este aşa. Dispunerea de timp, a celui personal, 
este o expresie a libertăţii. Libertatea nu se poate exercita decât în timp. 

Complicarea şi diversificarea instituţiilor sociale implică o schimbare 
a raportării noastre la timp. La un moment dat, acţiunile se vor înscrie nu 
numai pe linia păstrării poziţiilor achiziţionate, ci şi pe direcţia ascensiunii 
către noi statute. O sumedenie de noi reglementări sau instituţii vin să 
gireze nu atât prezentul, cât viitorul persoanelor (vezi societăţile de 
asigurare sau aşezămintele bancare). O dată cu generalizarea alfabetizării 
şi educaţiei, înclinarea atenţiei dinspre trecut către viitor se amplifică. 
Mai întâi, copiii sunt obişnuiţi să decripteze simbolurile temporale, să 
folosească ceasurile, să-şi programeze activităţile, să respecte termenele, 
să se concentreze asupra sarcinilor atât cât este nevoie. Integrarea indivi- 
dului în comunitate, societate, naţiune etc. presupune o interiorizare a 
reperelor fundamentale ale acestora. Individul este obligat să-şi cunoască 
originile, rădăcinile, memoriile socialmente instituite şi recunoscute. 
„Şcoala tinde deci să imprime credinţa într-o imortalitate socială, să pună 
idealul gloriei, altădată elitist, la dispoziţia tuturor, să inculce etica renun- 
ţării la avantajele imediate în numele cuceririlor viitoare. Vorbind despre 
trecut, prezentând elevilor modele ale virtuţii, şcoala afirmă perenitatea 
naţiunii care, indestructibilă, îşi confirmă existenţa, precum îngerii în 
gândirea medievală, nu atât în timp, cât în aevum, şi care, pentru acest scop, 
apare ca un substrat al timpului istoriei şi ca un garant al realităţii viito- 
rului.” (Krzystof, 1984, p. 293-294) Şcoala devine aşadar un mecanism de 
eternizare a colectivitätii, de perenizare a acesteia peste vremi şi timpuri. 

Perceperea timpului s-a modificat şi ea în timp. Legătura omului cu 
timpul variază pe scena istoriei. Functionalitatea timpului pentru omul 
modern se explică prin două transformări relativ recente : emergen{a, în 
zorii epocii moderne, a unor noi forme tehnice de măsurare a timpului, 
şi impunerea, o dată cu revoluţia industrială din secolul al XIX-lea, a noi 
forme de organizare a producţiei (Mercure, 1995, pp. 30-33). Simbol al 

preciziei, timpul mecanic s-a impus ca un etalon al măsurii şi al derulării 
activităţilor. Disociat de ritmurile naturii, timpul orologiilor devine un 
timp precis, abstract şi vid de conţinut. Operaţiile comerciale de tot felul, 
fluctuațiile preţurilor, creditele bancare, necesitatea orientării pe mare 
sau uscat etc. au presupus orientarea mai exactă în timp şi gestionarea 
mai atentă a acestuia. Timpul mecanic devine unul dintre sistemele 
simbolice unificatoare ale omenirii. Uşor de manevrat şi împărţit în 
secvenţe, timpul ceasurilor se adecvează unor realităţi dintre cele mai 
diverse. Dacă, la început, acest timp oarecum artificial a gestionat 
economia, mai târziu el s-a generalizat, devenind o achiziţie culturală 
care a impregnat toate acţiunile oamenilor. Progresele realizate în domeniul 
schimburilor comerciale, creşterea diviziunii sociale a activităţilor, gene- 
ralizarea muncii salariate au condus la universalizarea timpului artificial 
constituit la nivelul societăţii. Valoarea bunurilor create a fost asociată cu 
cantitatea de muncă investită în unitatea de timp. Unitatea de bază pentru 
mărfuri devine astfel cantitatea de timp investită pentru producerea lor. 
Dintr-o unealtă valabilă doar pentru comerţ, timpul a devenit un instru- 
ment indispensabil pentru semnificarea şi valorizarea tuturor actelor 
umane. Un astfel de etalon universal de măsură s-a generalizat cu atât 
mai mult cu cât el se convertea mai uşor în bani. Va lua naştere curând 
o disciplină a timpului, o formă responsabilizată de manevrare a acestuia. 
Durata activităţii producătorilor va fi mai judicios urmărită, durata muncii 
este standardizată. Impunerea orarelor stricte, exigenta punctualitätii, 
regularizarea duratelor de muncă (pauze, timp de lucru, timp de odihnă etc.) 
vor conduce către o uniformizare progresivă a timpilor individuali şi către un 
ritm nou de viaţă. Timpul de muncă nu se mai suprapune peste timpul 
natural. O dată cu perfecţionarea mijloacelor de iluminat, ziua de muncă 
nu se va reduce doar la ziua naturală. 

Timpul măsurat, cronometrat, conduce la structurarea progresivă a 
unor noi conduite de percepere a intervalelor, a regularitätilor, a seriilor 
temporale. Procesul de măsurare a timpului şi de conştientizare a duratelor 
a condus la sincronizarea tuturor activităţilor umane. Este greu de ieşit 
din ritmicitatea statornicită la nivelul societăţii. Regularizarea temporală 
a universului nostru cotidian a devenit un fapt normal. Căutăm în mod 
spontan ritmicitatea, tempo-ul sacadat, ciclicitatea. Când nu apar în mod 
natural, le construim, ni le impunem ca pe o necesitate. 

Temporalitatea socială este plină de puncte de reper, de marcatori 
specifici (cf. Pronovost, 1996, pp. 56-57). Aceştia pot fi constituiți din 

repere orare prescrise (orarul scolar), semnale ce indicä ritmul sau natura 
activitätilor (soneria, clopotelul), deplasarea în alte spatii pentru exersarea 
altor activităţi (fumatul, luarea unei gustări etc.), schimbarea tonului şi a 
conţinutului conversatiei etc. Aceşti marcatori pot delimita : 

— tipul de cadru temporal în care una sau mai multe activităţi se 
înscriu sau alegerea unui amplasament temporal nimerit pentru 
anumite activități; din acest punct de vedere activităţile pot fi 
legitime sau ilegitime, totul depinzând de contextul temporal ; de 
exemplu, faptul de a juca tenis dimineaţa, deci într-un timp puternic 
valorizat, poate denota superficialitate sau neimplicare în activitate ; 
se observă că anumite activităţi sunt localizate cu dominantä în 
anumite ore ale zilei ; 

- trecerea (tranziţia, ruptura) de la anumite cadre temporale ale 
activităţilor cotidiene la altele: anumite tipuri de conversaţie, 
caracterul formal sau informai al interacțiunilor, semnale care 
anunţă sfârşitul zilei de muncă etc. 


Modificări profunde au intervenit în modul nostru de întâmpinare a 
viitorului. Orientarea devenirii este influenţată de ideologia progresului. 
Prin tehnici dintre cele mai sofisticate (construirea de scenarii, simulări, 
sondaje de opinii, studii futurologice etc.) încercăm să întâmpinăm 
viitorul şi chiar să-l construim. Managementul schimbării şi gestionarea 
viitorului au devenit preocupări de maximă responsabilitate. „A gândi 
viitorul şi a planifica schimbările viitoare sunt astfel prezente ca răspunsuri 
Aa incertitudinile prezente şi pentru că instanţele oficiale invocă permanent 
fenomenele de accelerare a schimbărilor. [...] Importanţa acordată de 
către societăţile noastre la aceste noi tehnici de previziune relevă prezenţa, 
în interiorul acesteia, a unui mod particular de anticipare, vizând nu 
numai să prezici viitorul, ci şi orientarea dorinţei într-un anumit sens.” 
(Mercure, 1995, p. 36) Înseamnă nu numai să anunti viitorul, ci să-l 
prospectezi, să-l edifici şi să-l performezi într-o anumită măsură. 

Durata, crede Bergson, ne este dată prin sentimentul continuității, în 
nici un caz prin decupaj sau prin măsurarea unui timp omogen. Eteroge- 
nitatea duratei implică discontinuitatea. Timpul individual nu prinde 
contur şi sens decât prin situarea individului în societate. Acest timp 
trebuie despovărat de intimitate, de particularitate pentru a se integra la 
nivelul unei organizări sociale în care vor prinde contur atât viaţa indivi- 
duală cât şi libertatea. Spaţiul şi timpul posedă proprietăţi separatoare 

(Whitehead, 1953, p. 64). La nivel temporal ne servim de contrastul 
dintre înainte şi după pentru a distinge obiectele. Două obiecte sau 
evenimente se pot identifica şi după durata lor, acestea putând fi efemere 
sau durabile. Obiectele şi evenimentele au o viaţă proprie, caracterizată 
prin propria durată a fiecăruia, printr-o anumită ordine a naşterii sau a 
dispariţiei specifice în sânul unui ansamblu existenţial. 

Timpul istoric, în calitate de construct social, nu este linear, ci plin de 
rupturi şi discontinuități. Istoricii au tendinţa de a standardiza perioadele 
studiate (Renaşterea, Iluminismul etc.) în funcţie de abundența sau semni- 
ficatia faptelor descrise, de capacitatea de documentare sau cantitatea 
izvoarelor materiale existente. Pe de altă parte, „povestea” istorică ne dă 
informaţii mult mai sărace despre timp decât povestea ficțională. Constrân- 
gerile discursului ştiinţific se bazează pe omogenizarea faptelor, standardi- 
zarea şi tipologizarea acestora, ceea ce presupune sinteză, reducere, 
sărăcire informaţională. Ştiinţa statorniceşte o orientare a umanităţii către 
viitor. Chiar dacă ea îşi extrage seva din date prezervate de trecut (teoriile 
care s-au emis până la un moment dat), ea anunţă ceea ce poate fi, ceea ce 
survine de aici înainte. În calitate de cunoaştere instrumentală, ea se 
supune exploatării şi folosirii din momentul emiterii ei. Dacă religia, de 
exemplu, este paseistă, rememorând un timp care s-a scurs (precum 
existenţa Mântuitorului, de la Naştere până la ridicarea la Cer), ştiinţa 
este futuristă, orientată către viitor, întemeietoare chiar a ceea ce urmează 
să vină. 

O dimensiune importantă a concepţiilor noastre despre timp o constituie 
viziunea proiectivă. Societăţile tradiţionale sunt denumite de Boutinet 
(1990, p. 13) „fără proiect” pentru că trăiesc mai mult cu faţa către 
trecut. Viaţa tradiţională rămâne legată de ceea ce se depăşeşte : capriciile 
vremii, ritmurile vegetale, deprecierea produselor agricole. Aceasta se 
derulează nu într-un timp sacadat, concentrat, agitat, ci unul dilatat, 
cvasi-imobil. A vorbi de o pedagogie a proiectului înseamnă să te întrebi 
asupra felului în care indivizii, grupurile, culturile trăiesc timpul. „Proiectul 
ne apare ca o figură ce retrimite la o paradigmă ce simbolizează o 
realitate ce pare a preexista şi care ne scapă: cea a unei capacităţi de a 
crea, de predispozitie spre acţiune. Proiectul ar fi avatarul individual şi 
colectiv al unei dorinţe funciare de apropiere.” (Boutinet, 1990, p. 16) 
Din punctul de vedere al acţiunii, proiectul presupune o anumită strategie ; 
conceptul de strategie trimite la forme de perfecţionare a folosirii timpului 
El reflectă faptul că, în societăţile noastre, timpul este amenajat, programat, 

planificat. Planificarea scrupuloasă a traseelor evolutive presupune fixarea 
unor obiective de atins, stabilirea secventelor gesturilor sau activităţilor 
întreprinse în corelaţie cu duratele, determinarea momentelor critice. Se 
pot distinge mai multe niveluri ale planificării (cf. Pronovost, 1996, p. 58): 
planul societal, sub forma unor planuri de dezvoltare ; planul organizational 
şi instituţional, sub forma unor proceduri de programare sub formă de 
politici, de forme de gestionare, de sincronizare ; şi planul personal, sub 
forma agendelor, întâlnirilor, delegarea responsabilitätilor, gestionarea 
timpului liber etc. 

Timpul social exprimă faptul că, la nivelul societăţii, se impune o 
anumită regularizare a evenimentelor şi activităţilor. Comunitatea îşi 
construieşte norme de comprehensiune cu privire la „ceea ce a fost”, 
„ceea ce este” şi „ceea ce urmează a fi”. Timpul în societate nu mai este 
un concept transcendent, mitic, ci reprezintă o miză majoră a existenţei 
concrete. „Timpul costă” ar fi deviza principală şi în virtutea acesteia se 
creionează toate actele noastre, de la cele strict economice, de câştig, 
până la cele de formare sau loisir. De aici şi strategiile multiple, particu- 
larizate de rentabilizarea folosirii timpului, de extragerea a cât mai multe 
foloase într-o unitate de timp determinată. 


8 


Eterogenitatea şi depersonalizarea 
timpului social 


Eterogenitatea timpului social impune stabilirea unor puncte de reper 
comune, la nivelul întregii comunităţi, cu o eficacitate indiscutabilă 
pentru toţi: timpul ceasurilor, al instrumentelor exacte, obiective de 
gestionare a temporalitätii. Construit pe mai multe etaje, arhitectura 
temporală a societăţii actuale cuprinde mai multe parcursuri în care 
trecutul este readus în prezent, prezentul colorează trecutul, viitorul 
contaminează faptele actuale, cronologia viitorului este dimensionată 
după un anumit trecut... Structura relativ simplă a unui an calendaristic 
rezultă în urma combinării sau suprapunerii mai multor timpuri sau ani, 
relativi autonomi : anotimpurile datorate temporalitätii cosmice sau solare, 
evenimentele liturgice sau religioase şi oscilatiile şi ritmicităţile de natură 
ideologică sau politică. Anul ecleziastic nu coincide cu anul civil, după 
cum anul şcolar sau cel universitar nu corespund celorlalte două. În plus 
acest timp colectiv (solar, religios, politic) este divizat şi particularizat în 
diferiţi timpi psihologici, aşa cum este trăit şi semnificat de fiecare fiinţă 
în parte. Apar şi alte deosebiri între cele trei orizonturi temporale. Timpul 
solar este ciclic, repetitiv (anotimpuri, luni, zile); timpul liturgic este 
linear şi puternic orientat din punctul de vedere al semnificatiilor şi 
simbolurilor ; timpul politic este compozit, din anumite puncte de vedere 
fiind ciclic (anul bugetar, anul şcolar, mandatele politice etc.), din alte 
puncte de vedere fiind linear, nerepetitiv, ţinând de capriciile oamenilor. 
Timpul politic este ireversibil (nu se mai poate repeta Bătălia de la Podul 
Înalt a lui Ştefan cel Mare) şi improbabil (nu se poate stabili cu exactitate ce 
evenimente vor urma). Timpul politic este deschis spre un viitor infinit. 

Experienţa comunităţii privind timpul nu se creionează după percepțiile 
individuale : societatea vine cu o anumită ritmicitate a acţiunilor. Ceva se 

dovedeste eficient si necesar la un moment dat, dincolo de care nu mai 
are aproape nici o valoare. Ritmul vietii sociale este alcätuit din cadente 
specifice activităţilor de muncă, sărbătorilor, loisir-ului. Accelerarea 
schimbărilor aduce discontinuități şi rupturi, instabilităţi şi mutații privind 
receptarea temporalităţii. Eviatar Zerubavel (1981, p. XII) vorbeşte de 
forme dure de regularizare a timpului în societate, rezultate a mai multor 
realităţi: a) structura secvenţială rigidă a timpului; b) existenţa unor 
durate fixe ; c) alocări de timp standardizate ; şi d) uniformitatea ratelor 
de recurenţă, adică existenţa unor ritmicităţi ale acţiunilor ce se evidenţiază 
la intervale de timp prefixate. 

Timpul social nu este uniform, el se modifică în funcţie de eteroge- 
nitatea faptelor întâmplate, de conținuturile concrete pe care le îmbracă 
temporalitatea, de sectoarele de activitate care domină viaţa socială, de 
felul concret de reconversie a timpurilor individuale în timp social, de 
manierele diverse de gestionare a timpului micro sau macro etc. O dimen- 
siune importantă a temporalităţii sociale este ritmul. Noţiunea de ritm 
implică succesiune şi periodicitate, schimbare şi revenire, linearitate şi 
recurenţă. Ritmul înseamnă succesiune între intervale cu conţinuturi 
diverse, între continuitate şi discontinuitate. Ritmul social evocă cicli- 
citatea evenimentelor, revenirea la scara socialului a unor fapte care au 
mai fost. Ciclicitatea socială se mulează uneori şi pe cea a anului 
astronomic, pe variațiile sezoniere, pe activităţi pregnante pentru anotimpuri 
(mai ales în societăţile arhaice sau tradiţionale). Noţiunea de ritm mai 
trimite la cadență, la viteza sau rapiditatea derulării unor evenimente. 
Societatea actuală se caracterizează, astfel, printr-o mare intensitate a 
schimbărilor, printr-o masivă cantitate de modificări în intervale deter- 
minate de timp. Unii vorbesc de faptul că starea „tranzientă” (Alvin 
Toffler) este cea care îşi pune amprenta pe modernitatea actuală şi, de 
aceea, trebuie să învăţăm mereu să întâmpinăm şi să gestionăm această 
fugacitate care s-a instalat de acum încolo. 

Viaţa cotidiană actuală, consideră François Ascher (2001), se caracte- 
rizează printr-o dinamică contradictorie de raportare la spaţiu şi timp, de 
personalizare dar şi de insertie, de „topire” în procesele socio-culturale. 
Pe de o parte, asistăm la tentative de rupere faţă de timpul unic, omogen, 
livrat de alţii, de „de-sincronizare”, de , re-sincronizare” a practicilor sociale 
în raport cu scheme temporale „proprii”. Pe de altă parte, sunt identificate şi 
tendinţe de redefinire şi de organizare a atitudinilor personale pornind de la 
macroevenimente unificatoare („viitorul comun al omenirii”, „patrimoniul 
nostru comun”), prin sacrificarea individualului în faţa universalului. 

Persoanele autonome caută să-şi construiască o viaţă „proprie” în 
procesul muncii, dar şi în afara acestuia, prin înjghebarea unor proiecte 
singulare, variate şi flexibile. Sunt dezvoltate cu această ocazie strategii 
de „de-localizare”, de ,de-sincronizare”, de ieşire din spaţiul şi timpul 
socio-comunitar. Faptul poate fi benefic, conducând la de-rutinizarea 
conduitelor, la permanentizarea judecăților decizionale, la asumarea mai 
responsabilă a trecutului, a prezentului sau viitorului. 

Universul mediatic care s-a dezvoltat în ultimul timp complică şi mai 
mult concepţia noastră despre temporalitate. Revoluţia sistemelor de 
comunicare contemporane a făcut din temporalitate un aliat important. 
Mass-media a introdus cultura imediatului, a transmisiei în direct, a 
punerii în contact a receptorilor cu producătorii de informaţii. Revoluţia 
comunicării a făcut din viteza de informare o necesitate strategică : cine 
informează mai rapid este mai bun, mai eficient, mai credibil (vezi 
ubicuitatea Internetului). Media încearcă să ne închidă continuu într-un 
cotidian specific, în care evenimentele sunt triate şi semnificate cu multă 
acribie. „Toate aceste reconstituiri ale trăitului — observă Lucien Sfez 
(2000, p. 203) -, foarte departe de a fi fidele, creează o tensiune supli- 
mentară, o diviziune în viaţa socială. Această simulare a timpului cotidian 
de către media, căci de simulare este vorba, vine să întărească încă o dată 
abstractiunea acestui timp fluid, continuu, care vrea să asigure transpa- 
renta planetei, care se repetă indefinit fără încetare, relansat prin mici 
variaţii, şi care se dilată sau se reduce după plac.” Timpul mediatic pare 
că este în contradicţie cu ritmurile şi ritualurile democraţiei, aceasta fiind 
supusă unui timp mai mult discontinuu, timp al lentorii şi al procedurilor, 
timp controlabil prin reguli (luate, desigur, prin votul majorităţii). Acest 
timp nu este maleabil prin decizii sau intenţii individuale, pentru că este 
instituit în mod colectiv, devine legalizat, juridic ocrotit. 

Dezvoltarea unei gândiri economice şi analitice asupra timpului, strâns 
legată de universul producţiei şi de diviziunea din ce în ce mai puternică 
a sarcinilor, a condus la o depersonalizare accentuată a perceperii duratelor. 
Normarea sarcinilor, alocările de timp dinainte prevăzute pentru gesticulatii 
dintre cele mai intime, ritmurile producţiei au generat noi conduite ale 
indivizilor faţă de timp. Orarele şi planificările ne pândesc la tot pasul. 
Secventialitatea şi succesivitatea planificată au devenit omniprezente : 
nimic nu mai este gustat dacă nu a fost prevăzut, dinainte stabilit. Am 
devenit din ce în ce mai refractari la ceea ce e imprevizibil, neaşteptat, 
ingenuu. 

În faţa schimbării, managerii pot avea două atitudini faţă de timp: 
conduită „monocronă” şi conduită „policronă” (cf. Marinescu, 1998, p. 77) 
Managerii „monocronişti” tratează problemele agendei în ordine, una 
după alta, rapid, eficient, concis. Se realizează o ordonare a activităţilor 
manageriale zilnice, care se respectă şi se epuizează succesiv, în ordinea 
importanţei. Respectarea termenelor constituie cheia de boltă. Munca 
dobândeşte valoare prin rezultatul ei, în momentul încetării ei. Managerii 

„policronişti” au obiceiul de a face mai multe activităţi deodată, dând 
impresia chiar că se agită continuu, fără prea multă eficienţă. Acţiunile 
lor se mulează pe o logică vagă, neliniară, polivalentă. În fapt, aceştia 
ştiu ce vor, câştigând timp ce poate fi redistribui. Pentru ei, nu- i atât de 
important pentru a duce lucrurile la capăt. 

Timpul economic este un timp „inversat” pentru că orice clipă prezentă 
este dictată de ceea ce va fi, de produsul care trebuie obţinut. Ceea ce 
sunt sau fac acum este ca să ajung în posesia a ceva. Ordinea economică 
se regăseşte în actele finalizate economic, ordine care face ca viitorul să 
forţeze prezentul ca orientare, ca devenire. Timpul acţiunii prezente stă 
sub presiunea celui viitor. Echilibrul economic este antrenat de ceea ce 
va fi. nu de ceea ce este acum. Se cunoaşte, de exemplu, câte dezastre 
financiare au avut loc nu datorită prezentului financiar, ci unor sumbre şi 
răutăcioase previziuni. Timpul economic este, într-un fel, o faţă perversă 
a timpului : prezentul este subordonat bunăstării şi fericirii viitoare ! lar 
viitorul este ,fortat” să vină în prezent - viitor care periclitează şi 
strică” prezentul ! 

Gradul de „personalizare” a timpului depinde şi de tipul de societate 
în care indivizii sunt inserati. În societăţile autoritare sau totalitare timpul 
individual este subordonat timpului social. El devine un timp „al tuturor”, 
fără să mai poarte o amprentă particulară. Prin diverse mecanisme socio- 
-culturale sau politice, acesta este controlat, strict determinat, aproape 
desființat. Cel care dispune de „timpul lui” este considerat un individ 
curios, un marginal, un potențial duşman. Din acest motiv, multe persoane 
îşi dezvoltă comportamente schizoide privind timpul, un timp acceptat si 
clamat de puterea politicä si unul privat, personalizat, bine mascat. Arta 
de a exista constă, atunci, în pendularea inteligentă, atentă între cei „doi 
timpi”. 


0 O — 

Memorizarea socială si ipostaze 
ale remanentei timpului 


Timpul trece peste individul ce îl semnifică, dar si peste familia sau 
membrii comunității apropiate, peste rude, strămoşi, cunoștințe. Trecutul 
familial, de exemplu, se organizează în jurul unor evenimente semnifi- 
cative sau unor personaje si este transmis prin intermediul unei tradiții 
orale, sub formă de anecdote, povestiri, istorii. El reapare si se conso- 
lidează cu prilejul unor acte rememorabile precum aniversări, botezuri, 
nunți, înmormântări etc. „Permanent, şi mai ales într-o formă latentă, 
trecutul nostru personal şi familial nu reapare şi nu acaparează atenţia 
decât în momente rare, mai mult sau mai puţin excepţionale sau solemne. 
Viitorul nostru, în schimb, obiect al grijilor, proiectelor, anticipărilor, 
atenţiei, sperantelor sau angoaselor, intervine în mod curent în prezent.” 
(Krzystof, 1984, p. 221) Trecutul apare de cele mai multe ori „concentrat”, 
în ipostaze „esenţializate”, degajat de ceea ce nu are nici o semnificaţie. 
Gradul de subordonare a prezentului faţă de viitor variază atât în funcţie 
de clasa socială (muncitorul zilier nu are aceleaşi conduite temporale 
precum rentierul care este plătit pe sezoane sau anual), cât şi de cate- 
goriile de vârstă ale persoanelor. 

Asistăm continuu la segmentări ale reperelor temporale, la punerea în 
discuţie a vechilor modele privind viitorul, la spargerea tiparelor tempo- 
ralitätii, la dizarmonii dintre cele mai contrastante între modurile de 
raportare la timp. Formele de activare a trecutului, ca şi modalităţile de 
anticipare a viitorului depind de diversitatea grupurilor, specificitatea 
păturilor socio-profesionale, categoriilor de vârstă sau de sex. Timpul nu 
are aceeaşi valoare pentru toţi actorii unei comunităţi. Studiile de antro- 
pologie culturală arată că societăţile tradiţionale au ca referinţe miturile 

întemeietoare şi o viziune ciclică asupra timpului. Temporalitatea socială 
rezidă din raporturile complexe prin care grupurile sociale se raportează 
la trei axe principale : actualitatea trăită în prezent, reflectată în activităţile 
şi prizele de cunoştinţă asupra timpului, formele diferite de întoarcere în 
trecut şi actualizare a acestuia şi manierele variate de a viza viitorul 
(Mercure, 1995, p. 7). Prin intermediul miturilor, al memoriei colective 
şi al cunoaşterii de ordin istoric, fiecare tip de societate îşi descoperă şi 
îşi reconstruieşte originile, rămânând în contact cu propriul trecut sau, 
cel puţin, are această iluzie. Recurgând apoi la un soi de divinafie, de 
proorocire, de previziune, fiecare societate se proiecteazä, îşi trasează 
dinainte un itinerariu pe care va merge. Raportările interogative la trecut 
şi viitor sunt ataşate la evenimentele prezente, ce capătă pregnanţă prin 
această „întâlnire” dintre cele trei direcţii. 
Individul se raportează la două tipuri de memorie : memoria colectivă 
şi memoria individuală. Chiar dacă individul este racordat simultan la 
cele două surse memoriale, el va adopta strategii şi atitudini diferite, 
chiar contrastante faţă de conținuturile specifice. Din punctul de vedere 
al experienţelor personale, individul va înmagazina, gestiona şi semnifica 
după bunul plac propriile amintiri; pe de altă parte, unele aspecte ale 
acestei memorii pot fi aduse la cunoştinţa celorlalţi, dacă aceste aspecte 
au vreo semnificaţie pentru ei. Când aceste amintiri se suprapun uneori, 
lucrul se întâmplă pentru a se completa sau corecta reciproc, pentru a se 
umple unele lacune, pentru a se sprijini unele pe altele. „Pe de altă parte, 
notează Maurice Halbwachs (1968, p. 36), memoria colectivă înveleşte 
f memoriile individuale, dar nu se confundă cu ele. Aceasta desfăşoară 
adesea legi proprii şi, dacă anumite amintiri individuale penetrează câteodată 
în acest spaţiu, ele îşi schimbă sensul de îndată ce sunt plasate într-un 
ansamblu care nu are nici o conştiinţă personală.” Memoria individuală 
nu este izolată şi închisă în sine. Ca să-ţi aduci aminte de ceva ai nevoie, 
uneori, de amintirile celorlalţi. De abia o dată cu această „întâlnire” cu 
amintirile altora se trezesc amintirile tale nesperate. Ne raportăm la 
puncte de reper mai mult sau mai puţin obiective (agende, calendare, 
biografii etc.) pentru a ne fixa mai bine evenimentele memoriei noastre 
individuale. Fără instrumentele sociale de care ne folosim (limbajul, 
sistemele standard de măsurare a timpului etc.) este greu să dăm seama de 
ceea ce cândva am făcut, am gândit, am simţit. Memoria autobiografică 
ne vine din interior şi se fundamentează pe experienţele noastre secvențiale. 
Memoria socio-istorică ne vine din exterior şi se bazează pe cumulul 

unor experienţe multiple. Memoria individuală este mai restrânsă, dar 
mai densă şi mai profundă, pe când memoria socială este mai largă, dar 
mai rarefiată şi mai difuză. 

Memoria colectivă nu este acelaşi lucru cu istoria — consideră Halbwachs 
(1968, p. 70). Memoria colectivă este un flux de gândire continuu, fără 
nimic artificial pentru că nu se reţine decât ceea ce grupul poate retrăi. 
Istoria divizează curgerea secolelor, periodizează, marchează trecutul 
prin repere mai mult sau puţin artificiale. Ea se plasează dincolo de 
grupuri şi fixează jaloanele aproape o dată pentru totdeauna. Ea nu 
ascultă decât de rigori didactice şi schematizatoare. În structurarea 
memoriei colective nu există linii de separație clare, ci limite incerte şi 
neregulate. Prezentul (înţeles ca durată care serveşte interesului prezent 
al grupului) nu se opune trecutului ca în perspectiva istorică. Memoria 
unei societăţi se întinde atât de mult cât poate. Nu se manifestă în această 
recompunere nici indiferenţă, nici antipatie, nici repulsie. Dacă ceva se uită, 
acest lucru se întâmplă pentru că acel ceva nu mai are nici o semnificaţie 
sau trebuinţă grupului prezent. Memoria colectivă este cu atât mai lungă 
cu cât ea este mai legată sau încorsetată în tradiţii. Conţinutul acesteia 
este mai bogat dacă respectiva societate evoluează mai greu. 

Dacă istoria tinde să fie una singură (istoria „universală”, „istoria 
omenirii” etc.), memoriile nu pot fi decât ale unor grupuri. Spaţiul 
istoric este asemenea unui ocean în care plutesc istoriile parţiale. Istoria 
poate fi reprezentată ca o „memorie” universală a genului uman. Ne 
putem întreba totuşi dacă există memorie universală, dat fiind că orice 
memorie are ca suport un grup limitat în timp şi spaţiu. În ciuda varietätii 
locurilor şi timpurilor, istoria reduce evenimentele la termeni aparent 
comparabili, legând între ele realităţi diverse, destul de compozite. 
Eventualele decupaje ale memoriei colective se realizează după criterii 
naturale : părinţi, rude, şcoală, prieteni, vecini, profesiune, relaţii mondene, 
filiatii religioase, artistice, politice etc., adică diviziuni comode care nu 
periclitează relativa unitate a punctelor de vedere. 

Sub aspectul conţinutului rememorării, în această analiză compa- 
rativă, avem de-a face, de asemenea, cu realităţi distincte. Memoria 
colectivă, de exemplu, nu reţine decât asemănările, elementele de conti- 
nuitate dintre diferitele secvenţe ale existenţei. Grupul, în momentul în 
care îşi aduce aminte de trecut, selectează acele elemente de stabilitate, 
marcând astfel identitatea acestuia de-a lungul timpului. Istoria, în schimb, 
lasă pe dinafară intervalele goale, sau acele elemente repetitive, care nu 

aduc nimic nou sub aspectul evoluţiei. Grupul caută să se simtă bine, 
reiterând sentimente şi imagini care îi aduc siguranţă şi confort. Istoria 
este un tablou al schimbărilor, al rupturilor, al discontinuitätilor în 
evoluţia lumii şi societăţilor (făcând pledoarie sau incitând chiar pentru 
acestea). Memoria colectivă este un tablou al similitudinilor, al constantelor, 
al continuitätilor identificabile în intervale diferite ale aceluiaşi grup. 
Istoria este o imagine a transformărilor; memoria colectivă este o 
imagine a staticului, a încremenirii, a autoadulării. Memoria colectivă 
încearcă să conserve trecutul în prezent, istoria caută să distrugă prezentul 
în numele trecutului. Memoria rotunjeşte şi închide evoluţia unei societăţi ; 
istoria o deschide şi dinamizează înspre evoluţii posibile. 

Istoria se poate defini ca o raportare interesantă (si interesată ! ) la 
alteritate, ca o punere în scenă a celuilalt din perspectiva unui prezent, a unei 
entităţi (identități) ce fiinteazä ca punct central de reper (eul, prezent aici 
şi acum). Eterogenitatea socio-culturală, pe care o comportă țesutul 
socio-cultural prezent, conduce la o regândire a raportului cu trecutul 
pentru a-l multiplica sub aspectul semnificatiilor sale. În societăţile omogene 
şi tradiţionale, istoria şi memoria se suprapun aproape în totalitate. In 
societăţile deschise, istoria actualizează o multitudine de fațete, făcând 
loc pentru fapte, gesticulatii şi interpretări diverse. 

Memoria socială este o formă subtilă de gestionare a treburilor prezente. 
Memoria colectivă are o uzantä socială şi este exploatată, uneori, cu 
perfidie de cei ce coordonează societatea. N ici o privire înapoi nu este 
inocentă. Privim în urmă pentru a întemeia sau a justifica un anumit 

„prezent. Procesele de mondializare, efectele descentrării în plan individual, 
dezvoltarea comunicaţiilor presupun toate o nouă lecturare a trecutului. 
Gestionarea temporalitätii se face în mai multe feluri şi cu finalitäti 
diferite. Asistăm astăzi la o schimbare a perspectivei de racordare la 
trecut. Iată câteva mutații de accent : 

1. Odată cu dispariţia sau atenuarea unor marcaje formale (să spunem, 
graniţele naţionale), riturile colective (comemorările, sărbătorile 
naţionale, aniversările etc.), ce asigură continuitatea istorică şi 
contribuie la delimitarea comunităţilor, au tendinţa să-şi piardă 
din importanţă. Efuziunile de sentimente au mai mult o conotaţie 
familistă, individualistă. 

2. În transmiterea memoriei trecutului, instanţele tradiţionale (şcoala, 
familia) nu mai sunt atât de puternice. Se dezvoltă astăzi alte 
forme şi alte prilejuri de transmisie, legate mai ales de cadrele 
informale, de mass-media. 

3. Activitatea memorială pleacă de la presupozitia că avem o identitate 
percepută ca disipată, ce se cere a fi recuperată fragmentar din 
datele trecutului. Această căutare generează noi tipuri de solida- 
ritate care ocultează fragmentarul în profitul unitarului. 

4. Valoarea terapeutică a invocării trecutului capătă note noi în condi- 
tiile unei tranziente evidente. Dispretuirea sau necunoaşterea 
prezentului conduc la hipertrofierea trecutului şi la refugierea în 
evocare şi amintire. Accelerarea transformărilor nu ne mai îngăduie 
să ne fixăm într-o temporalitate inadecvată, ce ne ţine pe loc. 

5. Memoria, preluată sau invocată în istorie, ca disciplină şcolară, 
este obiectul manipulărilor, subversiunilor, tăcerilor. Disputele pe 
marginea acestei probleme au ele însele o turnură ideologică şi 
politică. 

6. Memoria devine un obiect de marfă şi se institutionalizeazä prin 
„aşezăminte ” naționale precum biblioteci, muzee, asociații, publicații, 
expoziții, comemorări. Biblioteca însăşi cultivă si fetisizeazä de 
multe ori nationalul. 

7. Memoria este din ce în ce mai putin gestionată de istorici, de 
specialişti. Ea a devenit un obiect de consum liber si deschis. Toti 
se „pricep” la istorie, toți încearcă să facă sau să intre în istorie. 


Istoria este reconstrucție, pe bază de parti pris, a unor evenimente sau 
date ale trecutului. Ea poate fi un depozit simbolic, o narațiune condensatä 
si congruentă a unor sensuri. Istoria readuce în prezent, prin selecţie si 
filtrare, anumite evenimente, le readaptează, le luminează conform unor 
reprezentări deja fixate, le orientează în concordanţă cu nevoile sau 
interesele prezentului. Cine gestionează trecutul poate stăpâni mai eficient 
prezentul. Orice discurs despre trecut este în acelaşi timp o modalitate de 
valorizare a prezentului. 

Prezentul social îşi fabrică mecanisme de memorizare. Istoria este o 
justificare a prezentului prin întoarcerea în trecut a privirii. De aceea, în 
istorie, sunt la modă miturile fondatoare. Ceea ce există azi se întemeiază pe 
ceea ce a existat cândva, ceea ce există acum se justifică pentru că a mai 
existat o dată. Faptul prezent îşi inventează sau îşi revelează un trecut — 
momentul iniţial întăreşte identitatea prezentă. „Discursul despre începuturi 
este în permanenţă rememorat, ideologizat, politizat.” (Boia, 1998, p. 69) 
Istoria este o disciplină „informantă”, care ne face să înţelegem eveni- 
mentele nu aşa cum au fost, ci cum trebuie înţelese la un moment dat. 

Istoria, ca discurs, nu este numai o enumerare a faptelor, ci si a ideilor 
despre acestea, prin inducerea unor priorităţi, a unor ierarhii privind 
semnificaţiile purtate de ele. 

Cultul memoriei devine un subtil instrument de racroşare la tempo- 
ralitate, de „manevrare” a acesteia în perspectiva unor interese bine 
stabilite. Exacerbată, împinsă la ultimele consecinţe, memoria, în loc să 
fie evocatoare, generatoare de energii afective, devine o piedică, un 
obstacol al mersului înainte. A nu uita poate fi o comandă politică (dacă 
obiectul re-memorării este în beneficiul puterii respective) ; dar a nu uita 
poate fi şi semnul unei necesare igienizări sociale, o reparare binevenită, 
garanţia resuscitării unor gesticulatii pozitive ce face din respectiva 
societate un mediu prielnic pentru dezvoltare şi inovare. Conduita de 
ştergere a memoriei este şi ea des întâlnită. De regulă, ceea ce nu 
convine regimului socio-politic instituit se încearcă a se şterge cu buretele, 
a se pune în paranteză. Eclipsarea memoriei este intenţia puterilor 
totalitare. „Culturile totalitare sau post-totalitare - remarcă un subtil 
psihosociolog (Neculau, 1999, p. 191) - folosesc cultul memoriei pentru 
a justifica spiritul de revanşă, represiunea, vendeta. Declararea unicităţii, 
a singularitätii unui fapt, eveniment sau persoană elimină comparaţia, 
posibilitatea trimiterii la prezent. Când cineva sau ceva e cel mai mare, 
când i se atribuie privilegiul de a fi absolut, tot ceea ce urmează e exclus, 
supus deprecierii de la început. Proclamarea exemplaritätii este un abuz, 
convocând proceduri de menţinere a prezentului, de oprire a evoluţiei, de 
eternizare contra progresului.” În general, gestul recursului la memorie 
trebuie el-însuşi interpretat, încadrat într-un sistem de referință din 
perspectiva căruia trebuie decriptat. Cantonarea în exemplaritatea „marilor 
figuri”, acapararea şi resuscitarea unor modele ale trecutului, apetitul 
identificării şi logica obositoare a identităţii leagă lumea prezentă de 
umbrele trecutului ei sau cel puţin o ţine pe loc. Un astfel de mecanism, 
o dată statornicit, nu lasă loc pentru continuare, pentru evoluţie normală, 
pentru spargerea şabloanelor încetăţenite : nu mai este loc pentru nou — 
de fapt, pentru viitor ! 

Timpul ca resursă educativă 


Pentru societatea actuală timpul a devenit una dintre resursele cele 
mai importante. El costă, e o valoare în sine, nimeni nu-şi permite să-l 
piardă. O persoană este valorizată (apreciată) şi din perspectiva perceperii 
şi consumării timpului. Cei care îşi risipesc timpul fără folos sunt 
repudiati şi marginalizati. Timpul constituie o raritate, el nu mai revine, 
nu ne mai putem lansa în căutarea timpului pierdut. El ne împinge de la 
spate, ne presează, ne accelerează gesticulatiile. Învätäm de mici o 
anumită deontologie a timpului, o etică a considerării timpului ca pe o 
resursă cu multiple valenţe. Cel care se mişcă greu sau dispune de prea 
mult timp devine un tip curios, bizar, atipic. 

Spunem de obicei că un om este bogat atunci când dispune de o 
mulţime de bunuri. Atunci când dispune de mult timp, acesta este cu 
siguranţă sărac. Un om care nu are timp înseamnă că îl foloseşte la 
maximum şi că el este aducător de foloase. „Timpul fiind finit, unităţile 
temporale sunt în raport de raritate cu evantaiul larg al activităţilor şi cu 
dorinţele care pot intra în competiţie pentru folosirea unei unităţi tempo- 
rale. Dar cum raritatea exercită un efect înalt asupra valorii, aceasta 
conduce la calcul, la raţionalizarea folosirii timpului şi prin urmare la o 
mai mare eficacitate.” (Rezsohazy, 1981, p. 42) Timpul exercită o mare 
presiune ce reiese din raritatea acestuia. Societatea actuală este o societate 
a urgentelor. Totul trebuie făcut repede, cât mai repede. 

Timpul este una dintre cele mai importante bogății a omului. În unele 
limbi, termenul de „timp” este cel mai invocat. Aproape tot ce face omul 
este reductibil la timp. Viaţa însăşi, cea pe care o trăim, este o chestiune 
de timp. Valoarea deosebită a timpului stă în următoarele caracteristici : 

— este un bun rar, limitat; 

- nu poate fi cumpărat sau transmis de la o persoană la alta; 

- nu poate fi stocat, acumulat, pus deoparte ; 

- nu poate fi dilatat sau mărit; 

- consumarea lui este imperturbabilă şi irevocabilă ; 
- pentru fiinţa umană, el înseamnă viaţa însăşi. 


A avea succes în activităţile propuse presupune o reflecţie asupra 
consumului acestei resurse, presupune o rabatere intelectuală asupra 
utilizării lui concentrate, a respectării legii economiei de timp. Rationali- 
zarea folosirii timpului presupune o organizare conştientă, continuă şi 
perseverentă a activităţilor. Înseamnă o stăpânire a timpului de către 
subiect şi nu o stăpânire a acestuia de către timp. Organizarea eficientă 
a timpului poate oferi (cf. Seinvert, 1997, p. 10): 

- o perspectivă mai bună asupra activităţilor şi prioritätilor zilnice ; 

- noi oportunităţi şi avantaje în privinţa creativităţii (prin activarea 

iniţiativei şi mai putin a reacției) ; 

- posibilitatea de a înfrunta, reduce şi evita stresul ; 

- mai mult timp liber pentru alţii şi pentru propria persoană ; 

— şansa de a atinge scopurile propuse, de a te afla tot timpul pe o 

direcţie bună. 


Profesorul, în calitate de manager al clasei, are multiple ocazii de 
manipulare a temporalităţii. Reuşita activităţii sale ţine şi de ştiinţa 
organizării acţiunilor educative, de plasarea acestora în intervale temporale 
convenabile, de alocări nimerite la nivelul orarelor şi planificărilor, de 
ştiinţa intervențiilor la momentele oportune. Gestionarea timpului şcolar 
depinde de „cultura pedagogică şi managerială a profesorului, de experienţă, 
de analiza obiectivă a acţiunilor de succes sau a eşecurilor, de stilul 
adoptat, de nivelul formării capacităţilor organizatorice ale elevilor, de 
proiectarea prioritätilor, de apelul la mijloacele de învăţământ (informaţie), 
de densitatea sarcinilor pe unitatea de timp, de alegerea metodelor ce 
aduc câştig de timp, de dozarea efortului, de particularitätile individuale 
ale capacităţii de învăţare, de ritmul propriu de rezolvare şi intrare în 
acţiune, de rapiditatea sesizării şi rezolvării dificultăţilor şi abaterilor, de 
gradul de sistematizare şi eliminare a detaliilor nesemnificative, de elimi- 
narea timpilor morţi, de ritmul luării deciziilor curente şi rapiditatea 
rezolvărilor, de gradul de motivare şi odihnă a elevilor, de utilizarea 
mijloacelor de stimulare, de efectele alternării strategiilor şi situaţiilor, 
de competențele şi capacităţile profesorului ş. a.” (Joița, 2000, p. 91). 

Timpul şcolar constituie o resursă pedagogică de natură materială 
(determinabilă şi finită), antrenată la nivelul sistemului de învăţământ 
prin intermediul unor variabile complementare pe verticala şi orizontala 
acestuia : anul şcolar/universitar — săptămână şcolară/universitară — ziua 
şcolară/universitară. Complexitatea acestei resurse reflectă interacţiunea 
variabilelor evocate, interacţiune de natură pedagogică (vezi importanţa 
formativă a timpului de instruire formală) — psihologică (vezi valorificarea 
proceselor intelectuale în raport cu ritmul de învăţare adoptat) — econo- 
mică (vezi organizarea timpului de învăţare în raport cu timpul cotidian 
disponibil) — medicală (vezi respectarea cerinţelor de igienă şcolară/a 
învăţării) — socială (vezi înţelegerea timpului şcolar ca parte a timpului 
social) (cf. Mialaret, 1991, p. 330-344). 

Alocarea şi manipularea temporalitätii şcolare se realizează cel mai 
pregnant prin orarele şcolare. O deficitară uzantä a timpului generează 
pierderi importante, dereglări ale acţiunilor, supraîncărcări ale fluxurilor 
şcolare normale. Supraîncărcarea elevilor este generată nu numai de 
mărirea activităţilor pe unitatea de timp, ci şi de plasarea neoportună a 
unor sarcini la nivelul timpului şcolar (zi, săptămână), în contradicţie cu 
curbele de efort ale şcolarilor, evidenţiate de cercetările psihologice. 
Creşterea populaţiei şcolare la un moment dat a determinat pe unii 
manageri să stabilească programe în mai multe schimburi, inclusiv 
după-amiaza (chiar pentru clase mici). Cursurile plasate după amiaza 
generează, desigur, supraîncărcare (vezi lucu, 2000, p. 158). O analiză 
comparativă între performanţele obținute de elevi ce învaţă dimineaţa şi 
după-amiaza evidenţiază următoarele aspecte (cf. lucu, 2000, pp. 161-162) : 

- eficiența pe ansamblu a elevilor este mai bună dimineaţa decât 

după-amiaza ; 

— în cazul celor care învaţă dimineaţa, eficacitatea atinge nivelul maxim 

în primele două sau trei ore, iar nivelul este minim spre sfârşitul orei 
a cincea ; aceiaşi elevi, învățând după amiaza, probează eficienţă 
după prima oră, iar nivelul scade la sfârşitul intervalului de studiu 


Diferenţele de performanţe în perioadele de timp invocate sunt date şi 
de calitatea petrecerii timpului extraşcolar şi a somnului precum şi de 
multiple variabile ce ţin de contextul socio-cultural al elevului. 

Orice tip de organizare presupune o racordare la temporalitate. Nimic 
nu se poate structura ca acţiune în afara timpului ; timpul este o resursă 
indispensabilă, dar şi vector al acţiunii. Gestionarea timpului devin 

„Cheia de boltă” a praxisului educational. Ea devine cu adevărat eficientă 
atunci când profesorul (cf. Joița, 2000, p. 92): 

— îşi stabileşte în mod clar scopul în spaţiul de timp stipulat de 
proiectarea curriculară ; 

- selectează şi grupează inteligent obiectivele dictate de conţinuturi ; 

- anticipează şi elaborează programe riguroase ; 

— formulează variante „de rezervă” cu privire la organizare si desfă- 
şurare ; 

—  optimizează încărcătura de sarcini pentru categorii de elevi sau de 
grupuri şi pentru sine ; 

- analizează şi intervine operativ pentru rezolvarea situaţiilor de 
dezorganizare sau de criză ; 

- constientizeazä elevii în raport cu importanţa temporalitätii desfă- 
surate, îmbunătăţind astfel ritmul şi folosirea mijloacelor ; 

- la fiecare unitate didactică îşi lasă la dispoziţie un timp de rezervă 
(pentru recuperări, discuţii suplimentare etc.) ; 

— adoptă cea mai eficientă şi oportună variantă de lecţie ; 

— încarcă justificat, din punct de vedere didactic, pe elevi cu sarcini 
de lucru (teme pentru acasă, activităţi suplimentare etc.), astfel 
încât să se menţină un nivel optim al intereselor şi motivatiei. 


Timpul, ca resursă educativă, constituie o problemă de îmbinare, de 
combinare a diferitelor ipostaze ale timpului trăit de către partenerii 
educationali (elevi, profesori, părinţi). Un principiu dezirabil în compune- 
rea şi eficientizarea acestuia ar consta în realizarea unor corelări şi 
complementarităţi nimerite astfel încât să se elimine desfăşurările energo- 
fage, „furturile” sau abuzurile reciproce de timp, stresul temporal. 

Principalul factor al gestionării eficiente a timpul este individul însuşi. 
Formarea unor conduite de folosire şi stăpânire a timpului propriu ar 
constitui principala cale de ieşire din impas. „O parte din timp este furat, 
sau, dacă nu, îl irosim noi, iar ceea ce rămâne pare să treacă neobservat” 
spunea Seneca. Se pare că nu „scurtimea” timpului este cauza nerealiză- 
rilor noastre, ci proasta şi neinspirata folosire a acestuia. Când activităţile 
nu au loc conform dorințelor noastre, încercăm de cele mai multe ori să 
dăm vina pe alţii. 

Exercitiul autoevaluativ, care urmează în chestionarul de mai jos, ar 
putea constitui un punct de plecare şi o sursă de reflecţie pentru profesori, 
părinţi, elevi, din perspectiva folosirii responsabile a temporalitätii personale. 

Vinovatii de pierderea timpului 
(cf. Mayer, J., Jeffrey, Gestionarea timpului pentru toţi, Ed. Teora, Bucureşti, 
1996). 


Chestionarul care urmează încearcă să evidentieze lucrurile, eveni- 
mentele, obiceiurile vinovate de răpirea timpului, de distragerea de la 
folosirea raţională a resursei-timp. 


3 unctaj- 
. Telefonul mă întrerupe perma- 
nent si conversațiile durează mai 
mult decât este necesar. 


2. Numeroşi vizitatori din cadrul 
şcolii sau din afara ei mă rețin în 
mod frecvent de la sarcinile mele. 


3. Sedintele sunt adesea prea 
lungi, iar rezultatele, de cele mai 
multe ori sunt nesatisfăcătoare 
din punctul meu de vedere. 


4. Sarcinile complexe, adică cele 
care solicită mult timp, sunt, în 
general, mai puțin plăcute si de 
obicei am tendința să le amân. 
De altfel, îmi este greu să le 
urmăresc până la capăt întrucât 
niciodată nu am suficientă linişte. 
5. Nu stabilesc priorităţile şi 
încerc să fac prea multe lucruri 
deodată. Lucrurile obişnuite îmi 
ocupă prea mult timp şi se pare că 
nu mă pot concentra suficient 
asupra sarcinilor importante. 


6. Adesea îmi îndeplinesc şi 
respect cu greutate sarcinile, ter- 
menele limită, pentru că ceva 
neaşteptat apare întotdeauna sau 
pentru că îmi propun să realizez 
mai mult decât pot. 

"Aproape Frecvent Uneori 
întotdeauna 5 


Numärati cäsutele marcate de pe fiecare coloană. Calculati numărul total 
de puncte (nu uitaţi să înmulţiţi cu numerele precizate la baza coloanelor). 


Autoevaluare : vinovaţi de răpirea 
timpului meu. 


7. Pe biroul meu sunt prea multe 
hârtii; corespondenţa îmi ia prea 
mult timp. Biroul meu nu este 
tocmai un model de ordine şi 
curăţenie. 
8. Adesea, nu există o comu- 
nicare satisfăcătoare cu ceilalţi. 
Schimbul de informaţii este lent, 
neînțelegerile sau chiar resenti- 
mentele fiind ceva obişnuit. 
9. Delegarea sarcinilor aproape 
niciodată nu este făcută corect şi de 
aceea trebuie să mă ocup de lucruri 
ce ar putea fi rezolvate de alţii. 


10. E dificil pentru mine să spun 
„nu” atunci când alte persoane mă 
roagă să fac ceva, deşi aş putea să- 
mi văd de propriile activităţi. 


11. Nu am obiective personale sau 
profesionale clare; adesea este 
dificil pentru mine să îmi dau 
seama de adevărata semnificaţie a 
lucrurilor pe care le fac zilnic. 


12. Uneori îmi lipseşte auto- 
disciplina necesară pentru a pune 
în practică ceea ce am stabilit că 
trebuie făcut. 


Total es ceea puncte 
Interpretare 
0-17 puncte 


Nu-ţi planifici timpul şi laşi ca programul tău să fie desenat de 
alţii. Nu eşti capabil să fii organizat, cu atât mai puţin să organizezi 

munca altora. Organizarea timpului va marca pentru tine începutul unei 
vieţi noi, pline de reuşite. 

8-24 puncte 

Încerci să-ţi organizezi timpul, dar nu eşti suficient de perseverent 
pentru a reuşi. 

25-30 puncte 

Îţi organizezi bine timpul, dar se poate şi mai bine. 

31-36 puncte 

Dacă ai răspuns bine, eşti un model demn de urmat pentru oricine 
doreşte să ştie cum să-şi organizeze mai bine timpul. E bine să laşi pe 
alţii să înveţe din experienţa ta. De altfel, e indicat să dai şi altora sfaturi 
în legătură cu organizarea timpului. 


11 


Accelerarea schimbärilor 
si fugacitatea învăţării 


Dacă secolele trecute presupuneau o relativă stabilitate a cunoaşterii, 
creşterea acesteia fiind oarecum controlată şi urmărită de receptorii ei, 
altfel stau lucrurile în ultimele decenii, caracterizate prin multiplicitatea 
şi sfărâmarea paradigmelor savoir-ului, prin perisabilitatea explicatiilor 
şi teoriilor sau prin gradul ridicat de specializare a cunoştinţelor livrate 
într-un domeniu sau altul. 

Receptorii de informaţie sunt racordaţi la o temporalitate ea însăşi 
accelerată şi închisă în normativitatea presupusă de mediul economic, 
social, cultural în care indivizii sunt încadraţi. Evoluţia ştiinţei şi tehnicii 
contemporane solicită recompuneri permanente ale structurilor de formare 
şi ale modalitätilor de raportare la structurile de cunoştinţe. „Structurarea 
acestora, aducerea în memorie, tratamentul lor concură la adeverirea 
vitezei ca o marcă a valorii” — notează pe bună dreptate un analist al 
domeniului, Anne Marie Gioux (1999). Cel care învaţă devine, adesea, 
un utilizator grăbit (al magistralelor informaţionale), un client ocazional 
(al băncilor de date), un individ susceptibil de a stabili sau a menţine o 
distanţă pertinentă faţă de cunoaştere printr-un spirit critic. 

Dialectica internă a procesualitätii cunoaşterii contemporane îl pozi- 
tioneazä pe receptor într-un raport evident de tranzientä. Ştim de la bun 
început că elementele cunoaşterii au un timp de utilizare scurt, că acestea 
sunt aruncate adesea imediat sau după un scurt timp de folosire ; căutăm 
această fascinaţie a perisabilităţii şi a ineditului, ne complacem în modul 
fugitiv de a ne raporta la constructele cunoaşterii. „Multi-modalitatea 
suporturilor, care contribuie la edificarea unei cunoasteri în fațete, pune 
astfel accentul mai mult pe mobilitatea celor care învaţă (multiplicând 

perspectivele rapide de vizare a obiectelor), pe labilitatea reflectiei (alunecări, 
relativizări, decât pe articularea unor centre de interes), pe imediatitatea 
contactelor interpersonale (bazate pe caracterul cvasi-instantaneu al ocaziilor) 
decât pe aprofundarea progresivă a câmpului de experienţe. Fugacitatea 
este în această situaţie caracteristica accesului la cunoaştere care va fi mai 
mult un moment-mişcare decât o stare. Se trece deci de la o problematică 
exclusiv spaţială (cunoaştere situată într-un spaţiu specializat, diversificarea 
acestor locuri ca puncte de reper autorizate, ce garantează prin stabilitatea 
lor validitatea achiziţiilor) la o problematică temporală: cunoaştere în 
evoluţie permanentă, prin schimbări productive cvasi-simultane, cu o vali- 
ditate limitată în timp, această caracteristică asigurând în mod paradoxal 
valoarea parcursurilor de învăţare întreprinse.” (Anne Marie Gioux, 1999) 

Spiritul fugitiv ne face să accedem către ideile în curs de naştere, 
către cunoaşterea care tocmai se face împreună cu cei care o receptează. În 
contradicţie cu docilitatea şi fidelitatea de altădată faţă de cunoaştere, 
astăzi este aproape obligatoriu să pui în cumpănă, să te îndoieşti, să 
critici, să negi. Perspectiva critică devine un mod permanent de vizare a 
cunoaşterii ce-l obligă pe subiect să fie pe fază, să fie activ şi re-activ. În 
aceste condiţii, şcoala trebuie să pregătească subiecţii, încă de pe băncile ei, 
să fie în stare să gestioneze efemeritatea, să posede structuri psihocognitive 
capabile să anticipeze, să relativizeze, să de-construiască, să creeze noi 
formaţiuni explicative. 

În calitate de instanţă ce slujeşte comunitatea, şcoala este un simbol 
al stabilităţii şi al statorniciei, al comprimării timpului şi al opririi pe loc. 
Ea este un loc al stocării memoriei culturale, un spaţiu de gesticulatii 
re-memorative şi co-memorative. Materialitatea însăşi a şcolii încearcă să 
dea seama de acest raport faţă de temporalitate : edificii märete, ziduri 
durabile din piatră, frontoane cu devize grave, atmosferă severă de 
închisoare. 

Finalitatea educaţiei, din orice epocă, revendică temporalitatea ca un 
gaj, ca un garant al autenticităţii. Şcoala este chemată să instruiască pe 
cei prezenţi în concordanţă cu cei care au fost, să perpetueze în timp ceea 
ce omenirea are mai de preţ. Ea este „cureaua de transmisie” de ordin 
cultural ce asigură continuitatea şi solidaritatea dintre generaţii. Se mai 
spune apoi că şcoala trebuie să pregătească oamenii pentru viaţă, pentru 
schimbarea adusă de scurgerea timpului. În calitate de „templu al adevărului”, 
instituţia educativă se cere a fi deschisă tuturor, să asigure formarea şi 
perfecţionarea de-a lungul timpului, pe durata întregii vieţi. 

Instrumentele culturale încorporate la un moment dat trebuie să fie 
trainice. Asumptia de bază, în momentul predării, este aceasta : cunoştinţele 
trebuie să dăinuie, să fie însuşite o dată pentru totdeauna. Principiul 
durabilităţii şi trăiniciei este la mare pret, toţi dascălii fiind atenţi la 
perspectivele operei lor. Cu cât valorile se păstrează mai mult timp, cu 
atât educaţia este socotită a fi mai valoroasă. Uitarea este desconsiderată 
şi pusă la index. Nimic nu se predă în şcoală pentru o uzantä pasageră, 
superficialitatea sau fugacitatea în cunoaştere sunt reprimate, desconsi- 
derate, blamate. Se insistă asupra unui lucru (scrisul, cititul, socotitul etc.) 
până ce este însuşit şi în ideea de a rămâne pentru totdeauna. 

Valorile perenitätii, circumscrise într-un mod specific în şcoala de 
până acum, par să intre în recul sub impactul tehnologiilor contemporane. 
Dacă ne raportăm la modelul învăţării cu ajutorul computerului, multe 
presupoziţii vechi nu mai pot rezista. Principiile adiacente, presupuse de 
această tehnică, sunt: tratarea rapidă a datelor, neîntârzierea asupra 
detaliilor, saltul rapid de la un domeniu la altul, depăşirea graniţelor 
disciplinare, relativa pasivitate şi ne-memorarea intenţionată a infor- 
maţiilor etc. Noul mod de operare presupune relativizarea formulărilor, 
părăsirea rutinelor procedurale şi a lentorilor protocolare, încurajarea 
inteligentelor multiple, cultivarea plăcerii de a veni într-un contact acci- 
dental cu cunoaşterea. 

În fapt, teoreticienii desluşesc două tipuri de gestionare a tempora- 
lităţii acestei dialectici nemaiîntâlnite, ce se împletesc şi coexistă, chiar 
dacă acestea sunt contradictorii. Avem, pe de o parte, un mod tradiţional 
de raportare la timp, de institutionalizare şi valorizare a repetitiilor, de 
vizare a acţiunilor pe un termen mediu sau lung, pe recursul la tutoriat, 
pe frecventarea durabilă şi reiterată a marilor opere consacrate. Avem, în 
acest caz, un fel de timp-itemporal, alungit, prelungit, de multe ori 
explicit, la infinit, alteori localizat (timpul din clasă) sau global definit 
(în ritualuri, ritmuri, alternanţe specifice). Pe de altă parte, putem identifica 
un alt model de gestionare a timpului, prin valorizarea imediatităţii, a 
instantaneului, a interacțiunilor fulgurante şi secvențiale, impuse, îndeosebi, 
de noile tehnici de informare care au pătruns şi în şcoală. Această fuga- 
Citate a relaţiilor educative se adecvează cu relativa creştere a insta- 
bilităţii psihologice, emoţionale sau intelectuale, ce caracterizează tot 
mai mult pe candidaţii la formare. Totodată, acest mod de raportare este 
definit de însuşi caracterul fugitiv şi instantaneu al sporirii cunoaşterii. 

Se observä, de exemplu, o tendintä tot mai evidentä la elevi de a träi clipa, 
de a abandona sarcinile ale căror scopuri nu-i satisfac rapid, de a se 
racorda simultan la mai multe influxuri de valori, de a-şi apropia trasee 
paralele (ilicite), de a accede la cunoştinţe, în contrasens cu cele stipulate 
de şcoală. 

Acest gen de raportare la timp este definitoriu în postmodernitate. Ca 
mişcare de idei şi ca gesticulatie concretă, postmodernismul constituie 
un atentat la adresa fundamentelor pe termen lung. El nu face casă bună 
cu perioadele lungi, cu eternitatea. Ca individ „postmodern”, nu mai ştii 
exact ce eşti, unde eşti, ce vrei. Amestecul de trăsături, transgresarea 
calităţilor pure, ştergerea graniţelor dintre „normal” şi „patologic”, dintre 
temporal şi atemporal sunt alte răsfrângeri ale noului topos cultural. La 
nivelul societăţii contemporane se naşte un imens fluviu de semne şi 
imagini ce curge cu o viteză inimaginabilă ; manipularea se realizează 
prin imagini, prin simboluri, prin autoralieri la preferinţe, la modele, la 
rituri existenţiale fără capăt, prin autoimplicări, fără oprelişte. Ne este 
permis să credem, să simţim, să facem orice ! Identificarea personală se 
face din mers, prin consumul cultura! aleatoriu, prin accidentul existenţial, 
prin hiatusurile personale de tot felul. Fiecare individ este luat, în sfârşit, 
în seamă. Amestecul şi dezordinea sunt ridicate la rangul de norme noi, 
în contrasens cu fixismul celor vechi: mixajul nu este numai de ordin 
„fizic”, ci şi valoric, preferenţial, moral, existenţial. 

Efemeritatea se poate pune în evidenţă prin opoziţie la durabilitate 
Anne Marie Gioux (1999) propune următoarea constelație de termeni 
care se structurează în jurul problematicii efemerităţii : 


‘Prin raportare la viaţă şi la > 


Ireversibil 
Pasager Miscätor 


Insiananeu 


Termenul în discuție se poate delimita si prin raportare la antonime 
precum permanent, durabil, lung, stabil, latent, remanent. 


Fugacitatea, ca experimentare „în viteză” a prezentului de către ființă, 
constituie una dintre capacitățile fundamentale ale omului. Ne putem 

întreba dacă nu cumva inteligenţa, puterea de sinteză, memoria, reveria şi 
proiectarea sunt dependente de această primă (şi fundamentală) experienţă 
de sesizare şi asumare a clipelor prezente, efemere şi fugitive. În perimetrul 
şcolar, copiii îşi construiesc noţiunile şi percepțiile spatio-temporale în 
mod simultan, prin interrelationare şi conjugare. Totodată, secvenţa de 
timp prezentă este surprinsă şi valorizată prin raportarea la axele trecu- 
tului şi viitorului. Trecutul şi viitorul sunt cele care imprimă consistenţă 
şi valoare timpului prezent — aceasta este premisa. Cunoaşterea este compo- 
zabilă şi sumatoare, ea se revendică din infinitatea unor acte de multe ori 
insesizabile şi inconştiente. Paradoxul ființei ar consta în aceea că unici- 
tatea ei se recompune dintr-o infinitate de experienţe fondatoare. „A da 
copiilor conştiinţa prezentului propriu, scrie Anne Marie Gioux (1999), 
cu acuitatea simţurilor şi responsabilitatea asumării, este una dintre 
modalităţile de a-i pregăti să sesizeze clipa care trece în fragilitatea 
pretiozitätii ei valorice... şi nu în bulimia senzorială care şterge delicatetea 
savorilor ei în profitul unei pofte superficiale aciuate prin cantitatea 
impresiilor îngrămădite.” Elementul fugitiv, integrat operativ şi aureolat 
valoric în chip corespunzător deschide persoanei posibilitatea unui avans 
spiritual indiscutabil. 

Întreaga cultură modernă şi postmodernă dă satisfacţie fugacitätii şi 
glisärii temporale. De la pictura de tip impresionist şi până la arta 
cinetică, de la filosofia de tip „romantic” şi fulguratia de-constructivistă 
a metafizicii contemporane, toate acestea probează o nouă poziţionare 
faţă de ceea ce este fulgerul clipei. Timpul omului actual este din ce în ce 
mai des-figurat, parcelat şi expus disipării. Practicile şi tehnicile cotidiene 
însele s-au mulat imediat pe această nouă apetenţă : cafeaua tradiţională 
devine cafea instant, noul aparat foto de tip polaroid dă satisfacția detinerii 
pozei imediat, a luat naştere o întreagă producţie de satisfacere a poftelor 
debordante. Experienţa aşteptării, a răgazului, a contemplării sau intrării 
în durată a intrat într-o perioadă de recul. Trăirile existenţiale de tip 
erotic sau mistic şi-au schimbat şi ele schemele şi desfăşurările temporale 
(explorări accidentale, fulgurante, treceri bruşte de la o stare la alta etc.). 

Această îngrămădire a simultaneitätii şi fugacitatea evidentă a mişcării 
lumii în care trăim nu obligă numaidecât la o frenezie activistă, la o 
atitudine de apropiere scelerată faţă de realitate, ci ne invită să reflectăm 
mai mult la şansa de a ne lăsa formaţi şi de clipa ce se scurge, de 
instantaneitatea evenimentialä, de valul cronic care ne-a acaparat. 

E nevoie de o educaţie integrală, în care evenimentialul să se conexeze 
inteligent cu stabilul, în care rapiditatea analizelor să se concilieze cu 
ponderarea sintezelor, în care clipa să se întâlnească cu eternitatea. 

Am putea ridica problema dacă nu cumva şcoala ar trebui să acorde 
o mai mare importanţă sensibilizării subiectului faţă de propria devenire 
şi ancorare în temporalitate. Credem că este nimerit ca supoziţia meta- 
fizică a lui Socrate, Gnoti seauton, să fie completată cu cea a lui Horaţiu, 
Carpe Diem. Ar fi bine dacă în şcoală am fi învăţaţi nu numai cum să 
devenim înţelepţi, să ne cunoaştem pe noi înşine, ci şi cum să ne 
fructificäm viaţa, să ne trăim clipa ! 

Structura timpului în şcoală 


Timpul nu există în sine, ci este doar rezultatul unor practici sociale 
determinate, cum ar fi activitatea economică, culturală, educaţională, 
politică etc. Fiecare fenomen îşi construieşte propriul timp, propria durată, 
propriul cadru de ritmicitate şi mobilitate. Fiecare lucru (acţiune, proces, 
determinare etc.) îşi are timpul său. Activităţile şi timpul sunt două 
repere strâns legate. Fenomenele se produc într-un anumit timp, dar şi 
timpul devine producător (facilitator, incitator) de procese la un moment dat. 

Când se vorbeşte de timp se confundă, vrând nevrând, timpul social 
al ceasurilor sau calendarelor cu timpul biologic al vieţuitoarelor, cu 
timpul psihologic trăit de fiecare persoană, cu timpul „mitic”, instaurator, 
al originilor, cu timpul cosmic, „obiectiv”, fără început şi fără sfârşit. La 
care dintre aceste ipostaze trebuie raportat timpul educaţional? În ce 
relaţie se află acesta cu celelalte ipostaze ale temporalităţii ? 

Să spunem că timpul educaţional împrumută note şi trăsături ale 
timpului în general şi este supus permanent unor influenţe nespecifice ce 
tin de durata proceselor ce influenţează educaţia sau care sunt generate 
de aceasta. Timpul educativ este o secvenţă a timpului social specializat 
în pregătirea subiecţilor în a accede la cultura epocii, în însuşirea unei 
profesiuni, în formarea unor conduite prescrise de societate, în achizi- 
tionarea unor informaţii specifice. Timpul educativ este perioada în care 
subiecţii parcurg un program de formare (direct sau indirect, explicit sau 
implicit) la nivelul unor instanţe precum familia, şcoala, instituţiile culturale, 
biserica, armata etc. Chestionarea timpului, ca problematică, incumbă 
de la început o poziţionare pedagogică, pentru că timpul este un analizator 
social, o perspectivă de racordare la existenţă, un factor de economicitate 
şi eficacitate pragmatică a propriilor acţiuni. 

În ultima vreme, în tot mai multe luări de poziţie din domeniul pedagogiei 
se invocă timpul şi temporalitatea implicată în educaţie. Schimbările şi 
accelerările de ordin social vor reverbera într-un mod specific şi la 
nivelul temporalitätii şcolare. Numeroase sunt problemele aduse în discuţie, 
de la aspectele generale, de ordin epistemologic, până la cele legate de 
timpul şi ritmurile dezvoltării elevilor, de timpul profesorilor, de lipsa de 
timp şi stresul temporal, de organizarea şi costurile timpului şcolar, de 
scenariile rationalizärii timpului (cf. St-Jarre, Dupuy-Walker, 2001) sau 
aspecte legate de temporalitatea modernă, ivirea temporalitätilor multiple, 
pericolele schizo-croniei, jaloanele crono-formării, emergenta unor noi 
strategii de sincronizare a acţiunilor (cf. Pineau, 2000). 

Diversificarea şi complicarea timpilor sociali presupune o creştere a 
autonomiei persoanelor în gestionarea diferențiată a duratelor. Autonomia — 
şi în acest sens — se poate forma şi întări. Capacitatea de auto-organizare 
a timpului se corelează puternic cu sentimentul de reuşită într-un domeniu 
sau altul. Perisabilitatea profesiunilor aduce după sine, de exemplu, 
o regândire a raportului dintre formarea iniţială şi cea continuă ; dacă în 
mod tradiţional formarea iniţială dura cel mai mult, intervenţiile formative 
ulterioare fiind intermitente şi de scurtă durată, astăzi se impune o 
creştere semnificativă a duratelor formării continue. Conceperea şi realizarea 
educaţiei permanente, convertirea şcolii la cerinţele învăţării adulţilor 
răspunde acestei noi problematici a societăţii actuale. De asemenea, 
creşterea continuă a timpului liber obligă la achiziţionarea unor dispozitive 
specifice, încă din perioada scolaritätii, pentru gestionarea convenabilă a 
timpului personal. Acestea implică o capacitate deosebită de articulare a 
timpului şcolar cu cel extra- sau non-şcolar precum şi realizarea de noi 
sinergii la nivelul diferitelor , fete” ale timpului social. 

Insertia în şcoală a subiecţilor presupune o reacomodare şi remodelare 
a timpului. Nimic nu este mai dificil decât să te re-adaptezi la noi 
exigente temporale. Timpul şcolar pare a fi un timp paradoxal întrucât 
acesta este dintr-o dată infinit (educaţia nu se termină niciodată), dar şi 
trăit sub semnul penuriei şi al precipitării (vezi Vitali, 1997, p. 34). 
Timpul este perceput ca o dimensiune tehnică, de amplasare a unor 
activităţi urgente : lecţii, activităţi extraşcolare, consiliul clasei, şedinţele 
cu părinţii etc. Viaţa şcolară este marcată de precipitare, căci aproape 
totul trebuie să se consume într-o oră, într-o zi, într-un semestru, într-un 
an şcolar. Lipsa de timp marchează practica didactică. Timpul şcolar este 
un timp al obligaţiilor de tot felul, el este organizat şi drămuit în jurul 

exclusiv al exigentelor pedagogice. Organizarea birocraticä, de inspiratie 
taylorianä, a invadat şi spaţiul şcolar. „Viaţa şcolară rămâne un timp 
saturat de pedagogie. Nimic nu este conceput în afară de învăţare şi 
învăţământ. Este un timp omogen şi plin care nu se împarte: non-peda- 
gogicul nu-şi mai găseşte loc. Prin felul în care este utilizat timpul se 
descoperă colorarea totalitară a experienţei pedagogice, ceea ce conduce 
la bogăţia, dar şi la precaritatea acestuia, şi asta pentru că timpul 
pedagogic este un punct de sprijin al autorităţii, care este, de asemenea, 
un punct slab al meseriei de profesor” (Vitali, 1997, p. 36). 

Şcoala este un loc geometric unde se întretaie mai multe intentiona- 
litäti temporale. Şcoala este un spaţiu de realizare a unei sincronii 
standard ce îi permite să asimileze maximum de elevi, de a-i înscrie pe 
toţi într-un program comun. Ea nu are nici obligaţia, nici grija de a-şi 
adapta misiunea la singularitatea celor care se adăpostesc în ea. În fapt, 
şcoala constituie un loc al alterării ritmurilor, al uniformizării acestora, al 
unificării acţiunilor în numele eficienţei şi randamentului. 

Timpul tradiţional al şcolii poartă amprenta unor concepţii precum 
ideologia iudeo-creştină a păcatului (munca este un chin), a muncii 
productive, a supunerii şi a autorităţii. O dată cu mişcările din anii 
şaizeci, cu ideologiile alienării, a liberării, a civilizaţiei loisir-ului, noi 
concepţii despre timp se impun şi influenţează derularea temporală a 
activităţilor de instruire. Renovarea pedagogică a utilizării timpului constituie 
o necesitate, dar care se lasă încă aşteptată. 

Timpul educaţional se referă nu numai la timpul consumat în şcoală, 
ci şi la cel care se consumă dincolo de perimetrul ei (dar care este în 
conexiune cu timpul şcolar), mai precis la timpul perişcolar - atenţia 
acordată timpului perişcolar pare să crească. Timp al autonomiei indivi- 
duale, timpul perişcolar se poate extinde prin activităţi precum : activităţi 
manuale şi artizanale (olärit, cusut etc.), activităţi culturale (teatru, 
spectacole, audiții muzicale, filatelie etc.) sau activităţi pur şi simplu de 
loisir (şah, jocuri de societate, sport etc.). Timpul perişcolar este un timp 
complementar, bogat în stimuli formativi, pe cale de a fi dimensionat mai 
atent de către factorii responsabili. Animatia socio-educativă a perişcolarului 
are o funcţie dublă : de introducere a inovatiilor psihopedagogice, dar şi 
de protejare a organizaţiei pedagogice printr-o inteligentă dilatare a graniţelor. 

Raportarea la o structură temporală este indispensabilă oricărui program 
de formare. Ca activitate prin excelenţă teleologicä, educaţia nu se poate 
face în afara unei planificări sau programări. Capacitatea de proiectare şi 

anticipare a viitorului este simultan atât o modalitate, cât şi un scop al 
activităţilor paideice. Distribuirea timpului şcolar la nivel macro (an, 
săptămână, zi) dar şi micro (oră, secvenţă de lecţie, episod instructional) 
conditioneazä eficacitatea actului didactic si deschide câmpul larg desä- 
vârşirii fiecărui individ în parte. 

În cele ce urmează vom urmări pe rând particularitätile evolutive ale 
celor două planuri ale temporalitätii şcolare : registrul macro şi registrul 
micro. 

Macrotimpul educativ 


Ceea ce frapeazä în legäturä cu universul scolii este rigiditatea : 
rigiditate a clădirilor, a sălilor de clasă, a gesticulaţiilor didactice. Un 
aspect al rigiditätii este dat şi de temporalitatea adiacentă — decupajul 
orar dă seama de această canonizare. Are dreptate René La Borderie (1994, 
p. 54) să considere că „şcoala joacă regula celor trei unităţi în modul cel 
mai natural, ca într-o piesă clasică unde rolurile sunt perfect distribuite 
şi imuabile privitor la peripeții şi la decurgerea faptelor”. Rigiditatea, 
observă Guy Delayre (1997, p. 25), are două cauze: pe de o parte este 
vorba de consecinţele centralizării seculare a sistemului de învăţământ — 
educaţia este naţională şi, chiar dacă au fost introduse unele principii 
descentralizatoare, sistemul continuă să rămână creionat de instanţe 
unice ; pe de altă parte, rigiditatea survine ca urmare a modului de 
înţelegere a responsabilităţii în universul şcolii : şcoala a fost delegatä de 
părinţi şi de societate să se ocupe de copii, or, supravegherea presupune 
regularizare, normare, standardizare. „Că este vorba de localuri, de 
orare, de programe, de structuri pedagogice, de efective de personal, de 
funcţionarea pe diviziuni, totul rămâne conceput, reglat, determinat prin 
referinţă la un model national, dar fictiv şi mediu, ceea ce subîntelege că 
toţi elevii, toate persoanele, toţi părinţii, toate situaţiile se aseamănă. O 
astfel de atitudine se ciocneşte de cel mai elementar bun simţ: indivizii 
nu sunt aceiaşi pentru că sunt inegali.” (Delayre, 1997, pp. 25-26) 
Orarele rigide şi repetitive s-au impus datorită comodităţii lor. Se poate 
imagina o regrupare a orelor şcolare variabile de-a lungul anului şcolar, 
dar şi în funcţie de natura conţinuturilor disciplinelor (de exemplu, se 
poate studia o limbă sirăină într-o perioadă compactă, eventual prin 
imersiunea elevilor în mediul lingvistic respectiv, după care se va reveni 
după o altă perioadă consacrată altor activităţi). 

Conceptia managerialä actualä stipuleazä o optimizare si o planificare 
a activităţii pornind de la obiective, trecând prin planificarea spaţiilor de 
timp, prin stabilirea unor priorităţi actionale. Elementele acestei concepţii 
privind ordinea de priorităţi reiese din schema de mai jos (cf. Josifescu, 
2000, p. 119): 


Important 1 Crize 2 Planificare 
Probleme presante Prevenire 
Proiecte cu termen fix Cultivarea relaţiilor 
Recunoaşterea noilor oportunităţi 
3 Muncă de rutină 
Corespondenţă, rapoarte, Corespondenţă 
întâlniri Conversatie la telefon 
Activităţi mărunte Timp irosit 
Activităţi plăcute 


Neimportant |4 Întreruperi, apeluri 


Realitätile prezente în cadranul 1 sunt urgente si importante. Când 
managerul se plasează în activităţi sugerate de acest cadran există riscul 
apariţiei unor crize sau stări stresante, fapt ce va genera comportamente 
de rutină, oarecum neimportante, precum cele invocate de cadranul 4, 
lipsind timpul pentru activităţile din cadranele 2 şi 3. Unii manageri 
acordă o atenţie activităţilor din cadranul 3, cel al acţiunilor neimportante, 
având impresia falsă că sunt importante, ca şi cele din cadranul 1. Aceştia 
reacţionează la situaţiile urgente, crezând că sunt şi importante, concen- 
trându-se spre activităţi pe termen scurt. Activităţile pe termen scurt sunt 
considerate ca neimportante. Aceşti conducători nu prea par a avea calităţi 
manageriale. Adevăratul manager se situează în cadranul 2. Activităţile 
descrise în acest cadran reprezintă cheia succesului gestionării tempo- 
ralităţii şcolare pentru că sunt vizate activităţi importante fără a fi sub 
presiunea urgenţei (planificări pe termen lung, formarea capacităţilor 
sociale, demersurile preventive, regândirea planurilor în situaţii noi). 
Managerul trebuie să adopte o atitudine selectivă, să aibă inteligenţa de 
a selecta problemele cu adevărat importante din punctul de vedere al 
eficienței activităţilor didactice ce îl au ca obiectiv pe elev. 

În general, când se are în vedere eşalonarea în timp a unor activităţi, 
trebuie cunoscut tipul de comportament care se cere a fi prefigurat, 

modelat, schimbat. Sunt conduite umane mai uşor de montat sau amendat, 
aşa cum există şi conduite refractare sau greu de modelat în perspectiva 
temporală. Din figura de mai jos (cf. Kubr, 1992) se poate sesiza că 
formațiunea cunoştinţe se poate schimba uşor în timp, atitudinile com- 
portă o modificare relativ uşoară, iar comportamentul de grup şi cel 
organizaţional este cel mai greu de modificat, presupunând durate mult 
mai mari. 


DIFICULTATEA 
SCHIMBARII 


E Comportamentul 
de grup, 
organizational 
şi profesional 

Comportamentul 
individual 

E Atitudinile 

Œ Cunoaşterea 


timpul necesar pentru schimbare 


Gestionarea timpului se realizează prin intermediul documentelor 
şcolare (regulamente de ordine interioară, condica de prezenţă, cataloage, 
carnete ale elevilor etc.). Activitatea din şcoală este asemenea activi- | 
tăţii repetitive din fabrici: durează 6-7 ore şi generează plictiseală şi 
surmenaj. 

Organizarea timpului la nivelul anului de învăţământ este concretizată 
în structura anului şcolar, ce evidenţiază compunerea şi succesiunea 
intervalelor de timp dedicate activităţilor strict didactice, pentru evaluare 
şi examinare, pentru vacanțe etc. Ea mai presupune şi planificări ale 
activităţilor raportate la alte subunități cum ar fi trimestrele, semestrele etc. 
Organizarea săptămânii şcolare presupune o eşalonare a activităţilor la 
nivelul săptămânii şi se concretizează în orarul şcolar ce stipulează 
disciplinele şcolare repartizate la nivelul temporalitätii didactice. Organi- 
zarea unei zile presupune o împărţire a activităţilor la nivelul unei zile de 
lucru sau la nivelul unei subunități a acesteia (dat fiind că elevul poate sta 
în şcoală 4, 5, 6, 7 ore), acţiune concretizată în orarul zilei respective sau 
în alte genuri de planificări (vizând activităţile legate de meditații, 
consultaţii, activităţi nonformale etc.). 

Valorificarea timpului pedagogic presupune respectarea urmätoarelor 
principii metodologice aplicabile la nivelul tuturor variabilelor implicate 
(Cristea, 1998, p. 449): 

a) repartizarea duratei rezervate fiecärei discipline de studiu în functie 
de obiectivele pedagogice specifice adoptate la nivelul programelor 
scolare ; 

b) divizarea materiei în unităţi didactice raportabile la unităţi de timp ; 

c) alternarea activităţilor şcolare cu obiective prioritar intelectuale 
cu cele cu obiective prioritar morale, tehnologice, estetice, psihofizice 
şi a activităţilor de instruire formală cu cele de instruire nonformală ; 

d) definitivarea orarului şcolar, în funcţie de interesele şi posibilităţile 
reale ale elevului, obiectivate în condiţiile concrete ale şcolii şi ale 
disciplinelor de studiu ; 

e) realizarea unui cadru de planificare riguros şi coerent din perspectiva 
legăturii necesare între profesor şi elev ; 

f) valorificarea tuturor resurselor pedagogice existente la nivelul 
organizaţiei şcolare în condiţii specifice unei culturi informatizate 
(vezi importanţa folosirii computerului). 


Timpul şcolar este conceput independent de ritmurile biologice, de 
ritmurile naturii, de capacităţile intelectuale ale tinerilor. Timpul devine 
o unitate strict cronometrică, abstractă, uniformă, neutră. El se reduce la 
o dimensiune cantitativă, mecanică. Constrângerile orare ale programelor 
şcolare nu ţin cont de timpul trăit al elevului, de faptul că el este racordat 
simultan la temporalitäti diferite, uneori contrarii sau contradictorii. 
Acest mod de organizare poate duce la suferință, anxietate, violenţă. 

Pentru a elimina spargerea ritmurilor fireşti, pedagogii recomandă o 
serie de exigente (cf. Magnin, p. 130): 

- nu trebuie ocultatä sau stânjenită dezvoltarea somatică individuală ; 

- nu trebuie generată oboseala care duce la uzura unor capacităţi 

psiho-fizice ; 

- nu trebuie reduse predispoziţii precum vigilenta sau curiozitatea ; 

- nu trebuie creată inapetenţa şcolară. 


În perspectiva respectării recomandărilor de mai sus, autorul 
sus-menţionat sugerează patru condiţii : 
— existența unui mediu educational structurat în perspectivă evolutivă 
şi armonioasă ; 

- structurarea unui cadru de viaţă călduros şi securizant ; 

— respectarea ritmului veghe-somn şi a oscilaţiilor proprii ale sistemului 
activitate-repaus ; 

— încărcarea optimă cu activităţi în funcţie de capacităţile subiectului 
şi respectarea etapizării acţiunilor. 


Se poate regândi programul şcolar în funcţie de noi alternative : piaţa 
de loisir, resursele turismului, ritmurile specifice ale noilor activităţi sau 
se poate re-concorda timpul şcolar cu timpul liber al părinţilor: ar fi 
nimerit să se deplaseze unele activităţi de învăţare spre sfârşitul de 
săptămână, când părinţii ar avea mai mult timp liber la dispoziţie. 
Totodată, s-ar putea remodela structura anului şcolar, prin delimitarea 
mai echilibrată a alternantelor dintre timpii didactici şi cei dedicați 
vacanţelor sau prin sincronizarea cu marile sărbători religioase sau 
sociale. 

Programarea în timp a sarcinilor constituie o cerinţă praxiologică. 
Stabilirea clară a sarcinilor în raport cu reperele temporale determină 
eliminarea stresului, a neliniştii, constituind totodată o condiţie a succesului 
şcolar. Printre multele lucruri pe care le învaţă elevii se află exigenta 
utilizării timpului, gestionării acestuia într-un chip eficient. Obisnuirea 
elevilor cu structurarea unor agende zilnice, săptămânale sau chiar lunare 
reprezintă o cale de formare a elevului pentru raportarea la temporalitate. 
Punerea şcolarului în situaţia de a-şi cunoaşte rădăcinile, familiale sau 
comunitare, constituie, de asemenea, un prilej de interiorizare a tempo- 
ralitätii (cf. Mersch-Van Turenhoudt, 1989, p. 98). 


Asa cum sugereazä Delayre (1997, p. 28), e nevoie sä redefinim 
încărcarea celor trei unităţi de timp: ziua, săptămâna şi anul şcolar, 
pentru a stabili un partaj optim între timpul de învăţare şi timpul liber. 
Există, se pare, două tipuri de ritmuri şcolare care pot fi evidenţiate, 
chiar dacă în realitate acestea interferează. Primul vizează adaptarea 
vieţii şcolare la exigenţele vieţii sociale (vezi, în acest sens, exodurile 
masive în perioadele calde, reîntoarcerea la natură la fiecare sfârşit de 
săptămână, constrângerile mijloacelor de transport în comun, ritualurile 
specifice comunităţii de bază sau societăţii) ; al doilea tip este de găsit în 
interiorul şcolii (aportul psihologiei genetice, al sociologiei corelative 
democratizării socio-culturale, al pedagogiei diferenţiate sau al peda- 
gogiei proiectului). E nevoie de o programare individuală a situaţiei de 

învăţare, iar această exigentä ar impune o nouă perspectivă asupra 
activităţii profesorului: munca în echipă, organizare modulară a conti- 
nuturilor, autoevaluare şi evaluare particularizată. 

Parcursurile de formare se multiplică şi se diversifică. Unele activităţi 
presupun un timp comun, obligatoriu, altele un timp individual, opţional. 
Un astfel de program ar putea fi creionat mai greu, dar pentru ordinatorul 
omniprezent acesta ar fi o chestiune de câteva secunde; el are forţa 
necesară de a gestiona flexiunea duratelor şi multitudinea de timpi ai 
comunităţii şcolare. Trecerea de la omogenitate la eterogenitate temporală 
ar conduce la evitarea unor blocaje sau situaţii stresante. Activitatea de 
maximă atenţie şi absorbţie a copilului nu se suprapune peste organizarea 
zilei de muncă a profesorului. Concilierea exigenţelor psihologice cu 
cele sociologice nu este uşoară. „În faţa acestei distribuții impersonale 
care constituie utilizarea timpului, elevul nu reţine decât aspectul coercitiv 
şi asta cu atât mai mult cu cât el nu pricepe importanţa efortului şi nici 
interesul achiziţiei de cunoştinţe şi al reuşitei la examene ce nu antrenează 
automat ocuparea unui loc de muncă.” (Delayre, 1997, p. 30) 

Proiectarea curriculară ar căpăta un plus de relevanţă şi fundamentare 
prin luarea în consideraţie a factorului timp. Curriculum-ul săptămânal 
nu ar mai fi o sumă de traiecte desenate izolat de fiecare profesor în 
parte, creându-se astfel suprapuneri de timpi, supraîncărcare sau risipire 
a acestuia ; el ar deveni o chestiune de proiectare în comun, multinivelară 
şi pluridirectionalä. Timpul poate deveni element al transdisciplinarităţii 
ce deschide cale liberă conexiunilor disciplinare. Concertarea acţiunilor 
didactice, printr-o abordare unitară a proceselor didactice, poate imprima 
o nouă turnură în utilizarea inteligentă a timpului formării (prin realizarea 
unor şedinţe în comun), punerea de acord în legătură cu oportunitatea 
unor acţiuni, ritmicitatea notărilor, facilitarea realizării unor viziuni 
integrale asupra cunoaşterii etc. 

Cu toţii cunoaştem un fapt banal: copiii, adolescenţii şi adulţii nu 
intretin acelaşi raporturi cu timpul şi nu-l percep la fel. Cu cât un 
profesor, de exemplu, avansează în vârstă, percepe mai rapid duratele, 
iar unii se raportează mereu la trecut. De ce să impunem acest tempou si 
altora? La fel, se cunoaşte că principiul alternantei timpilor este o cale 
de a combate rutina, oboseala şi plictiseala. Ar fi bine dacă în orarul 
şcolar s-ar statua alternanţa timpilor tari cu cei slabi, a intervalelor de timp 
dedicate învăţării pentru toţi cu învăţării numai pentru unii, cu recu- 
perarea pentru alţii, cu aprofundarea pentru câţiva, cu meditaţia sau 

consultatia pentru o serie, cu studiul individual la liberă alegere pentru 
alţii, cu distracţia pentru alţii, cu rezerve de timp pentru alţii. Acest mod 
de înţelegere a timpului şcolar ar permite o regrupare diferită, mobilă, 
facultativă, în funcţie de un mozaic de activităţi şcolare, extraşcolare, 
perişcolare. 

Procesul de încorporare a cunoştinţelor şi a valorilor se va adecva 
unei anumite ritmicităţi de nivel micro (biologice, fiziologice, psihologice), 
dar şi de nivel macro (sociale, istorice). Există un timp când învăţarea 
este propice sau căutată de fiecare dintre noi, după cum există vremuri 
(perioade istorice) mai mult sau mai puţin dispuse să investească în 
educaţie. Dezvoltarea proprie, personală are nevoie de un timp pentru a 
atinge plenitudinea. De aici, şi o notă paradoxală a educaţiei : cu cât ea 
avansează, cu atât nu se mai termină. „S-ar putea desemna «educaţia», 
formal, ca un mers spre sine care constituie viaţa fiinţei livrată timpului.” 
(Hajdi, 1992, p. 36) Această caracteristică interzice acestei fiinţe de a 
pretinde într-o zi că a atins plenitudinea perfecţionării sale — de aici şi 
educaţia permanentă, necesar interminabilă. Educabilitatea îl face pe om 
să se proiecteze în timp şi să se folosească de acest timp. Însuşirile 
caracteristic umane nu există decât în calitate de capacităţi potenţiale. „A fi 
educabil înseamnă a avea nevoie de timp şi de acţiunea altuia (mediul 
uman în sens larg), deci jocul este posibil prin această abatere temporală 
(omul este tot timpul la distanţă de sine), pentru a actualiza în sine 
caracteristicile speciei. Din acest punct de vedere, educabilitatea este o 
altă faţă a dimensiunii neterminării. Este educabilă o fiinţă care nu este 
închisă asupra ei înseşi, care nu este dată, aşa cum este din eternitate, 
care caută tot timpul altceva decât este la un moment dat; altfel spus, 
care nu este neterminată în fiinţa ei. Şi, în plus, care este mereu capabilă 
de a progresa, de a fi perfectibilă.” (Hajdi, 1992, p. 169) Şi asta deoarece 
încheierea, finisarea ultimă este vecină cu des-fiintarea, cu moartea, cu 
încetarea oricărei mişcări. 


14 


Microtimpul educativ 


Procesul predării presupune derularea unor episoade relativ precis 
determinate prin ceea ce de obicei se numeşte proiectarea didactică. 
Fiecare episod se desenează succesiv, unul după un altul, şi determină un 
nou pas, deschide un timp pentru o nouă acţiune. Nimic nu se derulează 
la întâmplare : acţiunea didactică reuşită presupune parcurgerea etapizată, 
încadrarea în repere de timp prefixate, eficienţa acesteia fiind stabilită 
prin obţinerea de realizări maxime în unitatea de timp. Timpul se constituie 
într-un referential care induce ordinea, strictetea şi rigoarea acţională. 
Acţiunea eficientă presupune etapizare, corelarea episoadelor, fluentä şi 
consecutie procedurală. Nu putem acţiona la întâmplare, ci prin identi- 
ficarea sau exploatarea momentelor prielnice, „fericite”, prin „vânarea” 
sau construirea lor. 

Stabilirea duratelor pentru anumite secvenţe didactice ţine de expe- 
rienta cadrelor didactice. După cum observă unii analişti, „în instruire, 
nu de puţine ori, principiul temporalităţii optime este încălcat cu bună 
ştiinţă, neglijându-se atât legitätile ce acţionează la nivelul dinamicii 
proceselor de atenţie, percepţie, gândire, imaginaţie, memorie etc., 
înscrise în curbe de evoluţie cu profiluri specifice pe vârste şi sex, cât şi 
cele specifice domeniilor de cunoaştere, precum şi cele care definesc 
psihologia relaţiilor interumane în colectivitätile aflate în instruire” 
(Neacşu, 1999, p. 146). Pentru ca predarea şi învăţarea să devină 
cu adevărat eficiente, unii pedagogi subliniază necesitatea creării 
unei „zone fără probleme”, prin exploatarea didactică a trei „timpi” : 
timpul difuz, timpul individual şi timpul relational (cf. Gordon, 1981, 
pp. 227-237). 

Problema ce aparţine 
elevului 


(1) 


Timp vag 


he ae Timp relational (3) 


Timp individual (2) 


Problema ce aparţine 
profesorului 


În figura de mai sus, zona (1) constituie timpul vag sau difuz, bogat 
în stimuli ce parvin din direcţii diverse. În acest interval avem de a face 
cu o multitudine de incitări, de valori diferite, dar care acţionează ca un 
bruiaj deconcertant asupra actorilor ce se întâlnesc aici: zgomotele 
vocilor, mirosuri diferite, un nesfârşit joc de umbre, culori, forme, 
zgomote de obiecte folosite, de mişcări în spaţiu, de forfote, de zumzete etc. 
Cu timpul, aceste zgomote dobândesc pentru elevi o anumită semnificaţie, 
se izolează senzațiile educogene de cele vide, se învaţă concentrarea doar 
înspre mesajele interesante sau benefice. Elevii învaţă să se concentreze, 
să se elibereze de afluxul semnalelor exterioare gratuite, să scape timpului 
difuz, fără efecte asupra procesului învăţării. Zona (2) reprezintă timpul 
individual, perioada în care individul încearcă să selecteze şi să se 
raporteze la un minimum de incitări. Când copiii din clasă se simt 
oprimati, neputând intra atunci când vor în relaţii directe unii cu alţii, 
când fac eforturi vizibile să nu fie antrenați de stimuli nedidactici consi- 
derati interzişi, ei se refugiază într-un mediu care nu-i solicită şi nu 
presupune obligaţii exprese. Elevii (ca şi profesorii) caută această 
,Singurätate”, un mediu reconfortant, ce nu abundă în incitări senzoriale 
sau cognitive, o zonă cu un minimum de obligaţii pe care să le satisfacă. 

Indivizii suferă atunci când le sunt afectate momentele de răgaz, de 
refugiere în reverie sau visare. Pentru a-şi păstra zona de solitudine, ei 
pot recurge la mijloace ilicite : o fac pe obosiţii, pe bolnavii, pe „proştii”. 
Şi asta mai ales la sfârşitul zilei de muncă, când energiile sunt pe sfârşite 
sau nervii „la pământ”. 

Ar fi bine să reflectăm mai mult la legitimitatea timpului intim în 
spaţiul institutional, la statutul acestuia şi reverberatiile asupra timpului 
„productiv”. În fapt, chiar şi în intervalele de timp „cedate” altora, 
trebuie să dispunem de momente „personale” : fiecare elev trebuie să 
aibă momente de solitudine, de linişte, de reflectare, de decantare, de 
elaborare a proiectelor, a planurilor, de înmagazinare a energiilor, de 
responsabilizare singulară în faţa unor acţiuni. Cantitatea de timp indi- 
vidual diferă de la persoană la persoană, fiecare având nevoie de un timp 
diferențiat de refacere, de retragere aparentă din acţiune. Crearea, de 
exemplu, în mod deliberat, de către profesor, a unor momente laxe, 
difuze, de confuzie, de zgomot pentru elevi poate fi interpretată cât se 
poate de didactic. Iată câteva acţiuni posibile în acest sens : 

— rezervarea unor „colţuri liniştite” la nivelul clasei ; 

- amenajarea de bănci individuale de care elevii să dispună în mod 

liber ; 

— desemnarea unor „sălaşuri ale solitudinii”, dincolo de spaţiul clasei ; 

- constituirea unor camere speciale, de retragere în intimitate, la 
nivelul şcolii ; 

-  intimizarea şi izolarea spaţiilor din biblioteci sau din săli de lectură 
(prin paravane sau pereţi speciali) ; 

- institutionalizarea unor timpi, la nivelul orei standard, de ieşire 
din clasă, de dispunere după bunul plac a unor secvenţe 
temporare ; 

- permisivitatea la utilizarea unor instrumente electronice de redare 
a muzicii, a microcasetofoanelor, a radiourilor etc. ; 

- utilizarea unor tampoane pentru ochi sau pentru urechi în anumite 
momente ale lectiei ; 

- delimitarea unor itinerarii sau alei ale spaţiului ambiental proxim 
pentru mici plimbări sau „ieşiri” în aer liber ; 

- tinerea unor lecţii (sau secvenţe ale acestora) în locuri nonstandard 
(la umbra copacilor, în grădina şcolii, în parc, în pădure, la 
cofetărie etc.) ; 

- crearea unor echipe de elevi care să substituie, experimental, 
„lipsa” cadrului didactic din clasă. 


În aceeaşi figură, prezentată mai sus, zona (3) reprezintă perioada 
timpului relational. Să vedem despre ce este vorba. Se ştie că o relaţie de 
contact se realizează plenar între două sau trei persoane. Experienţa arată 
că în cazul aditionärii mai multor persoane (să spunem patru), apare 
riscul realizării unor comunicări diadice sau triadice (în acest din urmă 
caz, cel de-al patrulea subiect rămânând pe dinafară). La nivelul unui 
grup şcolar, persoana predilectă de raportare rămâne profesorul. Fiecare 
elev caută, într-o formă sau alta, să intre în relaţie cu acest personaj. 
Dacă este blocat (de colegi, de profesor, de „neştiinţa” sa), acesta caută, 
totuşi, să fie luat în seamă. Elevul izolat inventează stratageme de luare 
în considerare, de atragere a atenţiei. Comportamentele indezirabile ale 
unui elev pot fi interpretate ca tentative disperate pentru stabilirea unor 
contacte, fie şi negative, dintre elevii marginali(zati) şi profesor. În acelaşi 
timp, elevii resimt nevoia de a intra în raporturi reciproce, chiar şi în 
timpul activităţii strict didactice. Dacă reglementările sunt prea stricte, ei 
caută strategii ilegitime de încălcare a acestora, de a interrelationa cât 
mai liber. Din păcate, timpul orei nu îngăduie multumirea fiecărui elev 
(să zicem 30, dar numărul poate fi şi mai mare) în perspectiva stabilirii 
unor raporturi personale. Profesorul trebuie să afişeze, însă, dispo- 
nibilitatea principială de a comunica cu fiecare dintre elevii săi. Chiar 
dacă aceasta nu se poate concretiza în spaţiul orei, aceasta trebuie 
anunţată, cel puţin ca posibilitate, ca virtualitate pentru spaţiul de timp al 
altor ore. 

Relaţia pedagogică se instituie pe presupozitia posibilităţii şi necesităţii 
perfecţionării fiinţei umane. Praxisul educaţional are ca ţintă depăşirea 
unei stări limitative. Profesorul este creatorul unor stări posibile ; raportul 
educaţional se dezvoltă între persoane care luptă, fiecare în felul său, să 
depăşească o stare dată : „Deschiderea subiecţilor, recunoaşterea caracte- 
rului nondeterminat al capacităţilor lor exclude idealul unei perfectionäri 
care se caută şi se câştigă din partea unui obiect închis şi a unei cunoaşteri 
asupra sa de asemenea închisă” (Imbert, 1985, p. 7). Categoria de viitor 
posibil constituie cheia de boltă a acţiunii educative. 

Şcoala poate instaura o nouă percepţie asupra temporalitätii. Pornind 
de la premisa că elevii au nevoie de ordine, de statornicie, de linişte, 

şcoala opreşte istoria pe loc, decupează transversal şi sincronic realitatea, 
anulează vitalitatea, evoluţia, schimbarea. Totul pare a fi fost scris, nimic 
nu mai este de aşteptat; se stopează fluxurile eventuale ale creaţiei. 
Şcoala mortifică timpul, ca şi spaţiul ; acestea dobândesc atribute arti- 
ficiale, devin simple ipoteze „didactice”. Realitatea este oprită pe loc, 
este de-dialectizată, timpul devine identitar, nelăsând loc nici unei alteraţii 
a lucrurilor şi evenimentelor. Nimic nu se mai mişcă. Vitalitatea este 
anihilată. 


15 
Timpul liber 


Există un timp de muncă şi un timp de repaus, un timp al acţiunii şi 
un timp al inactiunii. Timpul de muncă se defineşte ca „ansamblu de 
acţiuni şi de activităţi umane coordonate pentru a produce sau a contribui 
la producerea a ceea ce este util omului şi prin care produsul sau 
remuneraţia permite muncitorului să-şi procure cele necesare vieţii. În 
comparaţie cu munca astfel definită, repaosul este destinderea sau abandonul, 
ca urmare a activităţii obositoare care o constituie munca. Repaosul este 
deci timp de oprire, de pauză, de amortealä sau inactivitate după timpul 
de muncă” (Leif, 1984, p. 18). Şcoala va copia şi ea structurile organi- 
zării sociale în care funcţionează, inclusiv pe cele cu privire la gestionarea 
timpului. Nu de puţine ori se vor reproduce în interiorul ei cadente şi 
ritmuri supraomeneşti, impuse, din alte raţiuni, lucrătorilor din între- 
prinderi. Or, este lucru ştiut, practica educativă trebuie să respecte ritmurile 
biologice şi mentale de dezvoltare, alternanţa necesară dintre activitate şi 
repaus, dintre învăţare şi loisir, dintre timpul şcolar şi extraşcolar. 
Comprimarea săptămânii de şcoală la cinci sau chiar patru zile este 
contraindicată, producând un efect sterilizant şi stresant în practica şcolară. 
Prezenţa spaţiilor de libertate este indispensabilă oricărei construcţii indivi- 
duale. Alternanţa timp plin — timp gol are un puternic efect formativ (vezi 
efectele jocurilor, ale petrecerii împreună cu profesorii a timpului liber etc.). 
Nu există timp plin fără timp gol, nu putem face ceva fără să şi stăm ; nu 
există dragoste fără încetarea acesteia, nu există credinţă fără îndoială. 
Conţinutul timpului liber trimite, desigur, la atribute precum libertatea 
personală, satisfacția individuală, creativitatea, autoîmplinirea, jocul, 
recrearea etc. Timpul liber constituie o categorie de timp rezultată în 
urma reamenajării timpului de lucru, a stabilirii de noi raporturi dintre 
timpul pentru sine şi timpul pentru alţii. Un astfel de timp a fost rezultatul 

unui şir întreg de lupte sindicale, de reducere a timpului de muncă, de 
redistribuire a acestuia în consens cu obiective personale. Timpul pentru 
loisir este rezultatul unui proces istoric asociat fenomenului civilizaţiei 
moderne, de câştigare a unei libertăţi mai mare de către lucrătorul 
modern, de alocare specială a unui timp pentru refacere şi recreere. 
Acest timp devine un interval pentru autoformare, informare, pentru noi 
practici culturale şi artistice. 

Roger Sue (1994, p. 193) stabileşte cinci criterii de delimitare a 

timpului liber : 

- criteriul cantitativ: timpul de muncă va cunoaşte o îngustare 
continuă ; 

- criteriul valorilor dominante : declinul valorilor muncii, importanţa 
acordată individului, importanţa crescândă a timpului liber pentru 
tineri etc. ; 

- criteriul stratificării sociale : clasele sociale ivite pe baza prima- 
tului muncii se estompează, în profitul graniţelor mai puţin nete, 
avansându-se spre noi tipuri de grupuri sociale, spre o pluralitate 
de apartenente sociale ; 

- criteriul modului de producţie dominant : munca nu mai constituie 
forma de producţie dominantă, capitalul nu mai este rezervat numai 
capitaliştilor, importanţa educaţiei şi formării creşte, apare economia 
informală, noi tipuri de solidaritate socială etc. ; 

- criteriul reprezentării sociale asupra timpului dominant : numeroşi 
lucrători fac încă din timpul de muncă timpul dominant ; apar noi 
ideologii de valorizare a fractiunilor timpului social sub impactul 
noilor tehnologii şi a noilor forme de interacţiune socială. 


Timpul liber este un timp derivat, ce rezultă în urma unor reamenajări 
inteligente ale timpului general (individual sau general). El nu este un 
dat, ci un bun câştigat — de individ, de omenire. Ca să-l avem, trebuie 
să-l merităm, să ne organizăm existenţa (sau alţii să ne-o amenajeze) 
astfel încât să avem cât mai mult timp pentru sine, pentru satisfacţii 
personale, pentru bucurii spirituale intime. Timpul liber nu este un timp 
furat, smuls de la alţii, ci este un câştig, obţinut pe cont propriu. Ține de 
fiecare persoană în parte să-şi dimensioneze spaţiul de timp personal, în 
fapt — spaţiul personal de mişcare şi de libertate. 

Se pot distinge mai multe forme ale timpului liber (cf. Pronovost, 
1996, pp. 148-150): 

1. La nivelul vieţii cotidiene: În funcţie de statutul persoanelor, se 
pot dezvolta mai multe percepții ale timpului liber. Astfel, dacă şomerul 
sau pensionarul riscă să ajungă la devalorizarea acestui interval de timp, 
lucrătorul activ se va bucura într-o măsură mai mare de clipele de răgaz. 
Se observă, de asemenea, gesticulatii care denotă o necunoaştere a 
utilizării timpului liber, ceea ce conduce la rutină, plictiseală etc. Timpul 
de loisir este localizat simbolic în anumite momente de derulare a 
timpului, iar legitimitatea acestuia este determinată în funcţie de raportu- 
rile stabilite cu timpul de muncă, timpul şcolar, timpul familial. Timpul 
liber introduce noţiunea de ruptură, de schimbare în derularea activi- 
tätilor. El reprezintă un reper important în procesul de desincronie a 
activităţilor cotidiene, ce vine să estompeze sau să rupă monotonia 
curgerii temporale. În plus, timpul liber este mobil, elastic. se poate 
deplasa sau amplasa cu altceva. 

2. La nivelul săptămânii: Dacă timpul de muncă şi cel şcolar 
domină prima parte şi mijlocul săptămânii, timpul liber este plasat la 
sfârşitul acestui interval. Săptămâna este structurată, sacadată de această 
permanentă alternanță, ce impune o anumită ritmicitate existenţei noastre. 
Dacă primele patru zile ale săptămânii sunt puternic încărcate, deja la 
mijlocul zilei de vineri se intră într-un tempo mai lent din punctul de 
vedere al activităţii, dar mai alert din punctul de vedere al proiectivitäti. 

3. La nivelul anului: Timpul vacanţelor şi concediilor este timpul 
prin excelenţă al proiectelor, pe termen mediu sau lung, atunci când toate 
intenţiile şi visele se prefigurează şi gândurile de perspectivă (pe termen 
lung) sunt permise. O întreagă industrie de turism şi loisir întreţine şi 
accentuează această sete de evaziune. 

Pentru fiecare elev există un timp al clasei şi un timp al sinelui. 
Acesta din urmă nu există decât prin opoziţie faţă de timpul didactic. 
Toată viaţa şcolară a elevului se construieşte pe această separare dintre 
timpul de lucru şi timpul pauzelor, al prietenilor, al inter-clasei, al 
eliberării. Unul dintre obiectivele şcolii ar putea fi restaurarea unităţii 
pierdute dintre cele două aspecte ale temporalitätii ce se nasc în şcoală şi 
eliminarea contradictiilor timpului şcolar (cf. Vitali, 1997, p. 37). Timpul 
non-pedagogic nu este un timp mort, marginal, el susţine şi propensează 
timpul cu adevărat didactic, prolific din punct de vedere informativ 
şi formativ. Timpul recreativ devine esenţial pentru practica şcolară ; 
departe de a-l repudia şi diminua, el trebuie protejat, încurajat, 
reconsiderai 

Cum subliniază Pierre Magnin (1993, p. 95), există trei reguli ale 
modulării ritmului biologic în consens cu nevoia unor pauze la nivelul zilei : 
— prima regulă: realizarea unui somn suficient şi netrezirea brutală ; 
trezirea bruscă lasă urme pentru toată ziua ; prevederea unui timp 
suficient pentru micul dejun ; 

- a doua regulă: exploatarea momentelor de sincronizare maximă ; 
aceste momente favorabile activităţii intelectuale variază în funcţie 
de vârsta elevilor ; se pot distinge două faze : una dimineaţa, între 
orele 9 şi 12, şi una după-amiaza, între 14 şi 17; în fiecare 
interval de timp e nevoie de pauze care corespund distragerii 
atenţiei datorate măririi producţiei hormonale şi căderii presiunii ; 

- a treia regulă: respectarea pauzei de la prânz, ce corespunde unei 
faze de desincronizare importantă ; spre orele 12, copilul acumu- 
lează un deficit de energie, efectul oboselii devenind vizibil ; 
pauza dintre orele 12 şi 14 nu mai este un lux, ci constituie 
premisa energizării de după-amiază. 


Facem o pledoarie caldă pentru timpul de sine. Timpul de sine nu este 
în nici un caz un timp vid, golit, al nimicului: „A avea un timp de sine 
nu înseamnă a fi la dispoziţia timpului, ci de a dispune tu însuţi de 
propriul timp, fără nici o constrângere exterioară” (Leif, 1984, p. 32). Şi 
mai departe : timpul de sine este un timp folosit efectiv pentru sine, în 
prezent ; nu un timp în aşteptarea evenimentelor dorite care pot să nu se 
întâmple ; nici timpul acelui om care nu conteneşte să spere fără să 
acţioneze. Timpul de sine şi pentru sine, timpul cu adevărat liber este 
acel timp dominat, utilizat, trăit prin decizii individual gândite, prin 
dorinţa personală de a perfecționa lucruri alese după propria voie, pentru 
a umple timpul substanţial care nu se scurge altfel decât în vid. Timpul 
de sine este consacrat unor activităţi motivate, imaginate pe cont propriu, 
care aduc plăcere şi satisfacţie. Timpul de sine este acel răgaz al reînnoirii 
sinelui, al îmbogăţirii lui împotriva tuturor automatismelor care duc la 
sclerozarea fiinţei. Timpul de sine este un timp al regăsirii de sine, al 
experienţelor interioare sporitoare. El înlocuieşte principiul randamentului, 
generalizat în toate gesticulatiile noastre, cu principiul plăcerii, pe nedrept 
ocultat sau blamat. În acelaşi timp, acesta constituie o cale de ocolire a 
alienării materialiste din zilele noastre, el este „timpul unde fiinţa este ea 
însăşi în toate proiectele sale, acţiunile sale, telurile sale şi alegeren 
valorilor proprii” (Leif, 1984, p. 33). Timpul de sine este un semn ul 

eliberării de determinări, de dependente de alţii, de împrejurări de tot 
felul. A dispune de timpul personal înseamnă o supremă treaptă în 
dobândirea autonomiei. A avea timp înseamnă că „celălalt” timp este 
consumat cu folos. 

Un model interesant, ce pune în evidenţă articularea timpului informal 
al elevului cu cel formal, îl constituie iniţiativa ministerului de resort din 
Franţa, care, relativ recent (începând cu 1996), a iniţiat un program la 
scară naţională (cu destule deschideri spre iniţiativele locale) de amenajare 
a timpului liber al elevului. Acest program, prezentat succint mai jos, 
constituie un exemplu de contract educativ la care îşi dau concursul mai 
mulţi parteneri. Se poate conchide încă o dată că gestionarea temporalitätii 
elevului reprezintä o problemä de conlucrare, de complementaritate 
actionalä dinspre mai multe directii: scoala, familia, asociatiile de 
pärinti, comunitatea localä, Ministerul Educatiei Nationale, Ministerul 
Tineretului şi Sportului, asociaţiile culturale, religioase, caritabile etc. 


Programul francez RITMURILE ŞCOLII 


(cf. Le Ministere de l'Education Nationale, circulara No. 98-144 DU 9.7. 1998, 
http : //www.education. gouv.fr/botexte/bo980716/scob9801882c.htm ) 


Amenajarea timpului şi a activităţilor copilului : punerea în scenă a 
contractului educativ şcolar şi a ritmurilor perişcolare 


Maniera în care un copil profită de timpul său liber este importantă 
pentru reuşita sa şcolară, îmbogățirea personalităţii sale şi adaptarea sa 
la viaţa socială. Acest program îşi propune - în special pentru cei care 
au cele mai mari dificultăţi în procesul de accedere la diverse forme de 
cultură - o organizare a timpului liber în favoarea unei dezvoltări 
armonioase. 

Copilul sau adolescentul îşi va extrage din timpul său liber şi din 
timpul său şcolar cele mai bune elemente, articulate şi echilibrate între 
ele. Dorinţa de a cunoaşte se „hrăneşte” din activitățile culturale, 
sportive sau ludice întâlnite în cadrul timpului liber, care pot fi ocazii 
pentru descoperirea talentelor şi reuşita şcolară. Oboseala şi delăsarea 
reprezintă obstacole în calea accederii la cunoaştere, la cultură, la sport. 

La acest program pot participa administratorii instituțiilor statului 
(preocupaţi de educaţia naţională, culturală, sportivă), colectivitätile 
teritoriale, asociaţiile sportive, culturale şi educative, organismele sociale 

şi familiale. Acest proiect, respectând diversitatea ritmurilor de viață şi 
de învățare, favorizează accesul copilului la diverse cunoştinţe. Participanţii 
trebuie să-şi pună în comun competențele în vederea elaborării unui 
contract educativ local. 


Proiectul educativ local 


Publicul vizat: grădinița, şcoala elementară, liceul. 
Acest proiect ar putea fi propus întregului areal, însă trebuie elaborat 
cu prioritate în zonele sensibile şi defavorizate. 


Amenajarea diferitelor perioade de timp 

Managementul timpului implică o reflexie globală asupra echilibrului 
dintre timpul şcolar şi cel extraşcolar. În afara timpului de învăţare 
şcolară, se pot distinge două perioade pentru organizarea activităților : 

- timpul periscolar (imediat înainte sau după şcoală : timpul transpor- 

tului până la şcoală, perioada de pregătire pentru oră, perioada 
de recreajie, acompaniamentele şcolare, activităţile culturale sau 
sportive) ; 

- timpul extraşcolar (seara, când nu au ore, la sfârşitul săptămânii 

sau în vacanțe). 

Coerenţa activităţilor copiilor în timpul acestor perioade presupune o 
articulare între proiectul educativ local şi programele şcolilor din sectorul 
lui de aplicare. 

Activităţile 

Activităţile propuse vizează compensarea inegalităţilor ce există încă 
în accesul la cultură. Ele se bazează pe câteva principii : 

- evitarea dispersiei activităţilor ; 

— verificarea calităţii intervențiilor ; 

- încurajarea implicării copiilor şi tinerilor în elaborarea proiectelor ; 

—  alternarea activităţilor pentru evitarea supraîncărcării ; 

- organizarea unor asociaţii de părinţi pentru punerea în practică a 

proiectului. 


Aceste activităţi îşi propun următoarele obiective : 

- dezvoltarea inventivitäfii, a aptitudinilor logice prin practicarea 
jocului individual şi colectiv ; 

- dezvoltarea curiozităţii epistemice ; 

- formarea aptitudinilor de comunicare ; 

cunoaşterea propriului corp prin activităţi de educaţie a sănătăţii ; 

- dezvoltarea creativității şi sensibilităţii prin accesul la activităţile 
artistice şi culturale ; 

- ameliorarea rezultatelor şcolare ; 

- socializarea prin colectiv. 


Aplicarea contractului educativ local 


Apelul la proiect presupune : 

- elaborarea unei strategii de intervenţie plecând de la un diagnostic 
comun ; 

— determinarea legăturilor dintre obiective, strategii, criterii de 
validare ; 

— elaborarea unui document care să stabilească modalitățile de 
punere în practică a unei informaţii comune şi adaptate colecti- 
vitätilor teritoriale şi partenere. 


| 
Elaborarea proiectului pe plan local | 
Este format un grup pilot local, compus din parteneri locali si condus | 


de primar sau de membrii altor asociaţii locale. El trebuie să desemneze 
un coordonator, să elaboreze proiectul contractului educativ local şi să-i 
asigure supraviețuirea. 


Validitatea proiectului în plan departamental 

Grupul departamental pilot examinează fiecare proiect local, se asigură 
că are asentimentul tuturor partenerilor şi validează ceea ce face obiectul 
unui contract educativ şcolar. 


Contractul 
Contractul educativ local asociază toate părţile componente ale 
proiectului. Prevăzut pe trei ani, re-confirmabil, el este semnat între stat, 
colectivităţile locale şi asociaţiile interesate. Poate fi completat sau 
adaptat fiecărui an, prin anticipație. Sunt precizate în special localizarea 
activităţilor propuse (în şcoală sau în afara ei) şi responsabilii organizării 
acestor activităţi. 


Mijloace şi finanţare | 
Fiecare proiect ales ar putea beneficia de mijloace şi finanţare de la 

stat : Ministerul Educaţiei Naţionale, Ministerul Tineretului şi Sportului, | 
Ministerul Culturii ar putea oferi resurse umane şi financiare în scopul 

realizării acestor proiecte. Alte contribuţii ar putea oferi colectivitätile 
locale prin personal competent, echipamente, mijloace financiare (alocaţiile 
familiale, fondul acțiunilor sociale pentru muncitorii imigranţi şi familiile 
lor). Toate finanţările trebuie specificate în proiectul de buget. 


Evaluare şi urmărire 

Pentru a atinge o mare eficacitate, obiectivele trebuie urmărite şi evaluate 
în plan local. La nivelul departamentului grupului pilot, persoanele - 
resursă implicate pot asigura urmărirea şi evaluarea dispozitivului. La 
nivel naţional, un grup de supervizare interministerial, deschis diferitelor 
parteneriate, este însărcinat să asigure supervizarea naţională a dispo- 
zitivului, făcând legătura cu grupul pilot departamental ; se stabileşte un 
bilanţ anual. 


Calendar 

Anumite acţiuni s-ar putea derula în cursul anului şcolar, în funcţie 
de timpul necesar de elaborare a proiectului local şi a evoluţiei con- 
tractului în curs. 


Concluzii 

Managementul timpului şi activităţilor copiilor constituie o miză 
socială importantă. Principiile şi obiectivele enunțate traduc dorinţa de 
a promova reuşita copiilor şi a tinerilor defavorizati. Contractul în 
sine reprezintă un mijloc privilegiat de a contribui la garanţia accesului 
egal al copiilor şi tinerilor la cunoaştere, cultură şi sport, în toate 
dimensiunile lor. 


Experimentarea amenajării ritmurilor şcolare 


Experimentarea amenajării ritmurilor şcolare iniţiate de Guvern şi de 
Ministerul Tineretului şi Sportului din mai 1996 şi din iunie 1998 a fost 
condusă de 230 de posturi pilot (859 stabilimente şi 108.402 copii). 
Această politică are mai multe finalităţi : 

- o mai bună respectare a ritmului de viaţă al copilului şi grija 

pentru binele său ; 

- încurajarea dezvoltării personale a copilului şi a achiziţiilor sale 

în cunoaştere ; 

- favorizarea participării la viaţa oraşului şi integrarea sa în 
comunitate. 

Rezultate încurajatoare 


e Amenajarea timpului, respectarea ritmului de viaţă al copilului 

Punerea în practică a dispozitivului experimental favorizează emergenţa 

unei mari varietăţi de forme de amenajare : 

— emergen{a timpului intermediar între şcoală, familie şi diferite 
perioade perişcolare, ca timp extraşcolar constituie o inovaţie ; 
aceasta presupune un timp al educaţiei apropiat şcolii ; 

- rezultatele experimentale arată că ocuparea timpului copilului 
rezultă dintr-un echilibru subtil între respectarea ritmului de învăţare 
şi alte ritmuri şcolare. Într-o manieră generală, o concepere echili- 
brată a acestor amenajări generează efecte pozitive asupra copilului. 


Dezvoltarea copilului 

- punerea în practică a activităților culturale, sportive, ştiinţifice ; 
manualele primesc adeziunea maximă a părinţilor ; 

- obiectivul democratizärii accesului la activităţile culturale si sportive 
este atins ; 

- activitățile calificate drept „perişcolare” pot fi surse de învăţare 
pentru copil; 

— aceste activități au un impact cu atât mai mare cu cât sunt gândite 

în coerență cu învăţarea şcolară. 


e Reusita şcolară 

Legăturile dintre învățarea informală, activităţile „perişcolare” şi 
cele formale sunt foarte bine percepute de părinţi. Chiar şi ora, amena- 
jarea timpului nu pare a avea impact asupra performanţelor şcolare, ea 
influențând pozitiv raportarea la şcoală. 


e Participarea la viaţa oraşului 
- experimentul încurajează dezvoltarea autonomiei şi responsabi- 
lităţii la copil ; 
- copilul devine un mic actor social, dezvoltând un sentiment de 
apartenență profundă la oraşul său, la mediul său. 
La aceste efecte benefice se adaugă impactul pozitiv asupra societăţii : 
amenajarea ritmurilor şcolare produce efecte în termeni de dezvoltare, 
pe de o parte, iar pe de altă parte, conduce copilul spre integrare socială. 


e Dezvoltarea locală 
Se constată în primul rând o reîmprospătare a dinamicii locale : 

acest lucru are urmări pozitive asupra vieţii asociative, în oferirea 
de activităţi pentru petrecerea timpului liber ; amenajarea ritmurilor 
şcolare permite optimizarea utilizării resurselor locale ; 

- acest proces de activare a dezvoltării teritoriale dezvoltă o emergenţă 
a noilor relaţii între colectivitäfile teritoriale ; 

- ordonarea socială şi politică. 


Ameliorarea 


Într-un mod general, aceste eforturi vizează optimizarea ce trebuie 


făcută în două direcţii : prima este îmbunătăţirea coerenfei acestei 


politici, a doua este creşterea eficienţei sale. 


Spre o coerenţă mai mare 


Analiza realistă arată că această politică suferă de un deficit de 
lizibilitate, căci nu explică legătura dintre diferitele finalităţi la nivel 
naţional. Persistenţa unei concepții juxtapuse de termeni şcolari şi , peri- 
şcolari” (clasici şi noi) produce anumite efecte nefaste la anumiţi actori : 
dezechilibre în învăţare, contradicții şi discontinuități în demersul peda- 
gogic, instabilitatea relaţiilor dintre cadrele didactice şi intervenienfi, 
existenţa replicilor corporatiste, practici pedagogice ce se disipează. 
Este de observat, de asemenea, deficitul de legitimitate de care suferă 
anumiți actori educationali. 


Spre o eficienţă mai mare 

Problemele reperate privesc condiţiile de punere în practică, ce se 
explică prin contextul experimental, adică o situaţie nestabilizată pe 
termen Scurt : 

— în ceea ce priveşte costurile, absenţa modelului normativ al amena- 
Jării, extrema diversitate de proiecte ce rezultă, eterogenitatea 
colectivelor cuprinse, existenţa practicii bugetare diferite, nu au, 
între altele, nici o contribuţie la matricea costurilor experimentale ; 

- în ciuda volumului de muncă consecventă, dispozitivul experimental 
nu a răspuns atenţiei iniţiale asupra creării locurilor de muncă ; 

- demersul parteneriatului în jurul unui proiect, chiar dacă progre- 
sează global, este complet ignorat în anumite medii ; 

- în acelaji mod, cooperarea intercomunitară ar facilita resurse 
reciproce. 

Recomandäri relative asupra principiilor 
de amenajare a timpului copilului 


Reusita politicii de amenajare a timpului copilului implică respectarea 
următoarelor principii : 
- această politică trebuie dusă în mod continuu ; 
- ea cere o coerenţă a acțiunilor educative în timp şi spaţiu ; 
— aceasta induce „coeducaţia”, adică constituirea unei comunităţi 
educative lărgite, compusă din părinţi, cadre didactice, actori 
| 
| 


locali, voluntari, agenti ai statului etc. ; 

- ea necesită adeziunea tuturor actorilor implicaţi şi face apel la 
competențe multiple, complementare şi recunoscute ; 

- ține cont de singularitatea ritmurilor biologice, psihologice, fiziolo- 
gice ale copilului, ca şi de ritmurile sociale şi contextele de viaţă ; 

- această politică acceptă toate nivelurile de învățământ, de la 
grădiniță la liceu ; dezvoltarea proiectului la liceu se face în mod 
prioritar ; 

- se aplică asupra întregului areal şi cuprinde toţi copiii ; 

— extensia acestei politici presupune înscrierea sa în cadrul amena- 
Jării şi dezvoltării teritoriale ; 

- aranjarea timpului copilului relevă o politică publică teritorială. 


Pentru creşterea egalităţii şanselor în favoarea democratizării accesului 
la activităţi culturale şi sportive, este important să ne gândim la modalităţi 
de înscriere a acestei politici în cadrul serviciului public. Ea este pusă în 
practică cu responsabilitate şi în mod voluntar, asupra unei baze a unui 
proiect teritorial, elaborat cu colaborarea statului, colectivităţii teritoriale, 
actorilor educafionali şi societăţii locale. Colectivităţile teritoriale joacă 
un rol important în iniţierea unui proiect educaţional local. Ele au 
responsabilitatea de a-l pune în practică şi acest lucru trebuie specificat 
în contract. 


Preconizarea operaţiunilor 


Timpul copilului 

- se ia în considerare timpul în ansamblu al copilului ; 

- urmăreşte reducerea şi reechilibrarea timpului şcolar în cadrul 
zilei, săptămânii, anului ; 

- definirea „timpului educativ şi social”, natura sa, funcţiile sale, 

statutul său, relaţia sa cu alte perioade ; 

repartizarea activităţilor copilului şi timpului său pentru recreere, 
joc; 

constituirea de presupozifii asupra evoluției generale a timpurilor 
sociale şi interacțiunilor lor. 


Educația 


suprimarea ierarhizării între învăţarea şcolară şi cea nonformală ; 
căutarea unui echilibru în vederea dezvoltării tuturor potentiali- 
tăților copilului ; 

suprimarea excesului activităţilor ; 

dezvoltarea la copil a capacităţii de a investi în toate tipurile de 
învățare (individuală şi colectivă) ; 

asocierea familiei (voluntar şi profesional) în activităţile diverse 
din acest demers educativ. 


Proiect/parteneriat/areal 


integrarea proiectului de amenajare a timpului copilului într-un 
proiect de dezvoltare durabilă în teritoriu ; 

definirea finalitätilor şi mijloacelor proprii acestui proiect educa- 
tional local şi crearea unui limbaj comun de referinţă pentru 
colectivităţi ; 

punerea în practică a unui management al proiectului, favorizând 
transparenţa şi schimbarea ; precizarea rolului fiecăruia în parte- 
neriat ; 

comitetul pilot local constituie un loc de întâlnire şi cooperare 
între educatori : familii, asociaţii, actori municipali, administrativi 
şi sociali ; 

asocierea copiilor şi tinerilor la acest demers - în afara şcolii : 
mobilizarea structurilor existente (consilii municipale, asociaţii) ; 
în interiorul şcolii : dezvoltarea demersului participativ (regulament 
interior, extensia statutului delegatului etc.) ; 

legitimarea rolului coordonatorului de proiect, care facilitează 
legăturile între parteneri, supervizează logistic etc. 


Măsuri adiacente, complementare 


dezvoltarea resurselor pedagogice implicate ; 
crearea unui spațiu permanent de întâlnire între cadrele didactice 
şi intervenienfi ; 

— încurajarea unei gândiri comune asupra culturii şi practicii, 
a tuturor celor implicaţi în educaţie ; 

- formarea la nivelul administraţiilor a unei gândiri unitare privind 
conţinutul şi metodele de formare ; 

- organizarea formațiunilor în direcţia asamblării actorilor edu- 

cativi ; în particular - dezvoltarea modulelor de formare iniţială 

şi continuă. 

Politica şi managementul 
timpului şcolar 


O politică de management al timpului se poate defini ca un ansamblu 
de măsuri bine structurate şi coordonate, puse în practică de instanţe 
formale, dar care îngăduie şi suficiente dispozitive autoreglatoare, ce 
vizează eficientizarea utilizării unei resurse inepuizabile care este timpul 
actorilor sociali. Orice modalitate de organizare nu are cum să facă 
abstracţie de factorul timp. Procesul managerial cu privire la educaţie 
presupune să se decidă în legătură cu ce trebuie făcut, cum se realizează 
o anumită sarcină (de către cine), în ce condiţii (inclusiv de timp), cu ce 
incidente la nivelul actorilor asupra cărora se exercită acţiunea educa- 
țională. Modalităţile inteligente de regularizare a timpului institutional 
trebuie să asculte de o serie de principii. Iată un evantai posibil de reguli ce 
se cere a fi respectat şi de instituţiile şcolare (Pronovost, 1996, pp. 156-7): 

l. Trebuie să se manifeste o voinţă politică, la scară macro, de 
implementare a unor strategii de folosire eficientă a timpului ; 
această dorinţă se va traduce prin coordonarea unor activităţi 
politice diversificate care să vizeze atât şcoala, cât şi instituţii 
conexe, ce intră în dialog cu aşezămintele educaţionale : instituţii 
culturale, întreprinderi, agenţii de turism, asistenţa socială etc. 
Regularizarea timpului implică o reformare a unor paliere care 
aparent nu au tangenţă cu timpul, dar care au incidenţă directă 
asupra acestuia ; trebuie mers la rădăcina lucrurilor: rigiditatea 
unor instituţii, sistematizarea defectuoasă a mediilor urbane (şcoli 
plasate la distante apreciabile faţă de beneficiari, sistem de transport 
deficitar etc.), menţinerea unor inegalităţi sociale în raport cu 
timpul etc. 


N 

3, Amenajarea timpului înseamnă de fapt o re-amenajare a acestuia : 
ar fi vorba de o sfărâmare a plajelor de timp rigide, de o rafinare 
a trecerilor între diferitii timpi (timp familial — timp şcolar, timp 
de muncă — timp liber), desincronizarea activităţilor (alocarea de 
timpi diferiţi pentru anumite activităţi în funcţie de dorinţele şi 
posibilităţile individuale etc.). 

4. În aranjarea timpului trebuie ţinut cont de inegalitätile sociale şi 
culturale faţă de timp sau chiar de cele de ordin economic. Populaţia 
şcolară este foarte compozită din acest punct de vedere. În amena- 
jarea timpului trebuie să se ia în considerare diferitele structuri 
temporale ce caracterizează indivizii, ritmurile specifice de activi- 
tate, integrare, demarare, eventualele conflicte între diferitele 
categorii de timp. În aceeaşi măsură, e necesar să identificăm 
diferitele categorii de populaţie ce îşi structurează existenţa por- 
nind de la timp (copii, studenţi, şomeri, pensionari, lucrători 
permanenţi sau sezonieri etc.). Trebuie identificate constrângerile 
diverse de timp la nivelul ansamblului (clasa şcolară), dar şi 
eventualele rupturi dintre mediul endogen (şcoala) şi mediul exogen 
(familia, societatea etc.). 

5. Amenajarea timpului mai implică şi centrarea pe timpul de lucru 
propriu-zis, raţionalizarea şi exploatarea judicioasă a acestuia. 
Acesta rămâne timpul-pivot, care condiţionează celelalte „anexe” 
ale timpului şcolar (peri-şcolar, extra-şcolar) ; e bine să se 
găsească noi articulaţii între mai multe ipostaze ale timpului 
educaţional. 

6. Re-specializarea unor timpi (familiali, dedicați jocului, distractiei, 
circulaţiei etc.) în sensul corelării lor cu dimensiuni formative. 
Educaţia se face nu numai concentrat, în şcoală, pe parcursul 
anumitor ani, ci se poate extinde dincolo de spaţiul şi timpul 
specializat. 

7. Privitor la timpul de loisir, acesta poate fi mai inteligent inserat 
(desigur secvențial şi re-adaptat) în activităţile educative. Acesta 
trebuie să corespundă atât aspirațiilor de libertate ale subiecţilor, 
cât şi cerinţelor formative ce caracterizează instituţia şcolară. 


Practicile şcolare nu prea au în vedere referentialul timp. Într-o 
interesantă lucrare pe acest subiect, Raymond Charpentier şi Remi Clignet 

(1998, pp. 16-50) incriminează eliminarea arbitrară a factorului timp de 
către politicile şcolare la nivelul planificării. Bazate pe postulatul că 
şcolarizarea trebuie să elimine subdezvoltarea, această planificare se 
bazează pe indicatori inspirați din industrie. În măsura în care planificarea 
şcolară vizează să stimuleze dezvoltarea şcolilor şi creşterea numărului 
celor educați, evaluarea rezultatelor obţinute trebuie să privească : 

e sensul în care schimbările observate reprezintă un progres justi- 
ficând folosirea oficială a termenului de dezvoltare ; 

e intervalul de timp la sfârşitul căruia progresul este vizibil în faţa 
tuturor ; 

e caracterul reversibil sau ireversibil al schimbărilor provocate, 
pentru că, atât cunoştinţele, cât şi practicile sau valorile încor- 
porate pot să dispară la un moment dat; 

e consecinţele acestui ansamblu de schimbări asupra comporta- 
mentelor individuale sau colective avute în vedere (p. 17). 


Recomandarea autorilor invocati merge pe linia unei fundamentări, 
dar şi a unei analize diacronice a politicilor şcolare, a identificării măsurii 
în care o schimbare oarecare se pretează sau poate să survină la un 
moment dat în sistemul de învăţământ şi poate avea o eficacitate maximă. 
În aceeaşi măsură, ar fi necesar să se ia în calcul nu numai timpul 
socialmente general, formal, ci şi cel al tuturor actorilor implicaţi în 
procesul de învăţământ. Diferitele categorii sociale trăiesc timpul în 
maniere distincte, pentru că nu toate au acelaşi calendar şi aceleaşi 
priorităţi valorice. Timpul maturilor nu este la fel cu cel al şcolarilor, 
timpul profesorilor diferă de cel al elevilor, cel şcolar nu se suprapune 
peste timpul familial, gospodăresc, casnic, economic al fiecărei entităţi 
socio-culturale. Contrastele sau disparitätile perceperii timpului sau 
nesincronizările temporale (care pot avea raţiuni ideologice, religioase, 
culturale, economice etc.) ar trebui să fie luate în calcul atunci când se 
creionează politicile şi strategiile educaţionale de nivel macro. 

Cât de departe este actuala reformă a învăţământului din România 
(cel puţin unele componente ale acesteia) de exigenţele cadentei tempo- 
rale! Şi asta, deseori din cauza ritmului înalt de construire a proiectului, 
a supralicitării vitezei de deplasare a unui „vehicul” ce posedă, totuşi, o 
dinamică proprie, o anumită „formatare” din punctul de vedere al ritmu- 
lui, o capacitate specifică de transformare în timp. Sistemul şcolar nu se 

poate plămădi ignorând dialectica temporală. Învăţământul nu se poate 
metamorfoza peste noapte, într-un ritm supradimensionat, adesea volunta- 
rist determinat. Multitudinea de acte emise (cel puţin într-un anumit 
interval de timp) a speriat şi a generat o scurtcircuitare a gesticulaţiilor 
decizionale, astfel încât, la un moment dat, nimeni nu le-a mai luat în 
seamă şi nu le-a mai dat curs. Este reacţia firească de apărare a unui 
organism în faţa dictatului polimorfismului nemăsurat. După câte ştim, 
zeci de ordine, decizii, notificări au rămas doar pe hârtie. Câte organisme, 
comisii, consilii nu au fost decretate ca funcţionând, când de fapt ele 
n-au fiintat? Realitatea s-a dovedit a fi mult mai rebelă şi nu s-a lăsat 
reformată la comandă... doar fiindcă aşa a decis cineva! Se impune o 
cadență mai „umană” a schimbărilor, o racordare la rezistenţe concrete, 
materiale sau psihologice. Este drept că multe componente ale învăţă- 
mântului trebuiau şi mai trebuie de-construite ; dar se impune un alt 
tempo, admisibil material şi mental. Este adevărat că orice inovaţie se 
loveşte de o rezistenţă la schimbare, dar uneori acestea sunt masive şi 
prea mari. Se ştie că orice boală pretinde un timp al vindecării, iar 
supradoza de medicamente mai mult omoară decât întremează pe cel 
aflat în suferință. Să fi existat o rațiune politică pentru o astfel de 
accelerare ? Poate că da, dar atunci aceasta a acţionat împotriva logicii 
timpului educaţional. 

În privinţa managementului timpului (zime management), se pot evidenția 
mai multe moduri de gândire şi de acţiune rezumate în următoarele trei 
„generaţii” cu caracteristicile subsecvente (cf. Covey, 2000, pp. 17-25): 

1. Prima generaţie: Această generaţie se bazează pe „Trepere”. 
Încurajează deviza „lasă-te în voia curentului”, dar se bazează pe jaloane 
clare cu privire la îndeplinirea unor sarcini. Această generaţie se caracte- 
rizează prin simple adnotări şi liste de control. Persoanele din această 
categorie au tendinţa să fie maleabile, flexibile. Se adaptează uşor la 
situaţii noi şi rezolvă problemele cu succes. Programul este deschis unor 
corectări din mers. 

2. A doua generaţie: Aceasta are ca preocupare concentrarea pe 
ideea „planurilor şi pregătirilor”. Subiectii din această categorie au drept 
caracteristică utilizarea calendarelor şi agendelor de lucru, ca şi sporirea 
eficienţei, a responsabilităţi personale, a realizării scopurilor propuse, a 
planificărilor anticipate, a organizării activităţilor şi evenimentelor 
viitoare. În acelaşi timp, dau dovadă de un înalt nivel al responsabilităţi 


| 
| 

personale faţă de obligaţii şi rezultate. Au răbdarea de a pregăti minuţios 
acţiunile şi de a le duce la capăt. 

3. A treia generaţie: Cea de a treia generaţie are o apetenţă deosebită 
faţă de „planificare, control, întocmirea listelor de priorităţi”. Înainte de 
a trece la acţiune se reflectează asupra principiilor şi regulilor, asupra 
prioritätilor ce se cer a fi abordate. Se pune un mare accent pe definirea 
obiectivelor, pe structurarea amănunţită a actelor, pe identificarea resur- 
selor, pe urmărirea atentă a derulării acţiunilor. Astfel, se poate ajunge la 
o mare eficienţă şi productivitate. 


Cele trei moduri de concepere în timp a acţiunilor presupun atât 
avantaje cât şi dezavantaje, aşa după cum rezultă din tabelul sintetic de 
mai jos (cf. Covey, 2000, p. 25). 


Me Minustri 
Prima e Abilitatea de adaptare la | e Lipsa unei organizări reale ; 
generaţie | apariţia unor repere mai | e Lucruri care scapă de sub control ; 
importante - flexibilitate de 
tipul „lasă-te în voia curen- 
tului” ; 


+ Obligatii uitate sau ignorate, relaţii 

care suferă ; 

A AA e Destul de puţine realizări ; 

e Mai multă cordialitate = à 
S e Trecerea de la o criză la alta din 

faţă de semeni ; i 5 sk Š 

3 ARE cauza ignorärii programărilor şi orga- 

e Fără programări şi orga- | -izării: 


nizări exagerate ; a 
Mai ; e Prioritätile rezolvate — cele care 
o stres : = De a ie 
Al Puțin stres, nimeresc să fie la îndemână ; 
e Repere cu obiective de 
îndeplinit ; 
A doua |e Repere ale obligaţiilor şi|e Tendinţa de a extinde programarea 
generaţie | întâlnirilor ; asupra persoanelor din jur ; 
e Mai mare succes în|e Ai mai degrabă ceea ce vrei şi nu 
îndeplinirea obiectivelor şi | ceea ce îţi trebuie sau te face să te 


a lucrărilor propuse ; simţi împlinit; 


e Întruniri şi prezentări mai | * Gândire şi acţiune independentă - 
eficiente datorită pregătirii | cei din jur priviţi doar ca instrumente 
sau bariere în calea reuşitei ; 


minutioase ; 
ə Lucrul cel mai important - bifarea 
reperelor din agendă ; 

j Arie, ` X = ii ces 
A treia e Asumarea responsabilități | e Întretinerea iluziei că tu deti 
generație | fată de rezultate ; controlul, nu legile fireşti sau 
j e Legătura cu valorile ; principiile - senzaţia că „legea este în 
e Accentul pe stabilirea tine” ; À 
obiectivelor pe termen |° Înțelegerea valorilor, necorelatä 
neapărat cu principiile conducătoare ; 
e Transformarea valorilor | * Insuficienta folosire a viziunii de 
în obiective şi acţiuni ; ansamblu ; 
e Sporirea productivităţii | ° Planificarea zilnică nu rezolvă 
personale prin planificarea adesea decât problemele personale, 
zilnică; urgentele, crizele ; 
e Sporirea eficienţei ; s Poate da naştere sentimentului de 
e Asigurarea ordinii în vinovăție, de programare excesivă, de 
viață; dezechilibru între roluri; ne 
e Creşterea abilității de , Pericolul de a-i planifica pe cei din 
organizare a timpului şi a jur şi de a-i percepe ca pe nişte 
propriei persoane. obiecte ; Tia Pas 
+ Reducerea flexibilitäti/spontaneitä{i ; 
e Perceperea nu implică neapărat 
eficacitate şi putere — ai nevoie şi de 
caracter ; 
e Priorităţile sunt stabilite de urgenţe 
şi principii. 


scurt, mediu sau lung ; 


Analiza politicilor de planificare prin raportare la timp permite identifi- 
carea a patru dimensiuni importante de vizare a temporalităţii educaţionale 
(Carpentier, Clignet, 1998, pp. 68-72): 

1. Analiza scoate în evidenţă importanţa noţiunii de durată. Această 
noţiune comportă trei probleme. Prima se referă la definiţia naşterii şi 
dispariţiei perioadelor sau grupurilor, formale sau informale. Este vorba 
de a şti de cât timp avem nevoie pentru a observa acest interval, precum 
şi cât timp trebuie să treacă pentru a putea identifica consecinţele unor 
schimbări în plan educaţional. De asemenea, trebuie ştiut cât timp vor 
persista efectele apărute şi dacă nu cumva se vor altera în timp. A doua 
problemă priveşte distincţia necesară între indicatorii obiectivi ai acestei 
rupturi (care constituie naşterea şi moartea sau începutul şi crepusculul) 
şi reprezentările pe care acestea le au la nivelul grupurilor sociale. A treia 

problemă provine din aceea că o evaluare a consecinţelor materiale sau 
simbolice ale unei politici educative nu are sens dacă nu cunoaştem 
istoria naturală a schimbărilor ivite şi că are un sens în condiţiile în care 
aceste schimbări au un caracter cumulativ sau reversibil. 

2. Evaluarea conduce la punerea în evidenţă a noţiunii de secvenţă. 
Acţiunea unui planificator al educaţiei nu poate avea rezultate benefice 
dacă ea nu se înscrie într-o reţea de relaţii invariante. Totul trebuie să se 
înscrie în perspectiva unei progresii. Sarcina dascălilor s-ar simplifica dacă 
ar şti că ordinea în care elevii învaţă este independentă de circumstanţele 
mediului lor şi nu atrage după sine o re-contextualizare didactică la 
repere generale, impersonale. 

3. Evaluarea făcută conduce la relevarea importanţei unei alte 
noţiuni, cea de ritm. Cercetătorii din domeniul ştiinţelor socio-umane 
trebuie să se inspire din credo-ul că „cel din urmă va fi cel dintâi” ; cel 
din urmă poate ajunge în fruntea plutonului pentru că beneficiază de 
tatonările şi căutările celor dintâi. O politică educaţională poate să 
reuşească nu numai prin propriul ritm, ci şi prin numărul de generaţii 
deja şcolarizate, prin capitalul cultural specific existent în societate la un 
moment dat, prin gradul de pregătire a cadrelor didactice etc. 

4. Această analiză scoate în evidenţă multiplicitatea schelelor tempo- 
rale care funcţionează simultan, la nivelul mai multor actori şi de care 
politicile educaţionale trebuie să ţină cont. Durata dispozitivelor de 
învăţare este variabilă şi este dependentă de obiectivele acesteia, de la un 
interval de câteva minute (să utilizezi un nou radio), trecând printr-un 
interval de câteva luni sau ani (să înveţi cum să utilizezi un ordinator sau 
cum să programezi), până la întreaga viaţă sau ciclu existenţial (să 
zicem, cum să pretuiesti timpul sau existenţa proprie). 

O dată cu proliferarea atribuţiilor sau chiar cu specializarea sarcinilor, 
managementul timpului a devenit o preocupare de prim interes pentru 
profesori şi directorii de şcoli. Timpul este considerat şi o importantă 
resursă managerială. Managementul timpului implică o optimizare a 
proiectării şi planificării activităţii de conducere şi are ca etape stabilirea 
obiectivelor, etapizarea activităţilor la nivelul zilei şcolare şi stabilirea 
ordinii de priorităţi cu privire la organizarea şi calibrarea acţiunilor 
concrete. Un management inteligent nu merge până la cele mai mici 
amănunte, lăsând spaţii de manevră şi intervale pentru gesturi deschise, 
presupuse de evoluţii inedite, dictate de condiţiile de circumstanţă. 

Principiile managementului se înscriu pe următoarele aliniamente 
interogative (cf. Iosifescu, 2001, p. 72): 

— ce sarcini avem de rezolvat; 

— care este ordinea de priorităţi ; 

— în cât timp trebuie rezolvată fiecare sarcină ; 

- în ce raport se află obiectivele pe termen scurt cu cele pe termen 

mediu şi rezultatele preconizate ; 

- care este rezistenţa la evenimentele perturbatoare şi la tendinţele 

de irosire a timpului; 

- ce instrument avem prin intermediul căruia monitorizäm realizarea 

sarcinilor şi modul în care ne-am planificat activitatea. 

Planificarea eficientă a timpului presupune parcurgerea a patru etape : 
a) stabilirea unui set de obiective axat pe un număr delimitat de domenii 
de interes ce trebuie rezolvate ; b) planificarea activităţilor specifice 
îndeplinirii sarcinilor fie pe durata planificată realizării complete a 
obiectivelor, fie săptămânal sau fie zilnic ; c) stabilirea prioritätilor astfel 
încât acestea să asigure o succesiune logică în îndeplinirea sarcinilor, dar 
şi o corelare între complexitatea sarcinii şi timpul alocat îndeplinirii 
sarcinilor ; d) stabilirea de date precise la care să se facă evaluarea cu 
privire la îndeplinirea sarcinilor. 

În ceea ce priveşte sistemul de priorităţi, se va face o analiză în 
conformitate cu următorul tabel ce este dat de două axe: important — 
neimportant şi urgent — mai putin urgent (cf. Johns, p.47): 

Cele două axe generează patru zone, după cum urmează : 


IMPORTANT 


A B 


URGENT MAI PUŢIN URGENT 


NEIMPORTANT 

Careul A: muncă importantă, dar şi urgentă. Activităţile încadrate 
aici vor trebui să fie rezolvate rapid (acum, într-o oră, azi dimineaţă, 
astăzi etc.) şi li se vor acorda o mai mare cantitate de timp datorită 
semnificației lor în dispozitivul de acţiune. 

Careul B: muncă importantă, dar mai puţin urgentă. Aceste acţiuni 
presupun o îmbunătăţire a performanţei prin pregătirea dinainte a strate- 
giilor proactive, aducătoare de valoare. Există riscul ca o problemă 
considerată ne-urgentă să devină dintr-o dată urgentă şi să fie dată peste 
cap, iar problema termenului de timp să fie bulversată. Anumite activităţi 
trebuie începute : delegarea unor sarcini privind strângerea de informaţii 
specifice, stabilirea echipelor de lucru, delimitarea unor sarcini pregă- 
titoare, schitarea unui eventual plan de acţiune etc. 

Careul C: muncă urgentă, dar neimportantă. Problemele de această 
natură merită mai puţin timp alocat şi pot fi delegate altora, fiind o chestiune 
de rutină. Caracterul urgent este stabilit în funcţie de interesele diverse ale 
persoanelor. Pentru cineva care solicită o învoire (dintr-o cauză serioasă), 
acest act este urgent pentru el, nu şi pentru conducătorul unităţii şcolare. 

Careul D: muncă neimportantă, care e mai puţin urgentă. În acest 
cadran intră solicitări cotidiene, oarecum rutiniere, care nu au un impact 
deosebit asupra activităţii fundamentale. O anumită conduită de expediere 
se impune aici (rapiditatea citirii hârtiilor, promptitudinea unor răspunsuri 
punctuale etc.). 

Un sistem eficient de programare a timpului şi fixarea ordinii de 
priorităţi par a fi cheia succesului. Îmbunătăţirea sistemului de programare 
a timpului aduce după sine o serie de avantaje (cf. Mayer, 1996, p. 44): 


se vor derula activităţi în condiţii bune şi la termen ; 

calitatea activităţii poate să crească ; 

se vor demara proiecte importante în timp util ; 

se va şti pe cine să se conteze şi de la cine să se ceară sprijin ; 
se va avea un control mai bun asupra tuturor activităţilor ; 

se vor putea controla activităţile distribuite altor persoane ; 
timpul afectat luării unor decizii se va reduce ; 

selectivitatea situaţiilor eficiente, pentru interesul vizat, va creşte ; 
se va avea un control mai exact asupra timpului personal şi nu se 
va intra în stres privind timpul ; 

la sfârşitul zilei se va avea satisfacția împlinirii ; 

repaosul care urmează şi odihna vor fi asigurate ; 

marja de timp dedicată altor activităţi va fi asigurată şi chiar va creşte. 

Programarea timpului nu este o operă de prisos. Prin mai atenta 
organizare şi programare a acţiunilor, omul câştigă o plajă de timp ce poate 
fi alocată pentru activităţi multiple, complementare, suplimentare, ce îl 
propensează ca statut şi ca poziţie în sânul colectivitätii. Dobândirea unui 
surplus de timp este asociată cu dobândirea unui capital suplimentar, ce 
imprimă insului o nouă demnitate. Cel care ştie să-şi folosească (să-şi 
drămuiască) timpul este un om chibzuit, aşezat, eficient ; are toate şansele să 
avanseze, să câştige, să dobândească poziţii superioare. În el poţi să ai 
încredere. 

Unii autori avansează seturi de norme cu privire la organizarea timpului. 
Iată un posibil retetar, avansat în această direcţie (Hall, Oldroyd, 1990) : 

e Fixati-vä un program zilnic riguros, în care să aveţi ore precis 
stabilite pentru diferite tipuri de şedinţe, întâlniri de lucru cu 
colegii, semnarea documentelor, informarea secretarei şcolii în 
legătură cu problemele nou ivite etc. 

ə Rezolvaţi problemele dificile care necesită o concentrare maximă 
la orele când sunteţi în formă maximă şi lăsaţi lucrurile minore 
pentru celelalte părţi ale zilei. 

e Fixati-vä termene pentru toate sarcinile. Eventual, dacă sarcina 
este complexă şi se poate subdiviza se pot introduce şi termene 
intermediare. 

e Nu amânaţi unele sarcini importante numai pentru ca vă sunt 
neplăcute. Vă vor apăsa, vă vor reduce capacitatea de muncă şi nu 
aveţi nici o şansă să devină mai plăcute cu trecerea timpului. 

e Lăsați de-o parte tot ce este neimportant. Multe aşa-zise probleme 
au tendinţa de a se rezolva de la sine. 

e Analizati cauzele întreruperilor şi încercaţi să eliminaţi cât mai 
multe dintre ele. 

e Fixaţi-vă anumite ore la care să nu puteţi fi deranjat şi informati-vä 
colaboratorii despre acest lucru. Informati-i care sunt orele la care 
sunteţi la dispoziţia lor. 

ə Îndepliniţi sarcinile una câte una pentru a vă putea concentra la 
realizarea lor. 

e Fiţi concişi la telefon. Faceti-vä în prealabil o listă cu problemele pe 
care doriţi să le discutati în cursul convorbirii telefonice şi nu divagati. 

ə Strângeţi-vă ideile într-un singur loc. În momentul în care vă vine 
o idee notaţi-o într-o agendă, altfel s-ar putea să o uitaţi. Din când 
în când, consultati-vä agenda şi retineli ideile bune. 


| 
| 

e Când abordati o problemă, încercaţi să o si finalizati. Abordarea 
cu întreruperi va necesita timp mai îndelungat de rezolvare, veţi 
pierde din coerenţă şi înţelegere şi veţi pierde timp de fiecare dată 
pentru a intra din nou în problemă. 

° La sedinte, fixati durate fixe pentru luärile de cuvânt si evitati 
întreruperile. Când există întreruperi frecvente, când toți participanții 
încearcă simultan să participe la discuții, sedinta se prelungește si 
nu îşi atinge scopul. 

e Fiţi selectiv, învăţaţi să spuneţi NU. Întrebaţi-vă la fiecare nouă 
sarcină dacă sunteţi persoana potrivită pentru a o îndeplini. 

e Faceti-vä o regulă din a verifica periodic (de ex., la sfârşitul 
săptămânii) cum aţi folosit timpul în perioada dată şi încercaţi de 
fiecare dată să găsiţi căi de îmbunătăţire a programului dvs. 

e Evitaţi să vă luaţi de lucru acasă. Este mai bine să rämâneti mai 
mult timp în şcoală şi să vă terminati treburile urgente, iar în 
timpul petrecut acasă să fiţi detaşat de problemele şcolii. 


In ceea ce priveşte stabilirea priorităţilor (ceea ce este mai impor- 
tant de făcut la un moment dat), se pot evidenția următoarele avantaje 
(cf. Seinvert, 1997, p. 279): 


Prin ordonarea sarcinilor în funcţie de importanţă te asiguri | Avantaje 
că: i 


e te ocupi de sarcinile importante în primul rând; Importanță 
e dacă e necesar, te ocupi de sarcini în funcţie de urgenţa lor; | Urgenţă 


è te concentrezi asupra unei singure sarcini, în fiecare | Concentrare 
moment ; 


e realizezi sarcinile conform programului stabilit; Timp economisit 


e obiectivele planificate le îndeplineşti cât mai eficient cu | Obiective 
putinţă în condiţiile date ; îndeplinite 


è toate sarcinile ce pot fi îndeplinite de ceilalţi sunt puse | Delegare 
deoparte şi delegate ; 

e la sfârşitul perioadei planificate (de exemplu, o zi de | Rezultate zilnice 
muncă) cele mai importante probleme sunt rezolvate ; 

e sarcinile pe baza cărora sunt evaluate rezultatele tale sunt | Îmbunătăţirea 
indeplinite ; sarcinilor 


è eviţi să cazi pradă legii priorităţilor: „orice ai vrea si ar | Legea 
trebui să faci, ai altceva de făcut mai întâi”. iori 


prioritä{ilor 

Managementul timpului presupune mai multe tipuri de abordäri. În 
fapt, nu este vorba doar de a manipula o dimensiune oarecum abstractă 
(timpul rupt de ceea ce se întâmplă în el), ci de a rationaliza obiectele, 
actele, subiecţii etc. ce nu se evidenţiază decât în timp. Time management-ul, 
ca acţiune concretă, înseamnă o îndreptare a atenţiei către o serie de 
variabile care aparent sunt distante faţă de timp. Faţă de derularea 
şi presiunea temporală, se poate veni cu mai multe tipuri de abordări 
(cf. Covey, 2000, pp. 371-380): 

1. Abordarea de tip „ordonează-te!”. Accentul se va pune pe 
eliminarea haosului şi a dezordinii din preajma noastră. Organizarea 
raţională a mediului proxim presupune mai multe paliere : a) organizarea 
lucrurilor, b) organizarea sarcinilor şi c) organizarea oamenilor. Principiul 
invocat depăşeşte individul, fiind valabil pentru întreaga grupare de 
oameni ce încearcă să-şi îmbunătăţească activitatea. 

2. Abordarea de tip războinic. Această abordare are în vedere 
protejarea şi apărarea timpului personal. Ca să nu devii sclavul timpului, 
trebuie să ştii să te aperi de presiunea lui, prin mai multe tehnici : izolare 
faţă de incitärile externe, îndepărtare de solicitările de tot felul, delegare 
a altor persoane pentru îndeplinirea unor sarcini ce pot fi substituite. 

3. Abordarea concentrată pe scop. În acest caz, se vizează direct 
atingerea scopurilor. Pentru a atinge telurile, e nimerit să mizăm pe 
planificare inteligentă având ca repere perspectiva scurtă, medie şi înde- 
părtată de acţiune. 

4. Abordarea de tip ABC (prin stabilirea prioritätilor şi identificarea 
valorilor). Cazul de faţă pune accentul pe reperarea prioritätilor şi direc- 
tionarea eforturilor spre rezolvarea cu prioritate a ceea ce este mai 
important. 

5. Abordarea bazată pe un instrument sau o tehnologie „magică”. 
Abordarea de acest tip se bazează pe ideea că un instrument adecvat 
(o agendă, un calendar, un program de calculator etc.) ne-ar ajuta să 
stăpânim mai bine timpul. De altfel, planner-ul sau alt instrument de 
planificare a devenit un simbol pentru purtătorul acestuia, „arătând” că 
respectiva persoană este preocupată de timpul pe care-l are la dispoziţie. 

6. Abordarea de tip 101. Acest caz face din rime management o 
adevărată pricepere, iar pentru a face faţă situaţiilor de tot felul trebuie să 
ne însuşim câteva deprinderi : folosirea planificărilor, a agendelor electro- 
nice, stabilirea unor priorităţi, realizarea unor liste de obiective, resurse, 
persoane, acţiuni, posibile delegări etc. 

7. Abordarea de tipul „Lasă-te purtat de val! ”, Presupozitia constă 
în aceea că e de dorit să te întorci la ritmul natural al vieţii — ceea ce 
conferă acţiunilor mai multă spontaneitate, seninătate, naturalitate. Tem- 
poralitatea socială, în care ne mişcăm, este artificială, atentează la 
ritmurile biologice, conduce la stres sau chiar la boli nervoase. 

i 8. Abordarea de tip recuperare. Pleacă de la presupozitia că există 
in noi o serie de lipsuri fundamentale, din cauza mediului în care trăim, 
a datului istoric şi a altor influenţe care se manifestă sub forma unor 
disfunctionalitäti comportamentale. 


| Tabelul din paginile următoare rezumă caracterizärile celor opt posi- 
bile abordări dar aduce în plus şi unele avantaje şi dezavantaje ale fiecărui 
tip de abordare în parte. 


Timpul pe care un cadru didactic îl petrece în instituţia şcolară se 
poate diviza în : a) timp direct, acordat activităţilor de predare-învăţare, 
în acord cu norma şcolară (de 18 ore săptămânal, potrivit Statutului 
Cadrelor Didactice) sau cu orarul şcolii: b) timp suplimentar, alocat 
corectării lucrărilor scrise, temelor pentru acasă, caietelor, lucrărilor 
practice, pregătirii lecţiilor, a instrumentelor evaluative, cu şedinţele de 
toate felurile; c) timp voluntar, necesar pentru activitatea cultural- 
-recreativă sau sportivă. 

Din punctul de vedere al gradului de impunere, timpul educaţional 
poate fi clasificat astfel : 

- timp prefixat, fără posibilitatea de a fi schimbat, precum cel reieşit 

din orarul şcolar, din caietele de sarcini, din alte angajamente ; 

— timp la dispoziţia cadrului didactic, ce poate include atât activităţi 

didactice, cât şi administrative şi care pot fi fixate în funcţie de 
multiple variabile. 


De obicei, timpul formal, direct al profesorului este negociat, el 
făcând obiectul unor dispute sau revendicări. La noi, acest timp este 
contabilizat în „condica” şcolară, în care se consemnează activităţile şi 
reperele exacte ale derulării lor. Acest timp se reduce, de cele mai multe 
ori, la timpul strict didactic. În alte spaţii culturale, timpul şcolar al 
cadrului didactic este mai larg, el incluzând nu numai activităţi didactice, 
ci şi activităţi colaterale sau complementare (proiectarea curriculară la 
nivel macro şi micro, confecţionarea instrumentelor de evaluare, pregă 
tirea mijloacelor de învăţământ sau a formelor de organizare, 


ES E 

+ Ordine e economie de timp; | devine un scop şi nu un 
e reducerea sau elj- | mijloc către țeluri mai 
minarea pierderii de | importante ; 

vreme ; e oferă iluzia de pro- 
ductivitate ; 

e nu te ajută să înfăptuieşti 
ceea ce e cu adevărat 
important ; 
e cultivă o independenţă 
puternică, chiar arogantă ; 
e îi ofensează adesea pe 
cei din jur ; 

e duce la un com- 
portament manipulativ ; 

e pe termen lung, duce la 
ineficienţă ; 
e creează iluzia că împli- 
nirea scopurilor aduce 
neapărat o viaţă de 
calitate ; 

e duce la dezechilibru 
prin concentrarea exclu- 
sivă a timpului şi a 
energiei ; 

e pune mai presus de 
toate îndeplinirea telului, 
deseori în dauna trăirii 
adevărate a momentelor 
spontane din viaţă ; 

e  întronează realizarea 
individuală 


Abordare 


e „Orga- 


nizează-te” 


e Tipul răz- 
boinicului 


e Bună pro- 
ductivitate 
individuală 


e asumarea respon- 
sabilitätii personale 
pentru timpul si 
rezultatele obținute ; 
e crearea unor scurte 
intervale de timp 
pentru activități pre- 
tioase ; 


e clarifică valorile ; 
e creează cadrul 
îndeplinirii 
scopurilor ; 


e Dedicaţie şi 
concentrare 


e Scopul 


e oferă ordine şi 
stabileşte cu precizie 
etapele ; 


e „prioritatea” este repre- 
zentată adesea de către 
urgență, împrejurare sau 
alte persoane 

e nu asigură o reacţie 
adecvată faţă de priori- 
tätile reale ale vieţii ; 


“Aşezarea în 
ordinea 
prioritätilor 


o nu recunoaşte realităţile 
extrinseci de care depinde 
calitatea vieţii ; 

Contribuţie 


e Instrumen- | * Influență e oferă instrumente| e creează iluzia că forţa 
tul magic adecvate de comu- | stă în instrument; 

nicare, -progres şi 
organizare ; 

e sporeşte producti- 
vitatea ; 


e dă uneori senzaţia de 
artificial, restrictiv ; 

e încurajează mai degrabă 
verbul „a face” decât 
verbul „a fi” ; 

ə transformă adesea 
instrumentele în stăpâni 
autoritari, în loc de ser- 
vitori supuşi ; 

e se concentrează adesea 
asupra urgenței ; 


e măreşte capaci- 
tatea individuală ; 


e încurajează crearea 
unor produse şi ser- 
vicii de înaltă cali- 
tate ; 


e Time mana- 
gement 101 


e Priceperi |+ dezvoltă abilităţi 
care ajută la împli- 
nirea obiectivelor ; 

e sporeşte perfor- 
manţa ; 


e creează iluzia că 
eficienţa stă în priceperi 

e concentrare limitată 
doar asupra priceperilor 
considerate valoroase 
pentru organizație ; 


e „Lasă-te 
purtat de val” 


e inițiază înde- 
părtarea de para- 
digma urgenţei ; 


e îi lipseşte forța unor 
abordări bine deter- 
minate ; 


e ajută la un trai mai 
armonios, în concor- 
dan{ä cu ritmurile 
tale naturale ; 


e îi lipseşte echilibrul unei 
abordări mai integrante ; 

è se împotriveşte valorilor 
reprezentate de păstrarea 
unor promisiuni făcute 
altora ; 


è Recuperare |* cunoaştere| * ajută la identi- 
carea sursei si 
naturii proastelor obi- 
ceiuri privind zime 
management-ul. 


* nu asigură o soluţie 
unificatoare ; 


e este incompletă - 
cunoaşterea de sine nu 
poate aduce, doar ea, 
calitate vieții ; 


e se concentrează mai 
degrabă asupra trecutului 
decât a viitorului. 

a suporturilor curriculare etc.). Persoana este profesor „doar în (la) 
scoală : când se întoarce în spaţiul privat, el „uită” de sarcinile serviciului 
hi. În schimb, la noi, profesorul „îşi mută” şcoala acasă, în mediul lui 
intim : pregăteşte lecţiile, îşi concepe planificările, primeşte telefoane de 
la părinţi, rezolvă probleme ale elevilor etc. | , 
Poate că ar fi timpul să se separe cele două universuri de acţiune şi de 


rezolvare a problemelor. 


17 


Crono-formarea 


Unii autori vorbesc de „crono-formare” (Racle, 1983, p. 93), acest 
concept desemnând acea pedagogie care are drept obiect încorporarea de 
cunoştinţe şi conduite pornind de la bioritmurile copilului. Pe de altă 
parte, această nouă direcţie ar putea avea în vedere şi formarea individului 
pentru timpul personal, acesta fiind gândit atât într-o perspectivă scurtă 
(o zi), cât şi lungă (perioadă sau ciclu de viaţă). 

Cercetătorii din domeniile biologiei şi psihologiei au scos în evidenţă 
faptul că există o ritmicitate în ceea ce priveşte activitatea nervoasă şi 
intensitatea stării de vigilentä. Nivelul de vigilentä apare ca o consecinţă 
comportamentală determinată de nivelul excitabilitätii nervoase. În cursul 
perioadei de veghe, activitatea generală, obiectivată prin temperatura 
corpului se intensifică dinspre dimineaţă către seară (20 de ore 
aproximativ). În mod proporţional, performanţele actionale cresc 
progresiv până la un moment limită, când sarcinile pot fi împlinite la 
modul exemplar (cf. Testu, 2000, p. 23). 

Crono-formarea se poate sprijini pe mai multe tehnici: folosirea 
biografiilor unor personalităţi sau a unor secvenţe istorice pentru 
„istoricizarea” unor alternative ale vieţii personale, ritmarea vieţii zilnice 
în conformitate cu ritmurile cosmice, biologice sau socio-culturale, 
relativizarea unor repere ale ordinii de zi etc. 

Obiectivul central al „crono-formării” (cf. Pineau, 1987, pp. 152-155) 
este formarea timpilor formatori, maximizarea dispunerii de timp de 
către indivizi. Esenţa acestui mod de a viza formarea este distrugerea sau 
deturnarea timpilor „non-formatori”. Pot fi imaginate mai multe jaloane 
practice pentru a atinge acest tel : 

1. formarea pentru un prezent formator: se vor avea în vedere 
tehnicile de cucerire a prezentului, printr-o proiectare a energiilor în 
faptele prezente. Cucerirea prezentului înseamnă să fii atent la semnele 

timpului, să multiplici inteligent ocaziile de confluență, de prezentificare, 
de cunoaştere ; să transformi simplele raporturi cotidiene în raporturi 
sau prilejuri de cunoaştere ; rs 

2. formarea pentru asumarea formativä a timpului cotidian : 
alternanţa noapte-zi constituie o unitate temporală ce poate fi stratificată 
în mai multe secvenţe formatoare, fiecare secvenţă posedând mărci 
educative specifice; orele de dimineaţă se vor aloca unor activităţi 
obligatorii şi costisitoare, pentru altele se vor decupa timpi mai puţin 
constrângători social ; À 

3. exploatarea formativă a alternanţei studiu-muncă : _relativul 
contrast şi modalităţile aferente de gestionare, dacă sunt conştientizate, 
pot deveni ocazii de potenţare reciprocă, de întărire a motivatiei de 
auto-formare ; 

4. utilizarea istoriilor de viaţă: obiectivul îl constituie formarea 
pentru un timp formator de lungă durată — viaţa ca atare ; raportarea la 
alteritatea socio-istorică se poate constitui în prilej de auto-construc{ie a 
temporalitätii personale ; presupozitia ar consta în ideea că timpul devine 
timp uman în măsura în care se lasă povestit, se articulează într-o manieră 
narativă. 

Individul se naşte cu o structură temporală, aşa cum vine pe lume cu 
o anumită structură anatomico-fiziologică. Ritmicitatea endogenă este 
calibrată cu ritmicitätile exogene ce sunt interiorizate ca şi cum ar fi ceva 
natural. Format în consens cu această ritmicitate, subiectul caută mereu 
această nevoie, întronând în gesticulaţiile curente această manifestare a 
temporalitätii (inclusiv în conduitele sale aşa zis culturale). 


După frecvenţa lor, ritmurile pot fi clasificate astfel (Racle, 1983) : 

_ ritmuri circadiene, considerate drept ritmuri cu frecvenţă medie, 
cu o ciclicitate de circa 24 de ore; 

_ ritmuri ultradiene, vizate ca ritmuri de frecvenţă înaltă, cu o 
ciclicitate de la 90 la 120 de minute ; 

- ritmuri infradiene, apreciate ca fiind cu o frecvenţă joasă, cu o 
ciclicitate săptămânală, lunară, trimestrială sau anuală. 


Crono-pedagogia caută să atragă atenţia asupra structurării unor 
strategii formative în acord cu ritmurile vârstelor, ale copilăriei şi ale 
tinereţii, cu timpul dezvoltării şi transformării bio-psihice. Alternantele 
somn - veghe, somn uşor - somn profund, activitate-relaxare, ca şi 
nuanțele intermediare generează o infinitate de restructurări de ritmuri 

personale, ce variazä atât de la individ la individ, cât si de la un stadiu de 
evolutie la altul al aceluiasi individ. 
Experienţa si cercetările empirice au demonstrat că există intervale 
predilecte pentru anumite conduite intelectuale. Astfel se relevă faptul că : 
- performanțele aritmetice şi de calcul mintal sunt mai mari în 
primele ore ale dimineţii ; 
- sub aspectul calităţii formale şi a vitezei, lectura este superioară 
dacă se realizează dimineaţa ; 
-  comprehensiunea materialului lecturat este de înalt nivel mai ales 
în cursul dimineţii ; 
- predispoziția verbal-orală este mai accentuată dimineaţa în timp 
ce performanţele orale se manifestă după-amiaza. 


Ciclicitatea tensiunii emoţionale urmează îndeaproape evoluţia de maxi- 
mum activism. Stresul şi anxietate îşi spun cuvântul o dată cu manifestările 
plenare ale intelectului. Pentru a atenua efectele perturbatorii ale acestor 
situaţii, pedagogii recomandă „fie decalaje (decalări) între momentele de 
maxime angajări şi cele de maximă anxietate (dar sunt mai greu de 
realizat), fie, mai degrabă, convertirea energiei de tensiune nervoasă în 
curiozitate, interes sau cel puţin stare de nelinişte, aşteptare pentru nou 
şi nedeterminare din partea elevului” (Ungureanu, 1998, p. 175). 

Rezultatele unor diferite experimente confirmă faptul că performanţele 
realizate de elevi (exprimate în sarcini psihometrice, dar şi în probe 
şcolare, de randament) prezintă variaţii periodice (cf. Testu, 2000, p. 111). 
De-a lungul unei zile, fluctuațiile performanţelor intelectuale evoluează 
astfel: ridicarea nivelul performanţei de la începutul până la sfârşitul 
jumätätilor de zi (dimineaţa, după-amiaza), nivelul performanţelor de 
după amiază fiind mai accentuate o dată cu creşterea în vârstă a subiecţilor. 
Variaţiile zilnice afectează nu numai performanţele, ci şi puterea de a 
alege cele mai bune soluţii de rezolvare. La nivelul săptămânii şcolare, 
elevii realizează cele mai bune scoruri joi sau vineri dimineaţa şi mai 
slabe luni, atunci când se produce un fenomen de desincronizare : nivelul 
performanţei creşte foarte lent sau rămâne chiar constant. 

În general, există cam acelaşi profil evolutiv privind performanţele 
atât la individul matur, cât şi la copil. Variaţiile periodice ale activităţii 
intelectuale şi anumite ritmuri fiziologice prezintă o serie de similitudini : 

-  ritmicitatea se instalează progresiv, o dată cu vârsta; 

— în cursul unei zile, momentele critice sunt sincrone şi se situează 

la începutul dimineţii şi imediat după prânz ; 

- la nivelul săptămânii, zilele slab performante sunt lunea şi un pic 
mai puţin sâmbăta, urmată de duminica nelucrătoare. 


Criza care începe imediat după prânz se manifestă prin slabă concentrare, 
somnolentä, dezinteres, neatentie. Este bine ca acest timp să fie dedicat 
unor preocupări imperative privind propriul corp sau unor interese 
accentuat personale (hobby, treburi presante) ce pot „sparge” monotonia 
şi eventualul dezinteres. 

Ipoteza armonizării ritmurilor endogene cu cele exogene este pre- 
supusă de crono-pedagogie. Sunt agreate chiar unele uşoare decalaje 
dintre ritmicitatea exogenă faţă de cea endogenă care ar putea fi „accele- 
rată”, trasă înainte, depăşită prin strategii educaţionale inteligente. Pedago- 
gia de tip „linear”, algoritmic, predeterminat, este depăşită prin formule 
mai elastice, mai intempestive, pre-scenarizate şi speculate oportun de 
cadre didactice inspirate. 

Având în vedere variabilitatea activităţii intelectuale a elevului funcţie 
de timp, se pot avea în vedere mai multe strategii : 

- este bine ca profesorul să vizeze categorii de performanţă în funcţie 
de decupajul temporalitätii zilei de muncă, al săptămânii sau al 
anului şcolar ; sarcinile trebuie dozate şi în funcţie de posibilitatea 
elevului de a reuşi în timpul pus la dispoziţie de cadrul didactic (ar 
fi absurd, de pildă, să se „încarce” sfârşitul de săptămână cu 
activităţi care s-ar preta mai bine la mijlocul acesteia) ; 

- profesorii înşişi trebuie să fie atenţi la propriile curbe de efort, să 
conştientizeze că si ei trebuie să respecte principiile ritmicităţii 
bio-psihologice, să compatibilizeze ritmicitatea proprie cu cea a 
elevilor, să evite unele neconcordante etc. 

— trebuie să se ştie că performanţele elevilor în raport cu tabloul 
general al ritmicitätilor sunt variabile, că ele depind de mediul 
socio-cultural al elevilor, că ele nu sunt identice şi pentru copiii de 
la oraş şi pentru cei din mediul rural (aceştia din urmă se pot 
conforma, uneori, altor trasee decât cele standard, obţinând perfor- 
mante înalte în timpi ce pentru alţii sunt ,morti”). 


Decizia cu privire la alocarea timpului pentru anumite discipline nu 
trebuie să fie fixistă şi rigidă. Este absurd să se creadă că o anumită 
disciplină trebuie să se predea numai într-o anumită zi, la un anumit 
ceas. Nu sunt discipline de prim rang sau de rang secund : problema este 

de a decide inteligent plasarea lor într-un moment optim de predare 
(pentru profesor) şi de învăţare (pentru elev). 

Atenţia faţă de timp se poate concretiza prin următoarele acţiuni : 

l. organizarea programului zilnic în funcţie de ritmurile 
crono-biologice, plasând activităţile grele sau uşoare în cele mai 
oportune momente ; 
eficientizarea modulării şi mobilităţii timpilor şcolari (de predare, 
de învăţare, de repaus etc.) la nivelul săptămânii, trimestrului 
(semestrului), anului şcolar, prin potentarea valentelor formative 
ale respectivelor alternante ; 

3. modularea timpului de predare-învăţare în perspectiva realizării 
unor parcursuri individualizate, diversificate, personalizate. 


N 


Direcția invocată priveşte atât timpul învățării, cât si cel al evaluării. 
Câti dintre profesori sunt atenți la momentul temporal de administrare a 
examenelor? Dacă avem de-a face cu un test de viteză, atunci este 
indicată dimineața ; dacă ne interesează dexteritatea manuală, trebuie 
preferată după-amiaza ; dacă vrem să exersăm sau să măsurăm memoria 
ne fixăm activități specifice dimineața sau după orele 18 pentru că, 
altfel, riscăm să evaluăm altceva decât o cer testele în discutie (eventual 
adaptabilitatea elevului sau studentului la capriciile temporale ale 
profesorilor). 

Amenajarea si utilizarea timpului şcolar nu trebuie să diminueze actul 
de învățare sau să fie în contrasens cu aşteptările acestuia. Structura 
temporală poate deveni un aliat si un facilitator al bunei educatii dacă 
aceasta se mulează pe ritmicitatea specifică si multiplă a actorilor atraşi 
în acest proces. Astfel, respectarea ritmului de viață al elevului va 
reverbera pozitiv la nivelul calității întregului proces didactic. Principiul 
în discuție nu mai este o concesie făcută copilului si copilăriei, ci o 
condiție si un indicator al reuşitei şcolare. 


18 


Educaţia permanentă 
sau timpul învăţării fără sfârşit 


Dezvoltarea într-o proporţie geometrică a volumului de cunoştinţe în 
domeniile ştiinţei, tehnologiei şi culturii impune o schimbare a para- 
digmei educaţionale actuale. Ritmul de difuzare a ideilor noi întrece 
posibilităţile de absorbţie de care dispune individul format prin educaţia 
clasică. Aceste schimbări pun la îndoială relevanta şi eficacitatea siste- 
melor actuale de învăţământ, centrate pe valori recurente, cunoscute, 
relativ fixe. Perimarea „obiectivă” a cunoştinţelor impune o reorientare 
a învăţării în perspectiva educaţiei permanente. 

Se pare că şcoala nu mai poate răspunde satisfăcător la aceste sfidări 
pe care le impun noile realităţi. Nu mai este suficientă o simplă formare, 
ci e nevoie de a crea o fiinţă capabilă de autoperfectionare, de înflorire 
spirituală autoconsimţită. A învăţa, a preda şi a memoriza nu mai e 
suficient astăzi. Trebuie să se înveţe şi altceva: a învăţa învăţarea! 
E nevoie deci de o educaţie permanentă, cea „care durează tot timpul 
vieţii, care debutează în şcoală şi pe care o urmează fiecare pe socoteala 
proprie în funcţie de interesele şi dorinţa sa” (Dottrens, p. 37). Fiecare 
dintre noi trebuie să fie pregătit faţă de efectele crescânde ale mecanizării, 
ale rationalizärii existenţei noastre. Apetitul culturii, al căutării perfec- 
tionärii continue trebuie să se constituie într-o prioritate. A şti să te 
cultivi, să-ţi imbogätesti spiritul, să-ţi modelezi conduitele sunt obiective 
de prim rang ale unei autentice formări. 

Necesitatea permanentei educaţiei în plan individual şi istoric a fost 
clamată de mult timp, în primul rând de clasicii pedagogiei universale. 
„Pentru fiecare om, viaţa sa — notează Comenius — este o şcoală, de la 
leagăn până la mormânt.” De aceea, astăzi, educaţia este concepută ca un 

continuum existenţial, a cărui durată se confundă cu însăşi durata vieţii 
şi nu este limitat în timp (vârsta şcolară) şi închis în spaţiu (clădiri şcolare). 
Societatea aşteaptă în continuare de la educaţie să răspundă adecvat la 
problemele imediate, cum ar fi, de exemplu, pregătirea forţei de muncă 
pe termen mai mult sau mai puţin scurt. Dar a lucra „pe termen scurt”, 
adică pentru scopuri imediate şi precise, constituie totuşi un risc şi 
pentru individ, şi pentru societate. Educaţia, se ştie, trebuie să fie 
anticipativă şi prospectivă. Este bine să se aibă în vedere obiective mai 
largi, de perspectivă. „Consecințele economice şi sociale ale revoluţiei 
ştiinţifice şi tehnice obligă pe toţi cei preocupaţi de a defini şi aplica 
politicile educative la conceperea educaţiei şcolare primare, secundare şi 
post-secundare ca un element sau parte al unui proces permanent care 
începe de la educaţia preşcolară şi aduce în discuţie nu învăţământul 
realizat de educator, ci achiziţia cunoştinţelor şi învăţarea deprinderilor 
în cadrul vieţii active. Ea presupune, de asemenea, o bună articulare a 
educaţiei extraşcolare cu alte activităţi care se desfăşoară în afara şcolii” 
(Aitken, p. 21). Într-o lume în care totul se schimbă rapid, educaţia 
şcolară trebuie înainte de toate să aibă în vedere să stimuleze facultatea 
de comprehensiune la elev în locul dezvoltării aptitudinii de a asimila 
mecanic idei, fapte, presupozitii. Această atenţie acordată înţelegerii se 
cere a fi însoţită şi de o atitudine de abordare globală, holistică a 
cunoaşterii, astfel încât materia predată să nu fie segmentatä, despărțită 
în compartimente sau seturi informaţionale compacte, artificial despărțite. 
Învăţarea continuă, renunțând la heteroorganizare, se va centra pe 
autoorganizare, pe reglările venite din interior, de la persoana de educat. 
O dată cu creşterea autonomiei, responsabilitatea celui care (se) educă se 
accentuează. Învăţarea nu se va reduce la o simplă suită de incorporări, de 
asimilări mecanice a informaţiilor, ci devine un prilej de autocreatie perma- 
nentă. În acest secol inedit din multe puncte de vedere, „învăţarea trebuie 
să incorporeze mijloacele prin care se va putea perpetua, rămânând de-a 
lungul anilor eficientă şi benefică” (Văideanu, 1988, p. 154). 
Expansiunea topicii educaţiei permanente se explică prin mai multe 
raţiuni (Husen, Postlethwaite, 1994, p. 6395): 
- creşterea fără precedent a schimbărilor legate de viaţă; 
- creşterea ratei participării femeilor la activităţile productive şi 
impunerea unei noi diviziuni a activităţilor pe principiul egalităţii 
şi complementaritätii dintre sexe ; 

extinderea folosirii tehnologiilor în muncă şi gospodărie, ceea ce 
implică noi cunoştinţe şi competenţe ; 

- dezvoltarea economiei informatizate, ceea ce impune o transformare 
a abilităţilor în producţie, comerţ etc. 

— impunerea şi extinderea fenomenului „vârstei a treia”, datorită 
faptului că populaţia cu vârsta de peste 65 de ani creşte ca pondere, 
ceea ce face ca cererea de învăţare post-iniţială să sporească. 


Educaţia permanentă este şi formă eficientă de pragmatizare a învăţării, 
de aducere a acesteia mai aproape de viaţă. Este o formă de trăire a 
cunoaşterii, de aplicare a ei, de urmărire a virtualelor consecinţe, de 
luare a deciziilor de unul singur. Chemarea pedagogilor de la începutul 
secolului trecut de „a se învăţa făcând” (John Dewey) este consonantă cu 
cerinţele educaţiei permanente. „A învăţa să înveţi”, „a învăţa să fii şi să 
devii” şi „a învăţa lucrând” ne amintesc de următorul precept avansat cu 
câteva secole în urmă de marele umanist Giovanni Batista Vico: „Omul 
poate cunoaşte numai ceea ce face. Omul adevereşte un lucru, trăindu-l”. 

Plecând de la evidenta realitate a necesităţii schimbării, educaţia 
permanentă contribuie la adaptarea rapidă a oamenilor la realităţile în 
devenire. Este important să ştii să-ţi restructurezi cunoştinţele, să renunti 
la o parte dintre acestea, să operezi cu noi standarde axiologice şi să te 
descurci în lumea valorilor, să stabileşti noi ierarhii. Este imperioasă 
cerința autoformării într-o lume în permanentă schimbare - educabilitatea 
se cere a fi regândită în acord cu aceste noi exigente. Aceasta va fi dedusă 
şi din capacitatea oamenilor de a realiza alegeri responsabile în cadrul 
procesului de autoînvätare. Educaţia permanentă formează conduite noi 
precum simţul responsabilităţi, respectul pentru identitatea altuia, perce- 
perea satisfăcătoare a alteritä{ii, aptitudinea de a colabora, autoevaluarea 
obiectivă a propriilor capacităţi etc. 

La întrebarea cum putem acţiona ca să-l aducem pe elev la nivelul 
independenţei şi autocontrolului asupra propriei vieţi, răspunsul trebuie 
să aibă în vedere exigenţele autonomiei, socializării şi autoformării 
(Prevost, 1994, p.24). Autonomia presupune posibilitatea de a se guverna 
şi administra în mod liber ; procesul autonomizării nu înseamnă însă o 
atomizare, respectiv o rupere a legăturilor cu ceilalţi oameni şi cu 
exigenţele comunităţii. Nu poţi fi autonom faţă de reglementările sociale. 
Autonomia este, în fapt, o auto-organizare care se auto-produce şi care se 
găseşte mereu deschisă faţă de lumea înconjurătoare. Procesul autonomizării 

este deosebit de complex, acesta presupunând atât o reproducere şi o 
menţinere a unor elemente stabile, viabile în contexte variabile, cât şi o 
schimbare a perspectivelor vechi de înţelegere şi lecturare a lumii. 
Autonomizarea, în educaţie, devine obiectul învăţării pentru individ, 
căci acesta este un element determinant al perfecţionării devenirii sale. 
Procesul autonomizării este acel act prin care persoana devine din ce în 
ce mai aptă să-şi ia soarta în propriile mâini şi de a-şi dirija viaţa 
personală şi maniera de a se racorda la exigenţele acesteia. Socializarea 
este un proces complementar celui de autonomizare - unul fără celălalt 
nu are valoare şi relevanţă. Socializarea vizează integrarea indivizilor în 
societate şi dezvoltarea simțului relaţiilor şi raporturilor sociale. În relaţia 
dialectică dintre individ si societate, individul socializează proiectele 
sale, prin originalitatea şi creativitatea sa. Socializarea presupune un 
proces de adaptare a individului la modelele şi valorile societăţii care îl 
înconjoară şi un proces de angajament activ şi responsabil în dezvoltarea 
şi evoluţia acestor elemente spre forme cât mai convenabile. 

Autoformarea are la bază o reţea de procese de producere a unor 
componente care regenerează continuu prin transformările sale interne şi 
care constituie o readaptare permanentă a tacticilor de învăţare la noi 
exigente impuse de exterioritatea naturală şi socială. Autoformarea, 
înţeleasă ca autopoiesis, este acea autogenerare interioară cu scop adaptativ, 
ca perfecţionare a mecanismelor de valorizare practică a experienţei 
individuale şi sociale. Obiectivul prioritar al practicii formării trebuie 
să-l constituie autoformarea. Rolul profesorului în această acţiune se 
schimbă. În cadrul unui dispozitiv de autoformare asistată, dascălul are 
mai multe obligaţii: de a face demonstraţii, de a gestiona timpul, de a 
anima şi susţine indivizii sau grupul, de a-i pune pe elevi în situaţia de 
autoevaluare, de a face sinteze etc. 

Tipologia obiectivelor formării este realizată prin raportarea la timp. 
În legătură cu perfecţionarea profesională, acestea pot fi (cf. Meignant, 
1997, pp. 80-92) pe termen scurt sau pe termen mediu sau lung. Cele pe 
termen scurt vizează perfecţionarea colectivă în legătură cu calitatea, 
productivitatea sau creşterea performanţelor de muncă individuală. 
Obiectivele pe termen mediu sau lung se centrează pe pregătirea şi 
facilitarea schimbărilor viitoare, perfectarea investiţiilor, schimbarea 
modurilor de organizare, formarea în perspectiva evoluţiilor imprevizibile 
ale carierei, evoluţia calificărilor, ale meseriilor, insertia în cultură. 

Există teoreticieni care ne atrag atenţia asupra mitului fondator al 
principiului permanentei educaţiei şi avansează chiar critici la adresa 
acestui mod de a pune problema. Gaston Pineau (1987, pp. 40-46) arată, 
de exemplu, că topica educaţiei permanente a apărut ca un răspuns la 
criza temporală. Calificativul de permanent subliniază raportul esenţial 
pe care această mişcare socio-educativă o va întreţine cu timpul. Timpul 
educativ nu se mai reduce la cel precedent (educaţia iniţială), şi nici la 
cel intercalat (educaţia recurentă sau alternativă), ci tinde să însoţească 
orice schimbare din viaţa umană. Diviziunea timp educativ - timp 
noneducativ are în subsidiar presupozitia utopică ca toţi „timpii” de care 
dispun oamenii ar trebui să fie educativi. Acesta ar fi de fapt mitul 
fondator al educaţiei permanente: să nu existe timp „gol”, nefolosit 
într-o perspectivă numaidecât formativă şi, dacă se poate, explicit formativă. 
Perspectiva este revoluţionară : timpul nu trebuie să mai fie destructiv, 
dezorganizator, entropic, ci trebuie să devină creator în permanenţă. 
Proiectul se doreşte a fi un remediu împotriva decăderii generaţiilor, un 
cadru pentru un nou tip de istoricitate, mai trează, mai ancorată în 
evenimential, mai conştientă de folosirea timpului, dispusă să fie activă 
24 de ore din 24. 

Formarea permanentă a prins teren şi a contaminat practici dintre cele 
mai felurite. Educaţia permanentă a devenit o preocupare pentru orice tip 
de organizare serioasă, ce funcţionează pe o raționalitate inspirată din 
curentele tehnocratice şi din managementul modern. Sistemul educaţiei 
permanente şi a adulţilor a devenit o preocupare socială şi chiar o afacere 
politică, prin clamarea şi uneori prin obţinerea unor frumoase fonduri 
bugetare. Noul mod de a face educaţie devine, însă, „Socio-educocastror” , 
pentru că are ca tendinţă controlul permanent, de către o instanţă 
supra-individuală, a unei temporalitäti libere. Or, este lucru ştiut, timpul 
liber poate fi un pericol pentru orice tip de putere. 

Pedagogia proiectului 


Formarea indivizilor presupune o viziune anticipativă şi proiectivă. 
Ca să realizezi ceva care să dureze trebuie să se înscrie de la bun început 
în perspectiva valorică a viitorului. A învăţa să te proiectezi în viitor 
presupune o asumare corespunzătoare a vicisitudinilor probabile, a unor 
repere total sau slab definibile din prezentul în care suntem închişi la 
un moment dat. Înseamnă să dovedim toleranţă la ambiguitate şi asuma- 
rea eventualelor contradicții care deschid, mai tot timpul, calea către 
progres. 

Dacă, din punctul de vedere al conduitelor intelectuale, indivizii arată 
o disponibilitate evidentă pentru proiectare, pentru schimbarea şi înlocuirea 
paradigmelor, altfel stau lucrurile din punct de vedere comportamental. 
Înțelegerea şi chiar acceptarea raţională nu presupun cu necesitate schimbarea 
comportamentului. Realele rezistenţe se manifestă la nivelul irationalului, 
inconştientului, or schimbarea atitudinilor faţă de viitor presupune o 
formare sau re-formare a profunzimilor, a straturilor adânci ale perso- 
nalitätii umane. Din păcate, modelele şcolare şi universitare actuale conţin 
aceleaşi asumptii fundamentale, de dependenţă, de neglijare a autonomiei 
şi a interdependentei formative ale celor care se educă sau re-educă 
(Ardoino, 1970, p. 155) 

Tema proiectului educaţional este urmărită cu tot mai multă insistenţă de 
către instituţiile şcolare. Există mai multe raţiuni pentru această orientare ; 
iată câteva dintre acestea, invocate de François Dubet (1992, pp. 81-83): 

— prezența adolescentului în şcoală (adolescenţa fiind asimilată cu 

vârsta visurilor de perspectivă) incită la o orientare a parcursurilor 
didactice în consens cu această exigenţă a proiectivităţii ; se ştie 
că adolescentul nu se defineşte prin ceea ce este, ci prin ceea ce 

poate deveni. Avem de a face cu vârsta romantică, a visärilor şi a 
reveriilor. Dacă adultul poate accepta timpul repetitiv, limitativ, 
adolescentul are o puternică aplecare spre perspective, şi îşi fabrică 
viitorul pas cu pas, filă cu filă. Şcoala, la rândul ei, ia act de 
această realitate. Chiar dacă ea generează un proiect colectiv (cel 
al epocii în care îşi desfăşoară activitatea), se dovedeşte totuşi 
suplă (sau, cel puţin, aşa declară), lăsând suficientă libertate 
parcursurilor personale, idealurilor individuale de personalitate ; 

- necesitatea acordării proiectului individual cu cel social ; se observă 
de multe ori că proiectele individuale sunt modelate după modelele 
impuse sau propuse de societate, ceea ce generează o tensiune 
permanentă între individ şi colectivitate. Din dorinţa de a face pe 
plac celorlalţi, de a se insera în colectivitate, foarte mulţi indivizi 
îşi „sacrifică” personalitatea în beneficiul interesului celorlalţi. 
Această disociere (supărătoare) dintre cele două aspecte ale expe- 
rientei şcolare (cel al utilității sociale şi cel al interesului particular) 
este unul dintre efectele masificării şcolare ; 

- aceste transfer al proiectului de la instituţie către elev nu este 
independent de istoria şi contextul sistemului şcolar respectiv ; 
proiectul este mai mult al instituţiei decât al elevului, el serveşte 
mai mult exigenţele supraindividuale decât cele ale subiecţilor ce 
sunt integrați în ea; 

- pentru ca proiectul să fie fezabil trebuie ca acesta să fie cât mai 
transparent elevilor şi cât mai uşor acceptabil şi operationalizat de 
către elevi ; în acelaşi timp, trebuie să fie un rezultat al colaborării 
de către ambii parteneri, reprezentanţii societăţii civile, prin profesori, 
şi elevii înşişi ; 


Unii autori propun anumite modele ale proiectului formativ în spaţiul 
şcolar. Pierre Nederlandt (1992, pp. 209-211) propune un model tridimen- 
sional în care intervin trei variabile fundamentale : timpul, complexitatea 
activităţilor şi gradul de implicare al actorilor. 


Timpul. Din punct de vedere etimologic, termenul „proiect” înseamnă 
aruncare înainte, vizare a aceea ce urmează a fi. Proiectul presupune atât 
o etapizare pe termen scurt, cât şi mediu şi lung. 

Complexitatea. Realizarea unui proiect de studiu sau de formare 
comportă o serie de aspecte care trebuie să fie evocate atunci când se 

complexe 


pe termen scurt 


pe termen lung 


NP 
S 


simple 


pregäteste concret respectivul proiect: aspecte materiale, strategii de 
studiu, consultarea documentelor, lucrările practice, stagii, deplasări. 
Faţă de aceste necunoscute, tinerii pot ajunge în stări de dezorientare sau 
demotivante: este mai bine să fie precizate diferitele componente ale 
proiectelor pe care le vor realiza. 

Implicarea. Este foarte important ca proiectul să fie al elevilor şi nu 
al persoanelor interesate (părinţi, profesori, colectivitate etc.). În măsura 
în care se creează o distanţă dintre proiect şi persoană, şansele realizării 
acestuia scad. 

Aceste trei dimensiuni ale unui proiect sunt variabile ca intensitate şi 
pregnantä în funcţie de vârstele concrete ale celor ce se formează. La 
începutul scolaritätii, proiectul este simplu, perspectiva temporală este 
limitată, iar în proiect vor fi implicaţi părinţii, tutorii sau alte persoane 
interesate. Pe măsură ce copiii cresc, proiectele trebuie să devină mai 
personale, mai complexe şi să se înscrie într-o temporalitate mai largă. 
La sfârşitul şcolarităţii, elevii trebuie să ajungă la proiecte personale 
complexe, pe termen lung, şi cât mai precise posibil. 

Atuurile pedagogiei centrate pe proiect reies din următorul tablou 


(cf. Huber, 1999, p. 48), ce consemnează grupele de elemente care 
atestă superioritatea acesteia : 

Interese 


— finalizarea actului de învăţare prin întărirea motivatiei ; 
descoperirea plăcerii de a învăţa ; 

— construcţia persoanei (imagine de sine/identitate) ; 

- transformarea mediului în loc de formare ce favorizează 
deschiderea către exterior ; 

— socializarea subiecţilor (cooperarea) ca punct de plecare 
pentru educaţia cetățenească ; 

— ameliorarea raporturilor formatori — formaţi (complicitate) ; 
activarea interacțiunii teorie-practică (inclusiv spre formarea 
profesională). 
— praxiologie : învăţare prin acţiune ; 
— auto-constructivism: destabilizarea reprezentărilor initiale 
(conflictul cognitiv) şi construirea unui nou echilibru la un nivel 
superior ; 

-  Socio-constructivismul: în actiune, confruntarea cu 
reprezentările congenerilor întăreşte şi permanentizează achizițiile 
(conflict socio-cognitiv) ; 
— realizare colectivă a unor produse care vor face obiectul unei 
socializări ; 


Fundamente 


Modalităţi 


— evaluarea pornind de la satisfacerea mai mult sau mai puţin a 
destinatarului şi de la o reflecţie meta-cognitivä asupra lucrului 
făcut ; 


— folosirea unor situaţii-problemă ivite în cursul proiectului 
pentru a descoperi noi cunoştinţe ; 


- asocierea unor formule multiple (spaţiu, timp) de gestionare a 
proiectului. 


Impunerea pedagogiei proiectului la nivelul parcursurilor individuale 
sau colective (pentru fiecare elev sau grup de elevi — un proiect de formare 
distinct) este la început şi presupune multiple avantaje, dar şi dificultăţi. 
Fără a intra în mai multe detalii, vom sublinia că acesta favorizează 
activitatea în echipă, se adecvează mai bine referentialului cultural şi 
ritmic al elevului sau grupului, este flexibil, dinamic, auto-transformator. 
Formatorii trebuie să-şi oculteze, în mod atent, predispozitiile magistro- 
centriste şi directiviste, acordând mai multă autonomie şi responsabilitate 
educaţilor. Ei devin fie complici, fie magiştri, dar mai degrabă şi una şi 
alta faţă de temporalitatea şi ritmicitatea specifică indivizilor sau grupelor 
de elevi. Rezolvarea problemelor care pot să apară stă în sarcina educa- 
tilor. Profesorii intervin numai în ultimă instanţă prin gesticulatii mai 
mult sau mai putin directive. Dacă elevii dovedesc interes față de această 

premisă pedagogică, iar profesorii pot în principiu să-şi reformeze conduitele 
didactice în ceea ce priveşte instituţiile (si în primul rând şcoala), mai 
este totuşi cale multă de parcurs pentru reținerea şi concretizarea acestei 
forme de realizare a educaţiei. 

Pentru unii pedagogi (Huber, 1999, p. 60), pedagogia proiectului 
funcţionează ca un „motor în trei timpi”: timpul realizării, timpul 
didactic şi timpul pedagogic. Un proiect este în primul rând „o realizare 
concretă socializabilă” trecând prin obiective, calendar, angajamente, 
rezultate. Obiectivul pedagogiei de tip proiect - elev este de a instala la 
elevi cunoştinţe de înalt nivel favorizând înţelegerea realităţii. Cheia de 
boltă a pedagogiei proiect este timpul pedagogic, respectiv intervalul de 
gestiune prin cooperare în care formatorii şi formaţii sunt complici. 
Finalitatea acestui timp pedagogic este triplă (cf. Huber, 1999, p. 67): 

- favorizează formarea imaginii pozitive despre sine prin întărirea 
reuşitelor parţiale sau finale, prin întărirea încrederii în propriile 
capacităţi ; acest lucru conduce la progresul cognitiv şi formarea 
în spirit civic ; 

- aşează pe un fundament reflexiv conduitele actionale şi cunoştinţele 
de ordin teoretic prin formalizarea orală sau scrisă a ceea ce se 
observă, se câştigă, se achiziţionează ; 

- construieşte şi consolidează civismul prin experienţa gestiunii 
cooperative presupusă de proiect; cultivă spiritul de solidarizare 
şi cooperare în rezolvarea problemelor întâlnite. 


Mai multe elemente privind specificitatea temporalitätii antrenate 
în pedagogia proiectului se poate afla din tabelul descriptiv de mai jos 
(cf. Huber, 1999, p. 80). 


În cazul pedagogiei proiectului, viziunea asupra timpului se schimbă. 
Întrucât o astfel de pedagogie se centrează pe educat, spre propensarea 
autonomiei acestuia, gestionarea timpului cade în sarcina celui care se 
formează. Subiectii îşi aleg (cel putin într-o anumită măsură) nu numai 
conţinuturi specifice, forme de organizare a activităţilor de învăţare, 
raporturi faţă de cunoaştere, relaţii sociale de formare etc., ci şi intervalele 
şi duratele de timp afectate pentru studiu. „Formaţii sunt proprietari ai 
spatiului-timp, ei pot să facă ce vor, inclusiv nimic” (Vassileff, 1997, p. 77). 
O astfel de realizare a demersului didactic facilitează o utilizare perso- 
nalizată a timpului, o dispunere după variabile multiple ce emerg dintr-un 
anumit context. 


136 TIMP ŞI TEMPORALITATE ÎN EDUCAŢIE 


Funcție 


producere ; 
— responsabilizarea 
actorilor ; 


~ Timpul didactie > 
— punerea în apli- 
care a cunoștințelor 
de înalt nivel ; 


— imprimarea unui 
sens cunoștințelor ; 


— Co-evaluarea 
proiectului si achizi- 
tionarea individuală ; 
lansarea sau relan- 
sarea unei dinamici ; 


— aport al soluţiilor 
cognitive la proble- 
mele întâlnite ; 


Fundament autonomie ; —  obiectiv-obstacol ; meta-cognitia ; 


— demers deductiv: |— demers inductiv: |- viaţa 

de la teorie la de la acţiune la cooperativă ; 
acţiune ; teorie ; - contractul 
— munca în echipe |- contract didactic: pedagogic ; 
(dacă proiectul se - didactică — valori 


descompune în 


ou disciplinarä sau 
sarcini secundare) ; 


pluri-disciplinară ; 
— Conflicte 

cognitive şi socio- 
cognitive ; 


împărtăşite ; 


— transformarea 
imaginii de sine, a 


— transformarea 
reprezentărilor ; 


Impact — punerea în 


ractică a 


-ompetentelor ; — atingerea raportului faţă de 
— mobilizarea obiectivelor cunoaştere, a 
cunoştinţelor referentialurilor ; raportului faţă de 
teoretice ; putere, a 
transformarea competenţelor în 
identitară ; cunoştinţe de 


acţiune ; 


- formarea ca 
indivizi responsabili 
(cetăţeni) ; 


— formatorii- 
educatori : complici 
ai formatilor, 
evaluati din 
perspectiva unor 
standarde 
institutionale. 


poziţie de veghe 
(veille) ; 

relaţie de ajutor 
la momentul 
oportun. 


Rolul 
formatorilor 


- poziția gen 
magister ; 


— animatie 
disciplinarä sau co- 
animafie pluri- 
disciplinară ; 
problematizarea 
programului şi 
stabilirea unei 
legături cu derularea 
proiectului. 

Contractul didactic 
şi perspectiva temporală 


Contractul didactic este indispensabil bunei functionäri a relaţiilor 
didactice. Acesta permite unei persoane singulare (cadrul didactic) să 
intre într-un raport cu personalitatea plurală (o clasă) în legătură cu 
atingerea unor obiective formativ-educative. Un contract didactic gestionează 
şi stabileşte un bun echilibru între mai multe niveluri de decizie şi 
normare : reguli explicite şi clar formulate, reguli tacite, dar convenite, 
reguli tacite, dar neconvenite, reguli implicite şi inconştiente (vezi Jonnaert, 
Vander Borgh, 1999, p. 202). Sunt posibile numeroase combinări şi 
articulări dintre mai multe variante posibile. În mare măsură, aceste 
reguli sunt implicite : elevii şi profesorii decodifică aceste reguli şi le 
interpretează încercând să-şi justifice propriile acţiuni. Contractul didactic 
permite fiecăruia să înţeleagă strategiile alteritätii praxiologice, să 
întâmpine cum se cuvine percepțiile celorlalţi cu privire la ceea ce 
urmează să se întreprindă. El vine să clarifice drepturile şi datoriile 
formale şi informale ale ambelor „tabere”. Contractul didactic trebuie să 
fie dinamic, susceptibil de a se schimba, de a se replia, de a se restructura 
în funcţie de noile reguli de joc: nu este dat o dată pentru totdeauna ; el 
se face şi reface în mod circumstanţial. 

Contractul didactic este o relaţie nonconvenţională, apropiată de 
conceptul avansat de Rousseau de contract social. Ar fi vorba de rezultatul 
unei negocieri, al unei înţelegeri prealabile în legătură cu drepturile şi 
obligaţiile fiecărei părţi. Contractul presupune un acord, un interes 
reciproc avansat dinspre mai multe părţi interesate: fiecare partener 
aderă plenar sau în parte la clauzele unei înţelegeri, avansează pretenţii, 
reguli de respectat, condiţii de îndeplinit. 

Un bun contract trebuie sä fie comprehensibil, neinterpretabil, transparent 
şi explicit din punctul de vedere al limitelor temporale. Fiecare partener 
trebuie să înţeleagă printr-o clauză acelaşi lucru fiindcă totuşi conflictele 
par să se nască din interpretări diferite date uneia şi aceleiaşi înţelegeri. 
Contractul, o dată ce a fost negociat, pare a fi un sistem discursiv închis. 
El include angajamente mutuale, clare, fără ambiguitate, fără posibilitatea 
unor interpretări multiple, subiective. 

Termenul de contract este aplicabil şi spaţiului educaţional. Şcoala, 
ca instituţie însărcinată cu formarea explicită, funcţionează pe temeiul 
unor înţelegeri între părţile implicate. Contextul şcolar cuprinde mai 
multe contracte, unul dintre acestea fiind reprezentat de legislaţia în 
conformitate cu care funcţionează. Să nu uităm faptul că instituţia şcolară 
este delegată de comunitate să îndeplinească anumite sarcini. În interiorul 
şcolii se adună o multitudine de contracte, de înţelegeri cu privire la 
clauzele şi momentele formării, evaluării, certificării. Şcoala oferă în 
cele din urmă un atestat, o formă de certificare a valorii celui ce trece 
prin ea. Înarmat cu diplomă, individul intră în cetate, este receptat şi 
primit de către aceasta. La rândul ei, societatea trebuie să recunoască şi 
să valorizeze competențele certificate pe piaţa locurilor de muncă. 

Contractele educative sunt traduse în termeni de reguli de ordine 
interioară, de programe şcolare, de orare, de diplome de absolvire, de 
înţelegeri didactice, de legiferări specifice, omologate ca atare şi recunoscute 
în mod mutual. 

Specificitatea contractului pedagogic este dată de următoarele 
caracteristici : 

a) se concretizează în anumite tipuri de raporturi pedagogice ; 

b) acţiunea sa vizează schimbări ale raporturilor faţă de cunoaştere ; 

c) se înscrie în repere stricte de timp ; 

d) influenţează zona proximă de dezvoltare ; 

e) influenţează dinamica situaţiilor didactice (Jonnaert, Vander 

Borgh, 1999, p. 174). 


Să urmărim, pe scurt, cum se metamorfozează aceste caracteristici : 
a) Orice contract didactic nu poate exista decât în contextul unor 
relaţii didactice. Relaţia didactică este un aspect particular al relaţiei 
sociale prin care profesorii intră în legătură cu elevii, într-un context 
spatio-temporal, în legătură cu un anumit obiect al cunoaşterii — o 
cunoştinţă, o temă, o disciplină. Avem ipostaziată în acest context o 

relaţie ternară: elev, profesor, cunoaştere. Nici unul dintre cei trei poli 
nu poate fi izolat de ceilalţi doi. Contractul didactic astfel ipostaziat nu 
este fixat în reguli imuabile, dimpotrivă, el este relativ deschis şi supus 
unor tensiuni, aduse de anumite rupturi. Acestea pot permite actorilor 
angajaţi să-şi modifice raporturile faţă de cunoaştere. Dinamismul relaţiei 
pedagogice este dat de raportul asimetric faţă de cunoaştere : profesorii 
cunosc, pe când elevii nu. Această asimetrie nu trebuie condamnată ; 
contractul didactic vine să gestioneze, să progresezu. să facă să evalueze 
în sens pozitiv eventualele contradicții. În absenţa relaţiei faţă de cunoaştere 
nu se poate institui o relaţie educaţională. Dualitatea capătă consistenţă 
prin raportarea la un al treilea termen (cunoaşterea care, luată în sine, 
este neutră). 


Constrângeri legate de spaţiu 


Contractul didactic + 

gestionează ; U Se 
interacțiunile dintre £ 3 
elemente À || iji 


Variabile legate Se 
de elevi 


a Suprafaţa de 
mi interacțiune 


e legate de învăţământ 


Variabile legate de 
cunoaştere 


Constrângeri legate de timp 


b) În interiorul relației pedagogice, elevii şi profesorul nu ocupă 
locuri egale față de cunoaştere (în sensul că profesorul „ştie”, în timp ce 
elevii sunt „neştiutori”). Profesorul devine responsabil pentru organizarea 
unor situaţii de învăţare care să-l determine pe elev să ajungă la eficienti- 
zarea încorporării de noi elemente de cunoştinţe. Dacă, la început, 
raportul elevului faţă de cunoaştere este de un anumit tip, pe parcurs el 
trebuie să-şi schimbe acest raport, în sensul diminuării distanţei faţă de 

cunoaştere, încât, se poate conchide că funcţia relaţiei pedagogice este de 
a perfecta acest raport, de a apropia cât mai mult elevul de cunoaşterea 
autentică. Contractul didactic trebuie să optimizeze schimbările poziţiei 
educatului faţă de cunoaştere, în sensul de a-l aduce în posesia cunoaşterii. 
În măsura în care contractul didactic dinamizează relaţia pedagogică, 
o perfecteazä, el îşi pierde din proprietăţile initiale, fiind nevoie să fie 
revizuit, să fie modificat. Un bun contract se dovedeşte a fi cel care îşi 
atinge mai repede ţinta. 


Profesor — Elev 


Timp 
+ 


c) Orice relatie pedagogicä evolueazä în timp. Procesul constructiei 
personale are un început, dar şi un sfârşit. Relaţia didactică trăieşte o 
dublă dimensiune temporală : la scara unei temporalităţi scurte (cea care 
corespunde orei şcolare) şi la scara unei temporalitäti lungi (cea care 
corespunde în general procesului de construcţie a cunoştinţelor realizate 
de către elev). Cunoaşterea acumulată de elev se realizează în timp 
printr-o serie de interacțiuni adaptative. În primele faze, elevii nu pot 
stăpâni aceste situaţii ; apoi, ei încep să le controleze. Scara temporală 
scurtă priveşte acele practici didactice prin care elevul este confruntat cu 
noi cunoştinţe şi stabileşte relaţii slabe cu acestea. Este un timp al 
riscului, al încercării şi erorii, al unei evoluţii mai mult sau mai puţin 
rapide, al unor eventuale blocaje. Scara temporală scurtă corespunde în 
general timpului relaţiei didactice ce este gestionat prin contractul didactic. 
Scara temporală lungă corespunde timpului lung al psihogenezei cunoaşterii. 

Acest proces se întinde pe mai mulţi ani şi se dezvoltă dincolo de relaţia 
strict didactică ; este un timp al dezvoltării cunoaşterii la nivelul indi- 
vidului. Cunostintele sunt relative, precare şi nu subzistă decât atât timp 
cât situaţiile diverse le confirmă viabilitatea. 


Timpul scurt al relaţiei 
didactice 


Timpul lung al psihogenezei achiziţiei 
cunoştinţelor 


Departe de a se opune, cele două schele temporale sunt complementare. 
O relaţie pedagogică, care, la nivelul raportului faţă de cunoaştere a 
elevului, nu depăşeşte timpul scurt evoluând către procesul psihogenezei 
cunoaşterii nu este demnă de a fi luată în seamă şi nu-şi justifică prezenţa. 
Contractul didactic vizează ambele ipostaze ale temporalitätii didactice. 

Timpul educational 
ca timp institutional 


Una dintre ipostazele timpului macrosocial este timpul institutional. 
Institutiile decanteazä un timp propriu, opereazä o semnificare a duratelor 
în funcţie de obiectivele şi scopurile specifice. Fiecare instituţie obligă 
actorii din interiorul ei să se plieze pe cadrele temporale desemnate în 
funcţie de orientarea lor particulară în câmpul intereselor sociale. Instituţiile 
generează un timp specific, care nu întotdeauna se intersectează cu cel 
socialmente generalizat (de exemplu, întreprinderi cu activităţi în timpul 
nopţii). Printre instituţiile importante care îl fac pe copil sau tânăr să 
semnifice corespunzător valorile temporale se situează familia şi şcoala. 

Temporalitatea dominantă la un moment dat este modelată de marile 
organizaţii care se instituie la un moment dat. De cele mai multe ori, 
temporalitatea este de tip linear şi cumulativ, fundată pe presupozitia 
progresului şi a încrederii. Ca ceva să apară, trebuie mai întâi să fie 
crezut şi acceptat ca dezirabil, ca valoros. A imagina, a prevedea, a 
planifica viitorul sunt operaţiuni dintre cele mai necesare pentru orice tip 
de activitate. Orice tip de instituire socială încearcă să încapsuleze şi să 
dimensioneze timpurile individuale după tiparele timpilor socialmente 
doriţi. Gestionarea şi valorizarea resurselor umane se fac în concordanţă 
cu modelul succesului, al desăvârşirii carierii, evoluţiile în plan profe- 
sional sunt direcționate de motivul succesului, al obţinerii a cât mai 
multe beneficii şi gratificatii. Este bine văzut şi apreciat cel care-şi face 
norma, care îşi duce la îndeplinire cât mai multe sarcini. Excelenţa în 
profesiune este nu numai o problemă de realizări absolute, ci şi de 
înscriere sau de subordonare a limitelor temporale (a ajunge la un anumit 
statut cât mai devreme cu putinţă). Logica funcţionării unei instituţii ia 

întotdeauna în calcul factorul timp. Diferitele ideologii contemporane 
privind gestionarea resurselor pun accentul pe proiectarea traseelor 
evolutive, pe propensarea proiectelor, a aspirațiilor, a planurilor de viitor. 
O instituţie este mare nu numai prin ceea ce este, ci şi prin ceea ce ea 
aspiră sau speră să devină. Eficacitatea prezentă este dată de amploarea 
şi măreţia perspectivei de viitor! 

Planul de carieră al unui individ este direcționat de finalitätile organi- 
zaţiei din care face parte. Organizaţia trebuie să valorizeze acele linii de 
evoluţie individuală care sunt compatibile cu propriile direcţii de dez- 
voltare. Individul se va identifica, la un moment dat, cu scopurile 
instituţiei în care activează. „Proiectul de carieră apare ca unul dintre 
mecanismele fundamentale de gestionare a temporalitätilor individuale şi 
mai ales a perspectivelor de viitor în sânul organizaţiilor tradiţionale. 
Fundat pe crearea unui imaginar organizational ce difuzează un model 
ideal de reuşită şi intim legat de procesul identificator, un astfel de model 
de gestionare a temporalitätilor individuale se exprimă prin dubla dinamică 
de schimbare a scopurilor între actori şi organizaţie şi a orientărilor 
strategice în spaţiul jocului cultural. Planul de carieră relevă astfel 
prezenţa legăturilor intime între gestionarea reprezentărilor despre viitor, 
care, în cazul precedent, angajează câmpul aspirațiilor individuale, pe de 
o parte, şi, pe de altă parte, gestionarea implicită a procesului identi- 
ficator” (Mercure, 1995, p. 50). Proiectul individual va fi înglobat astfel 
în proiectul organizational. Proiectul organizational joacă rolul de primă 
instanţă de gestionare a identităţii, contribuind la dezvoltarea senti- 
mentului de apartenenţă, de ataşare la un orizont de scopuri şi de tendinţe. 

Multitudinea de schimbări care pot interveni, dar — mai ales — imprevi- 
zibilitatea acestora pot induce noi reprezentări ale indivizilor despre 
viitor ; acestea fac din prospectarea şi inventarierea viitorului una dintre 
cele mai importante preocupări. Absența unor proiecte prospective atrage 
după sine nelinişte la nivel individual sau social. O societate care nu-şi 
proiectează mai întâi viitorul nu reuşeşte să înainteze, să treacă spre noi 
zări de progres. Un individ care nu-şi edifică un plan nu are şanse mari 
de reuşită. Logica proiectării viitorului constituie nu numai o necesitate 
individuală, ci şi una socială. Finalitatea este una dintre modalităţile de 
fiintare a umanităţii. Scenariile evolutive ne dau mai multă forţă, mai 
multă credibilitate şi mai multă capacitate de izbândă. 

La nivel organizational, trei tendinţe se manifestă cu mai multă 
pregnantä (cf. Mercure, 1995, pp. 55-56). Întâi de toate avem de a face 

cu 0 suscitare şi o încercare de mărire a adeziunii şi ataşamentului 
individului faţă de instituţia pe care o reprezintă. Astfel, individul îşi 
pune la dispoziţie (sau îşi sacrifică, după caz) timpul individual celui 
institutional, organizational. Acest lucru este posibil fie prin unificarea 
scopurilor (scopul individual să se „topească” în cel al instituţiei), fie 
prin crearea unui proiect instituţional în care timpul individual să fie 
sacrificat de la bun început celui cu coloratură colectivă. O a doua 
tendinţă este cea referitoare la trecerea de la un model rigid de gestionare 
a temporalitätilor individuale la un model mobil sau flexibil al temporalitätii 
concret trăite. În acest caz se dezvoltă strategii mobile, particularizate, 
de părăsire a planificării verticale şi absolute a sarcinilor şi de trecere la 
coordonări informale, elastice, „umane” (permisive la timpi morţi, perso- 
nali), dar care camuflează de fapt intenţia de maximizare a angajamentului 
şi de sporire a ataşamentului individului faţă de instituţia pe care începe 
s-o adore, s-o îndrăgească, s-o vadă cu alţi ochi. Această filozofie organi- 
zationalä dă naştere unei forme de manipulare simbolică deosebit de 
eficientă pentru indivizii dificili sau deviationisti. O a treia tendinţă 
evolutivă priveşte îngemănarea gestionării timpului cu cea a identităţii 
individuale. Timpul nu mai este „al meu”, ci „al nostru”. Se dezvoltă un 
model de evoluţie în care individul este valorizat, este considerat ca 
indispensabil pentru binele colectiv. Proiectul cuprinde trasee indivi- 
dualizate şi personalizate, fiecare îşi găseşte locul corespunzător, țelul 
său este o parte necesară a „marelui” ţel, cel al organizaţiei din care face 
parte şi pe care îl urmăreşte dintotdeauna, ceas de ceas. 

Se ştie că familia a pierdut mult teren în procesul socializării copiilor, 
şcoala şi mass-media preluând secvențial, dar semnificativ, aceste sarcini. 
Ca urmare a unei diviziuni sociale decantate mai mult sau mai puţin 
normal (asta depinde şi de cultura colectivitätii respective), adesea femeile 
joacă un rol esenţial în gestionarea timpului familial. Mamele „gestionează 
timpul de masă şi de repaus, al celui de îngrijire şi de somn al copiilor, 
ea este adesea în centrul coordonării ritmului activităţilor membrilor 
familiei” (Pronovost, 1996, p. 132). Timpul familial este dependent de 
celelalte ipostaze ale timpului social (timp de muncă, timp şcolar, timp 
administrativ etc.), intrând, uneori, în concurenţă cu aceste ipostaze. 
Reprezentările despre viitor şi valorizarea timpului îşi au rădăcina în 
educaţia din familie, astfel că familia este un vast şantier de socializare, 
de gestionare şi coordonare a temporalitätii. Familia coordonează, pe de 
o parte, ritmurile interne ale timpului familial, iar, pe de altă parte, îl 

conexează, îl dislocă sau îl înglobează în timpul social. „Familia trebuie 
să se adapteze la temporalitäti interne si externe, divergente si polimorfe ; 
ea trebuie să coordoneze şi să integreze aceste diferite temporalităţi 
într-o manieră armonioasă.” (Pronovost, 1996, p. 134) În măsura în care 
familia este decompozită, fiecare membru al familiei racordându-se cu 
prioritate la alt timp, în funcţie de preocupările de bază, aceasta trebuie 
să coordoneze temporalitätile multiple ale diverşilor membri ai familiei. 
Din acest punct de vedere, familia se va confrunta cu cel puţin trei axe 
majore ale temporalităţii : cea a perioadelor de vârstă, cea a parcursurilor 
profesionale şi cea a ciclului vieţii familiale (cuplu tânăr, familie cu copil 
mic, familie cu mai multi copii, familie cu copii mari, familie în vârstă). 

Familia este şi locul în care se supun discuţiilor şi primele proiecte. 
Aici prind contur primele orizonturi temporale ale copiilor prin orientarea 
lor înspre traiectorii spirituale posibile. Carierele profesionale se construiesc 
mai întâi ca orizont temporal prin discuţiile din familie ; calitatea proiectelor 
depinde şi de felul cum familia simbolizează timpul, de responsabilizarea 
copilului încă de mic în legătură cu prețuirea timpului. 

În continuare, intră în arenă şcoala în calitate de cadru de învăţare a 
valorilor temporalitätii. Să spunem că şcoala, în comparaţie cu familia, 
işi decantează un perimetru temporal strict, mult mai autonom şi mai 
puţin negociabil cu actorii specifici. Organizarea şcolară împrumută 
modelul temporal după cel al organizării muncii în general, al între- 
prinderilor producătoare oarecare. „Cel mai adesea cadrele administrative 
sunt cele care gestionează şi controlează timpul pedagogilor. Acesta 
devine atunci programat, chiar încorsetat, färâmitat, omogenizat, prin 
trunchierea în unităţi de măsură şi, astfel, neglijând alte exigente ale 
situaţiei educative pentru a asculta sau a rămâne la imperative de gestiune 
care nu valorează decât prin propria lor legitimitate. Pentru un sistem 
larg aservit măsurii cronometrice, singura semnificaţie pe care o are 
durata devine numaidecât peiorativă, negativă... Timpul administrativ nu 
tinde, oare, să devină un non-timp, inclusiv şi din raţiuni politice ? 
Administraţia, aparatul de stat, serviciile publice se vor a fi, natural, 
raţionale, obiective, neutre în faţa contingentelor particulare, mai precis 
pentru a interzice arbitrarul în numele interesului general. În realitate, 
timpul procedural este interminabil, ceea ce generează un gust de eter- 
nitate. Aceasta ţine de slăbiciunea şi precaritatea mijloacelor puse în 
operă, de aglomerarea şi scleroza birocratică.” (Ardoino, 2000, p. 160) 

Intre durata studiilor, ca număr de ani, şi calitatea calificării se naşte 
un raport direct: cu cât individul stă mai mult pe băncile şcolii, cu atât 
el se consideră mai bine format. Cu cât un elev are mai multe ore pe zi, 
cu atât el ar trebui să fie mai „deştept”. Duratele sunt puternic valorizate. 
„Din momentul în care se izolează un timp numit educativ dintre alţi 
timpi ai vieţii, se stipulează că alţii nu mai există. Această divizare 
accentuează patologia temporală şi determină să acceptăm ideea că ceilalţi 
timpi sunt non-educativi, adică alienanti. Această fractionare şi această 
învăţare trunchiată asupra realităţii temporale nu poate decât să întărească 
schizofrenia şi să ne lase dezorientati în faţa acestei maladii care pare că 
a intrat într-o fază acută.” (Pineau, 1987, p. 40). Şcoala şi-a construit un 
arsenal de procedee de gestionare a timpului : anul şcolar are subdiviziuni 
(trimestre sau semestre), dispune de o anumită structură ; activităţile 
didactice sunt atent planificate şi proiectate ; actorii se supun unor durate 
numite orar şcolar ; secvențele educaţionale sunt structurate pe ore de 
predare etc. Ceasurile şi soneriile sunt omniprezente în şcoli, măsurând 
activităţi, scandând şi „secondând” intrarea noastră în imperiul culturii ! 
În funcţie de vârsta elevilor, aceştia sunt obişnuiţi sau obligaţi să-şi facă o 
agendă proprie, să devină cât mai autonomi în folosirea eficientă a timpului, 
să-şi planifice singuri activităţile de învăţare de acasă, să-şi coreleze timpul 
de pregătire cu cel liber etc. Înseşi unele instrumente de evaluare şcolară 
primesc o evidentă conotaţie cronologică (Pronovost, 1996, p. 136): 
elevul trebuie să intre la timp la oră, lucrările de control trebuie să se 
deruleze într-un anumit timp, lucrările pentru acasă vor fi realizate într-un 
timp prescris, rapiditatea răspunsului sau a unei acţiuni sunt explicit 
răsplătite, repetarea unor examene sau ani şcolari reprezintă un semn al 
neîmplinirii etc. 

Dogma „orei” şcolare a început să fie pusă în discuţie. Aşezămintele 
şcolare au ales plaja uniformă de timp, din raţiuni administrative şi mai 
puţin psihopedagogice. Acest interval de timp este prescris atât elevilor 
mici, cât şi celor mari, fără nici o discriminare. Se pare că avem de-a 
face cu una dintre cele mai mari aberaţii organizaționale girată, paradoxal, 
de cunoscători în ale pedagogiei. „Folosirea timpului a devenit un stereotip : 
de generaţii se cunoaşte aceeaşi grilă de decupare orară; profesorii, 
elevii, părinţii au interiorizat-o în mod profund. Această structură biro- 
cratică rămâne în mod curios imuabilă chiar dacă se schimbă continuu 
programele, examenele etc. Rațiunea ar fi foarte profundă: metoda de 
predare, practicată în acest cadru temporal, rămâne conservată în datele 

ei esenţiale. Expresia «oră de curs» indică în acelaşi timp durata, dar şi 
metodologia învăţării în care ea este o unitate de bază. Astfel, durata 
unică «oră de curs», ca semnificant, permanentizează practica inexorabilă 
a cursurilor şi împiedică ruperea cu acest model : el apără de diferenţiere 
pedagogică.” (Husti, 1983, p. 181) 

In cadrul şcolii elevul învaţă că timpul este delimitat, structurat, 
constrângător ; că timpul valorează, costă, aduce profit. Chiar dacă unii 
elevi nu acceptă atât de uşor normele temporale, inventând strategii de 
evitare, ei recunosc în cele din urmă valoarea duratei, a ceasului. 
calendarului, a agendei, a derulării etapizate a acţiunilor. În mod i 
ei sunt responsabilizati în legătură cu sarcini mai dificile : organizarea 
timpului personal, stabilirea unor echivalente între specificitatea sarcinilor 
şi timpul alocat acestora, experimentarea diversităţii temporale la nivelul 
unui grup de elevi, corelarea acestora cu ritmurile temporale ale vieţii 
cotidiene etc. 

În învăţământ, educatorul nu prea ştie întotdeauna care este „timpul” 
elevului, care este ordinea temporală în care acesta se înscrie. De cele 
mai multe ori, el prescrie sau atribuie acestuia propriile coduri temporale. 
Timpul elevului (cu care el vine de acasă, din familie, din grupul de 
prieteni, din procesualitatea experienţelor subiective etc. ) este sub incidenţa 
profesorului ; acesta îl edifică, îl prescrie, îl gestionează. Profesorul 
devine, astfel, un modelator al unor temporalitäti multiple, eterogene, 
greu de unificat şi folosit. Până una alta, profesorul este nevoit 
să standardizeze această variabilitate, să facă un numitor comun din 
multitudinea de raportări ale elevilor la timp. Timpul şcolar este unul 
„coordonator”, uniformizator, de punere în relaţie a numeroşi vectori 
temporali: este un timp „pentru a face să coexiste, şi nicidecum... de a 
apropia : timpul trecutului, cel al miturilor fondatoare, al inconştientului, 
al visului, cel al prezentului, al duratei trăite, cel al organizării, al 
instituţiei, cel al devenirii, al proiectului şi utopiei, cel al iluziei şi 
ficţiunii etc.” (Ardoino, 2000, p. 181). Timpul şcolii este dependent, dar 
şi deturnat de timpul social, care presează prin exigenţele proprii asupra 
aşezămintelor şcolare. Uniformizarea nu este lipsită de consecinţe. Încadrarea 
în orarul şcolii presupune o afectare a ritmurilor fiziologice şi psihologice 
polimorfe (ale tuturor elevilor, dar şi ale profesorilor). Şi profesorii, 
intr-un fel, când intră în şcoală sunt „des-propriaţi” de timpul lor! 
Modelarea se realizează multinivelar şi se exercită din mai multe direcţii. 

l'impul şcolar devine un timp instrumental, „mediu”, care acompaniază 
şi determină eficiența procesuală, este artificial, formalizat, anume construit 
pentru a asigura ordinea şi randamentul. Pe de altă parte, el este un timp 
„furat” elevului, un timp resimţit ca „pierdut” de acesta în numele — cred 
profesorii — „binelui” lui. El poate deveni — la limită — un timp lipsă şi 
pentru cadrul didactic dacă acesta nu ştie ce să facă sau munca lui este în 
zadar. Institutional şi functional, învăţământul tinde să se plieze pe 
principii nespecifice, care ţin de alte compartimente ale organismului 
social. Spiritul modern contemporan şi pragmatismul omniprezent pun 
aşezămintele şcolare în faţa competiţiei şi a rentabilitätii, a concurenţei si 
fiabilitätii rezultatelor în timp. Germenele vitezei şi al efemeritätii a 
intrat şi în şcoală: se dezvoltă noi trasee de formare, mai pliabile şi 
relative ca timp (vezi cazul învăţământului deschis la distanţă) ; învätä- 
mântul nu mai este un vector al patrimoniului şi transmisiei culturale, 
ci trebuie să devină productiv ; finalitatea diplomelor profesionale riscă 
să reducă raporturile clasice de cunoaştere la o logică instrumentală 
impusă de piaţa muncii; sunt devalorizate sau chiar desfiinţate acele 
parcursuri (discipline academice, şcoli, specializări etc.) considerate a fi 
nerentabile. Ne putem întreba dacă putem lăsa aspectele importante ale 
culturii la discretia şi amatorismul lobby-ului politic sau economic, al 
tehnocratilor care nu au nimic de a face cu spiritul culturii. Este de 
neadmis ca logica pieţei, a puterii banului, a poftelor mărunte să conta- 
mineze atât de mult cunoaşterea, ştiinţa şi arta contemporană. 

Ordinea şcolară este pusă în serviciul finalitätilor şi scopurilor de a-l 
forma plenar pe elev. Este o ordine clădită pe presupozitia unei lipse şi 
carenţe funciare care se poate depăşi. Educaţia se face pentru a ajunge la 
o perfectare în plan personal şi social, la o împlinire spirituală a fiinţei, 
la o cuprindere a sensurilor şi rosturilor omului pe pământ. Timpul 
şcolar este poarta de intrare a elevului în timpul social, în saeculum, în 
istorie ; este o modalitate de a descoperi timpul real, de a trăi viaţa şi 
timpul hărăzit, este formula prin care omul devine mai autonom şi mai 
responsabil de sine, de timpul lui! 

Strategii crono-logice în şcoală 


În finalul acestei lucrări, trecem în revistă o serie de strategii de gestionare 
a temporalităţii, întâlnite la nivelul instituţiei şcolare. Putem surprinde, în 
acest spaţiu, mai multe strategii crono-logice ; mai exact, o multitudine de 
moduri de folosire a timpului din perspectiva mai multor actori, între care, 
profesorii, în calitate de proiectanți şi realizatori ai scenariilor didactice, sunt 
cei mai importanţi. Ele au fost decelate atât ca urmare a sintetizării reperelor 
teoretice expuse până acum, cât şi prin cercetarea mai atentă a realitätilor 
şcolare şi, de ce să n-o spunem, prin valorificarea unei experienţe didactice 
pe care noi înşine am acumulat-o (în calitate de educat, dar şi de educator). 

Nu am avut în intenţie o clasificare de nici un fel, dat fiind că 
criteriile de împărţire sunt slab determinabile. Din perspectivă valorică şi 
normativă, situaţiile de mai jos au atât o coloratură pozitivă, dar şi 
negativă ; ele sunt bune, dar şi rele; ele sunt dezirabile, cât şi inde- 
zirabile. Conştientizarea acestora, extinderea folosirii strategiilor pozitive 
şi evitarea celor negative ar putea îmbunătăţi, măcar în parte, procesul 
managerial de utilizare şi exploatare a timpului educaţional din şcoală 
(cel puţin, din perspectiva a ceea ce ţine de noi, cadrele didactice, căci 
timpul şcolar mai depinde şi de alţi factori). 


1. Impărțirea şi codificarea duratelor (pe ani de studii, 
cicluri şcolare, perioade actionale prioritare etc.) 


Educaţia se transmite diferențiat, pe trepte de învăţământ. La fiecare 
ciclu sau nivel de învăţământ se statorniceşte o anumită eşalonare a 
disciplinelor în funcţie de finalitätile largi ale educaţiei, în funcţie de 
particularitätile grupurilor ţintă, de permeabilitätile receptorilor sau de 
dezideratele societăţii. La acest nivel, ordonarea temporală este reglementată 
prin planurile de învăţământ, prin programele şcolare, prin planificări, 

planuri etc. Succesiunea, ordinea şi gradarea disciplinelor se realizează 
în funcţie de complexitatea domeniilor respective, de particularitätile de 
vârstă ale elevilor, de nevoile prezente şi viitoare ale societăţii. Succesiunea 
disciplinelor pe ani de studii trebuie să asigure şi transferurile epis- 
temologice sau realizarea unei viziuni globale, holistice, despre realitate, 
prin atenuarea si estomparea rupturilor cognitive datorate delimitärilor 
necesare, dar şi artificiale, ale disciplinelor clasice de învăţământ. Trecerea 
de la un interval al formării la altul este puternic normată : accederea în 
intervale superioare se face pe baza îndeplinirii unor criterii valorice. 
Pentru a trece prin diferitele trepte de învăţământ, s-au statornicit forme 
exprese de validare precum examene, concursuri, îndeplinirea unor criterii 
privind însuşirea cunoştinţelor şi competenţelor. 


2. Manipularea şi stăpânirea cronologică 
(prin desemnarea şi marcarea activităţilor 
recomandabile pentru anumite intervale de timp) 


Procesul educativ nu este un demers nediferentiat, ci presupune o anumită 
prescripţie a activităţilor pe intervale determinate de timp. Cel puţin 
până la o anumită vârstă, elevii primesc cunoştinţele pe „discipline”, în 
mod secvențial, parcelat, pe unităţi de timp determinate. Fiecare disciplină, 
la rândul ei, este eşalonată pe teme, cu timp aferent, fixate într-o anumită 
ordine, sugerate de programa şcolară, ce se cere a fi respectată de cadrele 
didactice. La nivelul proiectării unităţilor didactice (lecţia), pentru fiecare 
secvenţă este indicat şi un interval de timp dezirabil. Profesorul trebuie 
să stăpânească timpul, să se înscrie în jaloanele ce singur şi le poate fixa. 
Un profesor este apreciat şi după modul în care se înscrie în durată sau 
exploatează timpul didactic. Raportarea (explicită sau implicită) la factorul 
timp este o aptitudine obişnuită a cadrului didactic. Stau mărturie în acest 
sens gesturile profesorilor de consultare, în timpul orei, a ceasornicelor. 


3. Marcarea şi ritualizarea duratelor (prin 
„festivizarea” momentelor nodale - începutul 
şi sfârşitul anului şcolar, terminarea studiilor, 
reîntâlnirile periodice ale promotiilor etc.) 


In perimetrul şcolar reperul temporal nu reprezintă un simplu artificiu 
sau un simplu element accesoriu. El poate deveni un punct de reper 
semnificativ pentru actorii care sunt integrați în acest perimetru. sau au 

trecut prin acest mediu. Timpul dobândeşte o natură simbolică, generând 
o încărcătură afectivă pentru cei care pătrund sau au trecut prin teritoriul 
şcolar. Şcoala lasă urme în memoria afectivă a oamenilor: ea are un 
început şi un sfârşit (anual sau ciclic) care marchează fiinţele ce se supun 
duratelor şcolare. Acestea devin adevărate repere personale, subiective 
ce se sedimentează adânc în memoriile afective personale. Multe lucruri 
uităm : cele cu privire la propria formare se sedimentează în amintirile 
noastre. 

Constituie o încercare importantă demersul de semnificare, de marcare, 
de ritualizare a reperelor importante ale temporalitätii şcolare : deschi- 
derea cursurilor, sfârşitul de an, aniversările periodice etc. După o 
perioadă de ideologizare a marcajelor temporale, asistăm la o revigorare, 
din perspective neutre, profund valorice, a acestor jaloane. Şcoala devine 
o scenă a devenirilor personale sau de grup, un factor de energizare 
afectivă, prilej de aducere aminte pentru mulţi (căci toţi au trecut prin 
şcoală), de întărire a solidarităţii, de accentuare a unei identități indi- 
viduale sau colective. Ne identificăm cu propria şcoală, ne căutăm 
originile devenirii noastre, ne regăsim urmele în foştii profesori sau în 
foştii colegi. Invocarea timpurilor trecute devine o adevărată bucurie a 
prezentului, moment privilegiat care poate constitui un reper detonator 
de alte amintiri (pentru timpurile ce vor veni). 


4. Formalizarea şi sancţionarea socială 
a perioadelor de formare (prin atribuirea 
recompenselor, gratificatiilor, diplomelor de studii) 


Orice perioadă de formare este evaluată şi certificată prin proceduri 
specifice. Traseele educative la nivel micro sunt supuse unor evaluări 
continue, cu caracter formativ sau sumativ. Procesul de învăţare este 
evaluat în perioade special stabilite pentru aşa ceva. Întărirea (pozitivă 
sau negativă) constituie o obligaţie deontologică pentru orice profesor 
integrat în sistemul de învăţământ. Obţinerea unor gratificatii sau a unor 
diplome socialmente recunoscute este condiţionată şi de parcurgerea 
unor perioade prescrise de timp. Nu poţi să parcurgi sau să termini 
şcoala decât în limite permise (poţi să faci şi doi ani şcolari într-un an 
calendaristic, dar acest lucru este înscris în lege — vezi cazul studenţilor). 
Această normare este evocată clar în numeroase documente prin care se 
indică folosirea, în scopurile prescrise, a perioadei de care a dispus 

candidatul la formare. La limită, omul „valorează” atâta cât a stat în 
şcoală, câtă „carte” are. Cine are carte are parte — pare a fi subînţelesul. 


5. Accelerarea duratelor (prin tehnici specifice 
de dopaj si îngurgitare forțată a cunoştinţelor 
şi valorilor, prin ruperea ritmului natural al progresiei) 


O defectuoasă planificare sau o nerespectare a programelor creionate 
poate conduce la „îngrămădirea” activităţilor, la supralicitarea tempo- 
ralitätii, la solicitări stresante pentru elevi sau profesori. Ambitia de a 
acumula cunoştinţe într-un timp record, învăţarea în salturi, tehnicile de 
dopaj, anticiparea în predare-învăţare (predarea unor teme înainte de 
vreme) pot conduce la oboseală, la dereglaje comportamentale, la stres 
intelectual, chiar la plictiseală. Un elev care ştie deja să scrie şi să 
citească în momentul intrării în şcoală şi care nu beneficiază de stimulări 
suplimentare, de un tratament personalizat (ceea ce se poate întâmpla) 
are toate şansele să se plictisească, să devină neatent, să eşueze chiar. În 
activitatea didactică trebuie respectat principiul progresivitätii, al contu- 
rării şi impunerii unui ritm adecvat de intrare în cunoaştere. Se vor evita 
pe cât posibil concentrarea unor activităţi în timp record, campaniile de 
învăţare, prelungirea nemăsurată a timpului de învăţare. În această categorie 
de fenomene intră şi şedinţele private de meditare, de livrare unidirectionalä 
şi concentrată a unor cunoştinţe înaintea unor examene sau concursuri. 
Timpul de stocare poate fi direct proporţional cu timpul de remanentä a 
cunoştinţelor : pe cât de repede s-a învăţat, pe atât de rapid se va şi uita ! 


6. Maximizarea şi exploatarea din perspectivă 
didactică a timpului şcolar (prin încărcarea 
intervalelor de timp cu sarcini corespunzătoare 
de ordin informativ şi formativ) 


Tendinţa de a folosi la maximum timpul avut la dispoziţie este firească şi 
recomandată. Maximizarea utilizării timpului se exprimă prin încărcarea 
optimă a duratelor de formare, prin alternarea optimă dintre timpii „grei” 
şi cei „slabi”, prin exploatarea didactică a unor circumstanţe şcolare sau 
legate de şcoală dintre cele mai diverse (sosirea în şcoală, ritualul 
începerii orelor, pauzele dintre ore, luarea unei gustări, sfârşitul zilei etc.). 
Premisa de la care se pleacă rezidă în aceea că orice interval de timp 


STRATEGII CRONO-LOGICE ÎN ŞCOALĂ 153 


trebuie să capete greutate din punct de vedere formativ ; asta nu înseamnă 
că elevul trebuie să înveţe tot timpul, ci că elevul trebuie să întâlnească 
în şcoală prilejuri educative care se impun de la sine, care afectează şi 
influenţează elevul fără ca acesta să fie conştient permanent că se află în 
faţa unor influenţe explicit educative. 


7. Comprimarea timpului şcolar 


Există situaţii când, pentru anumiţi elevi, se alocă un timp mai mic de 
execuţie sau de învăţare, dacă subiecţii în discuţie dispun de capacităţi 
deosebite. Tendinţa exprimată este o formă de administrare a educaţiei 
pornind de la ritmul mai avansat de asimilare pe care îl au unii elevi, fie 
în anumite momente, fie la modul general. Scurtarea timpului este 
justificată deseori şi chiar se încurajează acest lucru pentru categoriile de 
elevi cu aptitudini înalte, cu predispozitii manifeste pentru anumite 
activităţi. De obicei, această tactică este cuplată cu forme instituţionale 
noi de organizare a învăţării, pe grupe, clase sau şcoli speciale. Duratele 
comprimate pot fi mai înguste sau mai largi, mergând de la banala oră de 
curs şi terminând cu anul sau ciclul de învăţământ (unii studenţi pot 
parcurge doi ani de studiu într-un an calendaristic). Ar fi bine dacă insti- 
tutiile şcolare, regulile şi legislaţia şcolară ar fi mai deschise şi permisive 
la astfel de evoluţii rapide pe care le pot avea unii elevi sau studenţi. 


8. Responsabilizarea şi delegarea educatilor 
în legătură cu gestionarea timpului 


Această strategie predispune pe elevi la folosirea personalizată a timpului 
educaţional, la implicarea responsabilă în dispunerea de timp. Protagoniştii 
învăţării sunt fiinţe conştiente, care trebuie să asimileze tehnica autoges- 
tionării timpului, a folosirii raţionale a bugetului de timp, a maximizării 
utilizării acestuia. Actul de predare-invätare nu mai rămâne unul 
unidirectionat, ci un proces „negociat”, elevii participând când vor, în 
ponderi şi etape stabilite de ei înşişi, decizând în cunoştinţă de cauză 
duratele şi reperele întâlnirii, învăţării, evaluării etc. Ar fi interesant, de 
exemplu, de meditat la o formă de evaluare care să se aplice atunci când 
elevii vor sau simt că sunt cu adevărat pregătiţi; elevii să „intre în 
scenă” nu când cred profesorii, ci când doresc elevii. Autogestionarea 
temporalităţii nu poate fi insă generalizată pentru toate activităţile didactice. 
Aceasta se poate extinde la nivelul proceselor nonformale, la disciplinele 


154 TIMP ŞI TEMPORALITATE ÎN EDUCAŢIE 


facultative, la activităţile şcolare suplimentare. Oricum, sub suprave- 
gherea dascălilor, astfel de exerciţii pot fi realizate şi în cazul activităţilor 
obligatorii, formale. O situaţie aparte o întâlnim în cazul învăţământului 
deschis la distanţă, unde candidaţii la instrucţie dispun de timp într-o 
măsură mai mare, alegându-şi singuri intervalele şi duratele pentru 
diversele activităţi de învăţare. 


9. Valorizarea achiziţiilor elevilor pornind 
de la timpul de încorporare a acestora 


Şcoala dezvoltă instrumente de evaluare şi validare a achiziţiilor pornind de 
la timpul consumat pentru însuşirea acestora. Dăm ca exemple testele de 
rapiditate, probele de viteză sau contra-cronometru. Desigur, factorul timp 
în evaluare nu poate fi ignorat. El poate da seamă de calitatea achiziţiilor 
existente, a conexiunilor, a sintezelor, dar nu poate fi substituit altor variabile, 
uneori mai importante, care intră în joc. În fond, nu timpul de achiziţie 
absolut trebuie avut în vedere, ci calitatea retentiei, eficiența elementelor 
valorice în circumstanţe dintre cele mai variate, operativitatea activării 
acestora, capacitatea restructurării şi reorganizării edificiului de conduite 
şi valori însuşit de către elev. Substituirea obiectului evaluării (calitatea şi 
cantitatea de cunoştinţe, deprinderi, atitudini) cu elemente periferice 
(timpul consumat pentru achiziţionarea acestora) constituie una dintre 
erorile fundamentale care se pot manifesta în actul aprecierii şi notării. 


10. Sacralizarea, rigidizarea şi fetişizarea timpului 
(prin strategii imobiliste, fixiste, de înscriere forţată 
în limitele de timp enunțate) 


Există tentatia de a respecta duratele prescrise cu orice risc, chiar dacă 
situaţiile didactice impun o restructurare a acestor repere. Unii profesori sau 
responsabili ai aşezămintelor de învăţământ fac din perioadele şi marcajele 
şcolare adevărate fetişuri. Orice depăşire a limitelor temporale este descu- 
rajată sau sancţionată, orice neînscriere în timp este blamată şi criticată. 

Pentru fiecare activitate avem la dispoziţie un anumit timp. S-ar 
impune o descentralizare şi o flexibilizare a folosirii duratelor şi o 
individualizare a racordării profesorilor şi elevilor la graniţele temporale. 
Desigur, şcoala presupune o anumită uniformizare prin orarele şi programele 
prescrise. Profesorii trebuie să respecte aceste marcaje generale, dar îşi 
vor lua libertatea de a jalona repere de nivel micro (în interiorul lecţiilor, 

dar nu numai) după cum dictează variabilele nenumărate ale realizării 
efective a unei unităţi didactice. Nu este exclus ca pentru anumiţi elevi 
sau activităţi nespecifice să fie alocati timpi speciali (pentru meditații, 
consultaţii, consiliere specializată etc. ). 


11. Inchiderea şi încapsularea în durată 
(prin cantonarea în propriile acţiuni, 
prin „încremenirea în durată”) 


Sunt situaţii în care factorul timp apare ca un blocaj pentru cel care face 
educaţia. Fixarea unor termene, ca şi eşalonarea temporală strictă produc 
conduite rutiniere, de închidere, de inactiune, de slabă motivare. Individul 
nu mai este atent la ceea ce face, la calitatea acţiunilor didactice, ci la 
respectarea reperelor de timp, la canonizarea acestora. Cadrele didactice 
devin sclavi ai timpului, servitori ai periodizării, ai planificării exagerate, 
ai unei determinări temporale absolute. Nimic nu mai este acceptat dacă nu 
a fost prevăzut, se va face numai ceea ce este previzionat, fixat, aşteptat. 
Noul, imprevizibilul, produsele creativităţii sunt repudiate şi respinse în 
numele unei fixatii în durată. Aşa se face că ceva pozitiv care se manifestă 
(dar imprevizibil) nici nu mai este perceput, valorizat, integrat în structurile 
acţiunii ce tocmai se desfăşoară. Profesorul afişează o vizibilă antipatie 
faţă de actul ivit pe neaşteptate, chiar dacă acesta ar putea avea consecinţe 
valorice nebănuite — supoziţia ar fi că numai ceea ce este prevăzut este 
valoros ; realitatea contrazice de foarte multe ori această opinie. 


12. Evitarea duratelor (prin neimplicarea 
sau neparticiparea la acţiunile invocate, 
prin scurtarea timpilor educationali, lipsa 
de la ore etc. din raţiuni subiective sau obiective) 


Simptomul evitării unor activităţi, obligatorii sau opţionale, în mod fätis sau 
mascat, este prezent în spaţiul şcolar. Raţiunile acestui comportament pot sta 
atât în caracteristicile psihocomportamentale ale actorilor, profesori sau 
elevi, cât şi în reacţiile fireşti faţă de fenomenele de saturare sau supra- 
încărcare. Spaţiul educaţional poate degaja, la un moment dat, o luxuriantă 
scenă de activităţi care se întretaie, se suprapun, creează blocaje la nivelul 
personalităţii celor care trebuie să se implice. Pentru factorii de conducere, 
constituie o obligaţie profesională optimizarea trasării sarcinilor, încărcările 

raţionale cu activităţi atât ale fiecărui actor în parte, cât şi ale grupurilor 
specilice. Este ştiut faptul că o directivitate scăzută în ceea ce priveşte 
sarcinile conduce la delăsare sau neimplicare, după cum un puternic 
spirit de control şi de sanctionare generează stres sau conduite de faţadă. 


13. Fracturarea sau sabotarea timpului (prin uzanta 
acestuia în mod necorespunzător, prin deturnarea 
timpilor special alocati pentru anumite activităţi, 
prin „sărirea” unor intervale de maximă apetentà 
pentru un anumit tip de dezvoltare) 


Dată fiind autonomia şi tendinţa de intimizare a folosirii timpului de 
către profesor sau elev (aceştia nu sunt urmăriţi pas cu pas în ceea ce 
priveşte utilizarea timpului), poate să apară riscul folosirii acestuia în 
orizontul unor scopuri atipice, neconforme cu obiectivele general didactice. 
Sunt situaţii când unii profesori, din anumite raţiuni (invocând, uneori 
chiar „binele” elevilor) deturnează anumiţi timpi pentru activităţi nespe- 
cifice profilului activităţilor stipulate de programe (fac matematică sau 
fizică în timpul orelor alocate sportului sau desenului, de exemplu). De 
asemenea, se pot observa în câmpul educaţional tendinţe de neluare în 
seamă a particularitätilor psihogenetice de dezvoltare ce presupun anumite 
acorduri între gradul de dificultate sau tipuri de acţiuni intelectuale şi 
nivelul atins de structurile de cunoaştere ale elevilor. Fiecare perioadă de 
vârstă presupune anumite apetenţe şi predispozitii de învăţare, care, dacă 
sunt depăşite, nu se mai pot satisface sau se realizează mai greu pe 
parcurs. Un anumit program de educare, o dată validat şi experimentat 
din punct de vedere psihopedagogic, socio-cultural etc., trebuie să fie şi 
aplicat. Înseamnă că există o rațiune în dozarea şi distribuirea activităţilor 
care nu mai poate fi pusă în discuţie de fiecare cadru didactic în parte. 


14. Reificarea timpului (prin accentuarea atenţiei 
spre o dimensiune a temporalitätii - să zicem 
a prezentului - şi a desconsiderării celorlalte - 
trecut, viitor sau invers) 


Sunt şcoli sau curente pedagogice care pun accentul pe ceea ce elevul 
face în prezent şi nu pe ceea ce ar putea să facă în perspectivă ; sunt, de 
asemenea, orientări care valorizeazä potentialitatea, desconsiderând acţiunea 

prezentă etc. Acţiunea didactică numai în numele viitorului poate aluneca 
în utopie dacă nu se ţine cont de ceea ce elevul este şi poate la un moment 
dat. Dar şi istoria şi preistoria elevului, antecedentele sale şcolare trebuie 
luate în seamă, fără a se reifica perfecțiunea stadiului primar, a „vârstei 
de aur”, inocenţa şi perfecțiunea originară (vezi cazul lui Rousseau sau 
al unor pedagogi nondirectivişti). La nivel individual, fenomenul este vizibil 
atunci când elevul este valorizat nu prin ceea ce realizează în prezent, ci 
prin ceea ce a făcut sau poate face în perspectivă ; prin ceea ce profesorul 
ştie că a fost elevul sau îşi imaginează că poate deveni. Desigur, profetiile 
în materie de educaţie se pot şi împlini, predicțiile constituie un artificiu 
didactic de stimulare şi motivare a muncii. Dar în nici un caz, acestea nu 
pot deveni puncte de reper în etichetarea şi evaluarea elevilor. 


15. Relativizarea duratelor şi desconsiderarea 
timpului (simptomul de eludare a punctelor 
principale de reper) 


Conduita de nerespectare a termenilor precizati este des întâlnită în 
practica didactică. Presupozitia de la care se pleacă este aceea că limitele 
pot fi trecute cu vederea, pot fi depăşite, re-eşalonate fără nici o problemă. 
În măsura în care orizonturile deziderative nu sunt îndeplinite, acestea se 
»indepärteazä”, se „mută” permanent în zări şi mai îndepărtate, acestea 
fiind concepute ca mutabile, chiar indefinite. Maniera „înceţoşată” de 
realizare a educaţiei (din întâmplare, când şi când) este în contrasens cu 
specificitatea acesteia de a fi predeterminată şi eşalonată în timp. Lipsa 
sau relativizarea reperelor temporale (în funcţie de circumstanţe, starea 
de moment a actorilor, accidente de tot felul) nu vor genera şi nici nu vor 
întreţine conduite responsabile în învăţare şi formare. Bulversarea timpului 
şcolar se poate datora şi unor cauze „externe” şcolii: accidente sociale 
(„revoluţii”, greve, demonstraţii), sărbători laice sau religioase, vacanțe 
neinspirate sau ilicite. 


16. Simptomul manifestării energo 
şi cronofage în învățământ 


O altă posibilă atitudine faţă de timpul şcolar este supradimensionarea 
acestuia pentru o serie de activităţi care, în realitate, pretind un timp 
delimitat, de obicei scurt. Deturnarea energiilor de la lucrurile cu adevărat 
importante către acţiuni periferice merită toată critica. Mutarea accentului 

de la activităţile de ,productie” didactică, spre acţiuni colaterale (gestionarea 
prezenţei, momente „moralizatoare” , deraieri de la subiectul de predat etc.) 
reprezintă o conduită ce poate fi surprinsă în practica didactică. La fel, 
consumul de timp al profesorului cu şedinţe fără capăt, cu activităţi 
administrative, cu acţiuni impuse la dorinţa aleatoare a directorilor, 
inspectorilor etc. constituie o altă faţă a timpului pierdut. Când se 
desenează programul şcolii, e bine să se mediteze adânc la justetea 
acţiunilor, la pertinenta lor (dacă nu au un caracter de faţadă), dacă nu 
cumva prin jocul permutărilor şi combinărilor orelor cineva pierde timpul 
fără rost (vezi „ferestrele”, pauzele la nivelul zilei şcolare, pentru unii 
profesori, create artificial, din rea-voinţă sau din nestiintä). 


17. Birocratizarea duratelor (prin reducerea 
acţiunilor specifice la simple parcursuri 
administrative, prin fetişizarea „contactelor” 
cu temporalitatea şcolară, a înscrierilor, 

a respingerilor, a absolvirilor de cursuri) 


Calitatea demersurilor educative, ca şi a reverberatiilor ei asupra 
subiecţilor este reductibilă, pentru unii, la cantitatea de timp consumată 
pentru formare, la timpul „trăit” în perimetrul unei şcoli. Educaţia este 
semnificată birocratic, cântărită prin variabile nespecifice (câţi ani de 
şcoală are o persoană), care nu au o legătură directă cu calitatea intrinsecă 
a exerciţiului formativ. Simpla intrare în sistem (intrarea la facultate ! ) 
constituie ea însăşi o reuşită, admiterea într-o instituţie reprezentativă 
cântăreşte mai mult decât parcursul educaţional propriu-zis, terminarea 
(indiferent cum!) a unei şcoli ar fi semnul obligatoriu al unei mari 
distincţii. În general, orice valorizare a persoanelor, pe criteriul numă- 
rului de ani de şcoală şi nu în funcţie de capacităţile şi performanţele 
demonstrate după terminarea unei instituţii de învăţământ, este defectuoasă 
şi generează mari confuzii la nivel social. 


18. Temporizarea ritmurilor (prin încetinirea 
sau amânarea unor acţiuni semnificative) 


Conduita de reducere a eforturilor, de încetinire a unor acţiuni, atunci 
când nu este justificată didactic, trebuie sanctionatä. Există profesori 
care, în anumite momente ale intervalelor mai mici sau mai largi de timp 

(sfârşit de zi, de semestru, de an şcolar etc.) o lasă mai moale, intră 
într-o stare de „relanti”, de odihnă înainte de vreme. La rândul lor, elevii 
pot împrumuta acest comportament, prin contagiune şi difuziune, ceea 
ce conduce la subrealizare sau eşec şcolar. Conduita didactică amintită 
are două consecinţe : mai întâi, îi scoate pe elevi dintr-un ritm firesc, 
natural, iar revenirea presupune un consum de energie semnificativ 
(energie care altfel s-ar consuma pentru alte obiective) şi, în al doilea 
rând, creează rupturi, segmentări la nivelul setului de cunoştinţe, valori 
comportamentale care nu se mai asamblează atât de uşor după intervale 
de timp oarecum goale. Continuitatea, persistenţa şi tenacitatea în asimilarea 
unor valori reprezintă un principiu de acţiune care se impune în multe 
împrejurări ale contextului didactic. 


19. Folosirea timpului şcolar ca factor de uniformizare 


Timpul pus la dispoziţia elevilor are un caracter unificator şi unifor- 
mizator. Cadrul temporal îi obligă pe toţi elevii să se înscrie în aceleaşi 
repere orare, să respecte determinările legate de durată, să execute 
aceleaşi tipuri şi cantităţi de activităţi în unitatea de timp, ca şi cum ar 
avea aceleaşi posibilităţi, dispoziţii si potentialitäti. Mai mult decât atât, 
sunt concepute probe evaluative bazate pe rapiditate, care îi obligă pe 
elevi să respecte intervalele statornicite de timp. Criteriul reuşitei nu mai 
este rezultatul propriu-zis, ci înscrierea în durata desemnată pentru 
îndeplinirea sarcinilor. Or, acest instrument pleacă de la presupozitia 
(falsă) că toţi copiii au aceleaşi ritmuri sau ar trebui să le aibă. De 
exemplu, la sport sunt confecţionate probe care îi obligă pe elevi să 
alerge numaidecât cu o anumită viteză, să execute anumite mişcări în 
mod sincronic şi coordonat. Nu numai conținuturile care se transmit 
îmbie la masificare, ci şi ritmurile transmiterii şi insinuării acestora. 


20. Monopolizarea gestionării timpului 
educaţional doar de către cadrul didactic 


Profesorii îşi arogă dreptul unilateral de a stabili reperele orare fără a 
ţine cont sau a se consulta cu publicul şcolar. Ei, în mod exclusiv, se 
ocupă cu organizarea şi planificarea activităţilor, neinteresându-se dacă 
elevii pot răspunde operativ şi la termenele fixate exigenţelor pretinse. În 
structurarea programelor şcolare primează interesele educatorilor, educatii 

nefiind luaţi în seamă. Mai mult, profesorii caută să se „înstăpânească” 
ŞI asupra timpului liber al elevilor, să neglijeze sau să elimine timpul de 
sine, timpul privat, răgazul, libertatea. Se acţionează ca şi când elevul 
trebuie să se consacre tot timpul şcolii, studiului, diverselor discipline, 
dacă se poate doar unei discipline, unui singur profesor. Timpul şcolar 
tinde să devină un timp exclusivist, un timp devenit valoros doar dacă 
este folosit pentru învăţare. Or, este lucru ştiut, multe lucruri se achi- 
Zitioneazä sau se validează şi dincolo de „timpul” şcolii. 


21. De-sincroniile sau a-sincroniile dintre 
şcoală şi alți factori ai educaţiei 


De multe ori, temporalitatea şcolară este izolată şi neglijează timpii 
persoanelor sau instituţiilor cu care aceasta intră în legătură. Astfel, nu 
există suficientă sincronizare între şcoală şi familie, între acestea şi 
diferite instituţii culturale. În cazul unor divergențe sau rupturi între 
aceste instanţe, se produc inadaptări sau tendinţe de concurenţă sau 
inter-excludere a acţiunilor factorilor invocati. Realizarea unei comple- 
mentarităţi educaţionale profitabile presupune o sincronizare inteligentă 
(elevii să fie la şcoală când părinţii lucrează, muzeul de istorie să fie 
deschis chiar şi în lunea în care elevii ar trebui să facă o lecţie în muzeul 
respectiv etc.). 


22. Simbolizarea şi re-simbolizarea timpului şcolar (prin 
considerarea acestuia ca fiind un timp ,,primordial”, 
al începuturilor, prin nostalgia „timpului şcolii”, 
prin regresiunea la un start originar) 


Oricine a avut tangenţă cu şcoala ştie că aceasta are nu numai o valoare 
intrinsecă (te pregăteşte în anumite orizonturi) ci şi una personală, 
sentimentală, lăsând urme adânci în orizontul trăirilor şi sentimentelor. 
Şcoala începe şi se realizează în copilărie, vârsta inocentei de care ne 
aducem aminte cu nostalgie. Perioada de şcolarizare din adolescenţă se 
confundă cu vârsta visurilor, a reveriilor, a proiectelor, a construirii 
primelor noastre încercări. Cum să uiţi această perioadă ? Şcoala este un 
punct nodal în biografia devenirii noastre care ne urmăreşte toată viaţa. 
Ea capătă valoarea de simbol axial în jurul căruia ne organizăm întreaga 
existenţă. Există percepţia, de asemenea, că doar un anume tip de formare 

sau de şcoală este valoroasă: „şcoala pe care eu am făcut-o! ”. De aici 
şi invocări de tipul „pe vremea mea! ”, „şcoala din timpul meu ! ” etc. 
care atestă tocmai acest dor după timpurile care s-au dus pentru totdeauna. 


23. Reeditarea timpului şcolar şi re-trăirea acestuia 
prin alţii (copiii noştri, nepoţii noştri etc.) 


Raportarea la trecutul nostru şcolar nu este inactivă. Dacă avem ocazia să 
trăim în preajma şcolarilor, mai ales în cercul familial, restrâns, avem 
toate şansele de a re-începe traseul formativ (desigur, la modul simbolic), 
de a mai „trece” încă o dată prin şcoală. Părinţii şi bunicii trăiesc alături 
de progeniturile lor toate capriciile şi bucuriile prezenţei în şcoală. 
Familia participă, simbolic, dar si evenimential, la educaţia copiilor nu 
numai prin susţinerea afectivă, ci şi prin susţinere materială, prin implicarea 
ei în rezolvarea şi facilitarea unor activităţi specifice. Familia devine un 
complement şi un însoțitor al instituţiei şcolare, acompaniind sau dublând 
trasee formative care încep şi trebuie să continue la nivelul căminului. 
Familia este o instanţă adânc implicată în timpul şcolar, trăind „sincronic” 
problemele acestei instituţii. Profesorii, şi ei, pot activa propriile amintiri 
sau percepții despre educaţie, structurate în perioada lor de formare. 
Această ipostază de empatizare poate fi benefică pentru profesori în 
măsura în care îşi resemnifică şi îşi folosesc amintirile didactice, adecvează 
inteligent strategii vechi la evenimente noi, aduc în prezent scheme 
rezolutive experimentate deja (uneori pe cont propriu). 

